

**งานการเงิน  
ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่องาน** **การเงิน**

**ชื่อกิจกรรม** 1. พัฒนาประสิทธิภาพระบบงานการเงินโรงเรียน  
 2. รับการตรวจสอบภายในจากหน่วยงานต้นสังกัด  
 3. ส่งเสริม สนับสนุน วัสดุ อุปกรณ์งานการเงิน

**ชื่อผู้รับผิดชอบ** นางภัทรียา กันทาดง

งานการเงิน ฝ่ายบริหารงานงบประมาณ

**1.1 สนองมาตรฐานการศึกษาขั้นพื้นฐาน/ สมศ.**

มาตรฐานที่ 2 กระบวนการบริหารและการจัดการ

ข้อ 2.1 มีเป้าหมายวิสัยทัศน์และพันธกิจที่สถานศึกษากำหนดชัดเจน

ข้อ 2.2 มีระบบบริหารจัดการคุณภาพของสถานศึกษา

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์หลักของโรงเรียน**

ข้อ 6. ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

**2. หลักการและเหตุผล**

โรงเรียนเป็นหน่วยงานย่อยซึ่งต้องรับผิดชอบเกี่ยวกับงานการเงิน ซึ่งต้องดำเนินไปตามระเบียบ ถูกต้อง เป็นปัจจุบันและสามารถตรวจสอบได้ แต่จากการศึกษาสภาพปัจจุบันปัญหาพบว่าครูมีหน้าที่หลักคืองานจัดกิจกรรมการเรียนการสอน งานการเงินเป็นงานพิเศษที่ต้องรับผิดชอบเพิ่มเติม ผู้รับผิดชอบต้องดำเนินการจัดทำหลังเวลาราชการทำให้การปฏิบัติงานล่าช้า ไม่เป็นปัจจุบันและเจ้าหน้าที่ขาดความมั่นใจ อีกทั้งการปฏิบัติงานต้องติดต่อประสานงานกับงานบริหารอื่น ๆ ในหน่วยงาน เพื่อประสิทธิภาพและความคล่องตัวในการบริหารจัดการ

โรงเรียนวชิรป่าซาง จึงได้จัดทำโครงการพัฒนาระบบงานการเงิน เพื่อพัฒนาระบบการทำงาน ซึ่งให้มีประสิทธิภาพเพื่อสนับสนุนงานของทุกฝ่ายให้สามารถดำเนินไปตามแผนอย่างมีประสิทธิภาพ

**3. วัตถุประสงค์ของโครงการ**

3.1 เพื่อให้การเงินของโรงเรียนเป็นไปตามหลักการบริหารงบประมาณ และระเบียบของทางราชการ  
 3.2 เพื่อให้การปฏิบัติงานการเงินในโรงเรียนเป็นไปอย่างมีประสิทธิภาพยิ่งขึ้น

**4. เป้าหมาย**

**4.1 เป้าหมายเชิงปริมาณ**

4.1.1 ระบบงานการเงินของโรงเรียนถูกต้องตามระเบียบเป็นปัจจุบันและสามารถตรวจสอบได้คิดเป็นร้อยละ 100

4.1.2 ครูและบุคลากรที่เกี่ยวข้อง สามารถปฏิบัติหน้าที่เกี่ยวกับงานการเงินได้อย่างรวดเร็วและเป็นปัจจุบัน ถูกต้องตามระเบียบและเกิดประสิทธิภาพสูงสูด คิดเป็นร้อยละ 100

4.1.3 มีวัสดุ อุปกรณ์พร้อมสำหรับอำนวยความสะดวกในด้านการเงินของโรงเรียน  
 **4.2 เป้าหมายเชิงคุณภาพ**

ผู้บริหาร ครูและบุคลากรทางการศึกษา มีความพึงพอใจต่อระบบงานการเงินของโรงเรียนในระดับคุณภาพ ดีขึ้นไป

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1. | **พัฒนาประสิทธิภาพระบบงานการเงินโรงเรียน**  1.1 แต่งตั้งคณะกรรมการดำเนินงานตรวจสอบการเงินโรงเรียน โดยหน่วยงานต้นสังกัด  1.2 ดำเนินการทบทวนระบบงานการเงินที่ดำเนินการในปีงบประมาณที่ผ่านมา  1.3 ศึกษา ตรวจสอบผลการทำงานเทียบกับปีที่ผ่านมา  1.4 รายงานนำเสนอเป็นสารสนเทศเพื่อเป็นแนวทางในการดำเนินงานในปีงบประมาณต่อไป | พฤศจิกายน 2566 - มีนาคม 2567 |  |
| 2. | **รับการตรวจสอบภายในจากหน่วยงานต้นสังกัด**  2.1 แต่งตั้งคณะกรรมการดำเนินงานตรวจสอบการเงินโรงเรียน โดยหน่วยงานต้นสังกัด  2.2 ดำเนินการทบทวนระบบงานการเงินที่ดำเนินการในปีงบประมาณที่ผ่านมา  2.3 ศึกษา ตรวจสอบผลการทำงานเทียบกับปีที่ผ่านมา  2.4 รายงานนำเสนอเป็นสารสนเทศเพื่อเป็นแนวทางในการดำเนินงานในปีงบประมาณต่อไป | พฤศจิกายน 2566 - มีนาคม 2567 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 3. | **ส่งเสริม สนับสนุน วัสดุ อุปกรณ์งานการเงิน**  3.1 สำรวจข้อมูลวัสดุ อุปกรณ์ที่ต้องใช้ และที่ต้องปรับปรุงในงานการเงิน  3.2 ดำเนินการจัดซื้อจัดจ้างให้เหมาะสมกับงบประมาณที่ได้จัดสรร  3.3 ประเมินความเสื่อมของวัสดุ อุปกรณ์ เพื่อเป็นข้อมูลตัดสินใจ  3.4 รายงานนำเสนอเป็นสารสนเทศเพื่อเป็นแนวทางในการดำเนินงานในปีงบประมาณต่อไป | พฤษภาคม 2567 -  กันยายน 2567 |  |

**6. งบประมาณ**

ได้รับจัดสรรงบประมาณ จำนวน 10,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| 1. พัฒนาประสิทธิภาพระบบงานการเงินโรงเรียน | 500 | - | - |
| 2. รับการตรวจสอบภายในจากหน่วยงานต้นสังกัด | 500 | - | - |
| 3. ส่งเสริม สนับสนุน วัสดุ อุปกรณ์งานการเงิน | 9,000 | - | - |
| **รวมทั้งหมด** | 10,000 | - | - |

การจัดสรรงบประมาณจำแนกตามหมวดรายจ่าย

|  |  |  |  |  |
| --- | --- | --- | --- | --- |
| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| **ค่าตอบแทน** | **ค่าใช้สอย** | **ค่าวัสดุ** |
| 1. พัฒนาประสิทธิภาพระบบงานการเงินโรงเรียน | **500** | **500** | **-** | **-** |
| 2. รับการตรวจสอบภายในจากหน่วยงานต้นสังกัด | **500** | **-** | **500** | **-** |
| 3. ส่งเสริม สนับสนุน วัสดุ อุปกรณ์งานการเงิน | **9,000** |  |  |  |
| * 1. ค่าวัสดุอุปกรณ์   2. ซ่อมแซม-ปรับปรุงคอมพิวเตอร์/ เครื่องพิมพ์   3. ตู้เก็บเอกสาร | 1,000  1,000  7,000 | **-**  **-**  **-** | **-**  -  - | 1,000  1,000  7,000 |
| **รวมงบประมาณ** | **10,000** | **500** | **500** | **9,000** |

**7. ระยะเวลาดำเนินโครงการ** เดือนตุลาคม 2566 - กันยายน 2567

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

งบประมาณที่สนับสนุน เพื่อพัฒนางานการเงินมีน้อยเกินไป

**9.2 แนวทางการบริหารความเสี่ยง**

สร้างความตระหนักและร่วมมือร่วมใจให้ฝ่ายบริหารเห็นความสำคัญและให้การสนับสนุน

**10. การประเมินผล**

|  |  |  |  |
| --- | --- | --- | --- |
| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| **เป้าหมายเชิงปริมาณ**  1. ระบบงานการเงินของโรงเรียนถูกต้องตามระเบียบเป็นปัจจุบันและสามารถตรวจสอบได้คิดเป็นร้อยละ 100  2. ครูและบุคลากรที่เกี่ยวข้อง สามารถปฏิบัติหน้าที่เกี่ยวกับงานการเงินได้อย่างรวดเร็วและเป็นปัจจุบัน ถูกต้องตามระเบียบและเกิดประสิทธิภาพสูงสูด คิดเป็นร้อยละ 100  3. มีวัสดุ อุปกรณ์พร้อมสำหรับอำนวยความสะดวกในด้านการเงินของโรงเรียน | ร้อยละ 100 | ประเมินกระบวนการทำงาน | แบบประเมินกระบวนการทำงาน |
| **เป้าหมายเชิงคุณภาพ**  ผู้บริหาร ครูและบุคลากรทางการศึกษา มีความพึงพอใจต่อระบบงานการเงินของโรงเรียนในระดับคุณภาพ ดีขึ้นไป | ระดับดี | การประเมินความพึงพอใจต่อระบบงานการเงิน | แบบประเมินความพึงพอใจต่อระบบงานการเงิน |

**11. ประโยชน์ที่คาดว่าจะได้รับ**

11.1 งานการเงินของโรงเรียนเป็นไปตามหลักการบริหารงบประมาณและระเบียบของทางราชการ

11.2 การปฏิบัติงานการเงินในโรงเรียนเป็นไปอย่างมีประสิทธิภาพยิ่งขึ้น

ลงชื่อ .................................................. ผู้เสนอโครงการ

(นางภัทรียา กันทาดง)

………………/…………………./…………………

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

………………/…………………./…………………

ลงชื่อ ..............................................หัวหน้าฝ่ายบริหารงานงบประมาณ

(นายสุรพงษ์ จ๋าก๋าง)

………………/…………………./…………………

ลงชื่อ ..............................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………