****

**โครงการพัฒนาประสิทธิภาพการจัดการเรียนรู้กลุ่มสาระการเรียนรู้ภาษาไทย**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ** **พัฒนาประสิทธิภาพการจัดการเรียนรู้กลุ่มสาระการเรียนรู้ภาษาไทย**

**ชื่อกิจกรรม** 1. กิจกรรมพัฒนาสื่อและนวัตกรรม

2. กิจกรรมจัดบรรยากาศห้องศูนย์ภาษาไทย

3. กิจกรรมวันสุนทรภู่และวันภาษาไทยแห่งชาติ

4. กิจกรรมแข่งขันทักษะภาษาไทยโดยหน่วยงานภาครัฐและเอกชน

**ชื่อผู้รับผิดชอบ** 1. นายปฐวี แสงยาสมุทร

2. นางกมลวรรณ กาวิชัย  
 กลุ่มสาระการเรียนรู้ภาษาไทย ฝ่ายบริหารงานวิชาการ

**1.1 สนองมาตรฐานการศึกษาขั้นพื้นฐาน/ สมศ.**

**มาตรฐานที่ 1** คุณภาพของผู้เรียน

* 1. ผลสัมฤทธิ์ทางวิชาการของผู้เรียน

1.1.1 มีความสามารถในการอ่าน การเขียน การสื่อสาร และการคิดคำนวณ

1.1.5 มีผลสัมฤทธิ์ทางการเรียนตามหลักสูตรสถานศึกษา

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน** กลยุทธ์ที่ 2 การจัดการศึกษาเพื่อเพิ่มขีดความสามารถในการแข่งขัน

**1.3 สนองกลยุทธ์หลักของโรงเรียน** กลยุทธ์ที่ 2 พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม มีเป้าหมายชีวิต และมีทักษะวิชาชีพตามศตวรรษที่ 21

**2. หลักการและเหตุผล**

ภาษาไทยเป็นเอกลักษณ์ของชาติ เป็นเครื่องมือในการติดต่อสื่อสารเพื่อสร้างความเข้าใจ และเป็น เครื่องมือในการแสวงหาความรู้ ประสบการณ์จากแหล่งข้อมูลต่าง ๆ เพื่อพัฒนาความรู้ กระบวนการคิด วิเคราะห์สร้างสรรค์ให้ทันต่อการเปลี่ยนแปลงทางสังคม และความก้าวหน้าทางวิทยาศาสตร์เทคโนโลยี กระทรวงศึกษาธิการจึงได้จัดทำหลักสูตรแกนกลางการศึกษาขั้นพื้นฐาน พุทธศักราช 2551 กำหนดให้กลุ่มสาระการเรียนรู้ภาษาไทยฝึกฝน และพัฒนาทักษะจนเกิดความชำนาญในการใช้ภาษาเพื่อการสื่อสาร การเรียนรู้อย่างมีประสิทธิภาพและเพื่อนำไปใช้ในชีวิตจริง ได้แก่ ทักษะการอ่าน เขียน ฟังดูและพูด หลักการใช้ภาษาไทย วรรณคดีและวรรณกรรม

นอกจากนั้นครูผู้สอนยังต้องส่งเสริมสนับสนุนให้นักเรียนได้แสดงออกตามความถนัดเผยศักยภาพด้วยการส่งนักเรียนเข้ารับการแข่งขันทักษะภาษาไทยตามเวทีต่าง ๆ เพื่อให้ฝึกฝน ปรับปรุง พัฒนาจนเกิดความชำนาญ มุ่งสู่การเรียนรู้ในระดับสากลได้ ดังนั้นจึงควรมีการพัฒนากิจกรรมการเรียนการสอน สื่อ นวัตกรรม เทคโนโลยี รวมไปถึงห้องเรียน ห้องศูนย์การเรียนรู้ต้องสร้างบรรยากาศให้เหมาะสมเอื้อต่อการเรียนรู้ เพื่อส่งเสริมให้นักเรียนได้เกิดการเรียนรู้อย่างมีประสิทธิภาพ ทั้งเน้นให้ครูผู้สอนดำเนินการจัดการเรียนการสอน การคิด วิเคราะห์ตามรูปแบบ Active Learning ในห้องเรียนปกติและกิจกรรมเสริม เช่น กิจกรรมลดเวลาเรียนเพิ่มเวลารู้ เป็นการพัฒนาหลักสูตรกระบวนการเรียนการสอน การวัดและประเมินผลในจุดเน้นเชิงนโยบายกระทรวงศึกษาธิการปี พ.ศ.2560 อีกด้วย

กลุ่มสาระการเรียนรู้ภาษาไทยตระหนักถึงความสำคัญในการพัฒนานักเรียนให้มีคุณภาพ จึงได้ ดำเนินการจัดทำโครงการพัฒนาประสิทธิภาพการจัดการเรียนรู้กลุ่มสาระการเรียนรู้ภาษาไทย ซึ่งเป็น โครงการที่ได้พัฒนามาอย่างต่อเนื่อง เพื่อส่งเสริมและพัฒนาผลสัมฤทธิ์ทางการเรียนวิชาภาษาไทย ส่งเสริมความเป็นเลิศทางด้านภาษาไทย รักความเป็นไทย พัฒนานักเรียนให้เป็นทั้งคนเก่ง ดีและมีความสุข นำความรู้และประสบการณ์ไปใช้ประโยชน์ในการเรียนระดับที่สูงขึ้น และประกอบอาชีพในอนาคตต่อไปได้

**3. วัตถุประสงค์**

3.1 เพื่อพัฒนาผลสัมฤทธิ์ทางการเรียนกลุ่มสาระการเรียนรู้ภาษาไทยให้สูงขึ้น

3.2 เพื่อส่งเสริมให้นักเรียนได้แสดงศักยภาพ ทักษะ ความรู้ทางภาษาไทยทั้งในและนอกโรงเรียน

3.3 เพื่อเปิดโอกาสให้นักเรียนได้แสดงออกด้านความคิดสร้างสรรค์ อนุรักษ์วัฒนธรรมไทย และมีส่วนร่วมในการจัดกิจกรรมในวันสุนทรภู่และวันภาษาไทยแห่งชาติ

3.4 เพื่อจัดบรรยากาศในห้องศูนย์ภาษาไทยให้มีสภาพที่เหมาะสม สวยงามและเอื้อต่อการเรียนรู้ มีสื่อนวัตกรรมเทคโนโลยีและผลิตสื่อในการจัดการเรียนการสอนสำหรับนักเรียนอย่างหลากหลาย

**4. เป้าหมาย**

**4.1 เป้าหมายเชิงปริมาณ**

4.1.1 นักเรียนร้อยละ 57 มีผลการเรียนกลุ่มสาระการเรียนรู้ภาษาไทย ระดับดีขึ้นไป

4.1.2 นักเรียนเข้าร่วมแข่งขันทักษะทางภาษาไทย ได้รับรางวัลและมีผลการแข่งขันระดับเหรียญ ทองแดงขึ้นไป จำนวน 5 รางวัล

4.1.3 นักเรียนระดับชั้น ม.1 - ม.6 จำนวน 368 คน ได้เข้าร่วมกิจกรรมวันสุนทรภู่และวันภาษาไทยแห่งชาติ

**4.2 เป้าหมายเชิงคุณภาพ**

4.2.1นักเรียนได้แสดงออกถึงความรู้ ความคิด ทักษะ ความสามารถทางด้านภาษาไทยและมีความพึงพอใจในการเข้าร่วมกิจกรรมวันสุนทรภู่ และวันภาษาไทยแห่งชาติ

4.2.2นักเรียนมีเจตคติที่ดีในการเรียนภาษาไทยและมีความรู้ความสามารถในการเข้าแข่งขันในเวทีต่าง ๆ

**4.2.3** ห้องศูนย์ภาษาไทยให้บริการแก่นักเรียน และมีบรรยากาศที่เอื้อต่อการเรียนรู้ มีสื่อ นวัตกรรมเพื่อใช้ในการจัดการเรียนการสอนได้อย่างมีประสิทธิภาพและสอดคล้องกับมาตรฐานและตัวชี้วัด

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2565 (1 ต.ค. 2565 – 30 เม.ย. 2565)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1 | **กิจกรรมที่ 1-2 กิจกรรมพัฒนาสื่อและนวัตกรรมและกิจกรรมพัฒนาสื่อและนวัตกรรม**  **วิธีการดำเนินงาน**  1. ประชุมปรึกษาหารือเพื่อหาข้อตกลงของรูปแบบในการผลิตสื่อต่าง ๆ และพัฒนาห้องศูนย์ภาษาไทย  2. จัดซื้อวัสดุอุปกรณ์ในการผลิตสื่อ จัดทำสื่อโดยครูผู้สอนและผู้เรียน จัดซื้อสื่อการเรียนการสอนแบบสำเร็จ จัดจ้างผลิตสื่อประเภทอิเล็กทรอนิกส์ ตกแต่งจัดบรรยากาศให้เอื้อต่อการเรียนรู้ ซ่อมแซมวัสดุอุปกรณ์ คอมพิวเตอร์เทคโนโลยีให้ใช้งานได้ปกติ  3. ตรวจสอบการผลิตสื่อโดยนำมาใช้ในกระบวนการจัดการเรียนการสอน ด้านความเหมาะสม มาตรฐาน ตัวชี้วัดและสวยงามน่าใช้  4. ปรับปรุงแก้ไขสื่อนวัตกรรมให้ใช้ได้จริงในกิจกรรมการเรียนการสอน และนำไปเป็นตัวอย่างในปีการศึกษาต่อไป  5. ตรวจสอบความพึงพอใจในการใช้สื่อ และรับการนิเทศกำกับติดตามเพื่อนำไปปรับปรุงพัฒนาพัฒนาห้องศูนย์ภาษาไทยและการผลิตสื่อให้ดีขึ้นต่อไป | ตลอดปีงบประมาณ2567 |  |
| 2 | **กิจกรรมที่ 3 กิจกรรมวันสุนทรภู่และวันภาษาไทยแห่งชาติ**  **วิธีการดำเนินงาน**  1. ประชุมปรึกษาหารือเพื่อวางแผนการจัดกิจกรรม  2. จัดเตรียมวัสดุ, อุปกรณ์, ของรางวัล, เกียรติบัตร ที่ใช้ในกิจกรรม การแข่งขันทักษะต่าง ๆ ได้แก่การประกวดวาดภาพตัวละครในวรรณคดี คัดลายมือ แต่งกลอน เขียนเรียงความ และการแต่งกายเลียนแบบตัวละครในวรรณคดี  3. ประชาสัมพันธ์ให้นักเรียนเข้าร่วมกิจกรรมทั้งการแข่งขันทักษะต่าง ๆ และการแสดงบนเวที  4. จัดจ้างทำเวทีการแสดงบริเวณหอประชุม  5. ตรวจสอบความพึงพอใจในการจัดกิจกรรมเพื่อนำผลการประเมินไปพัฒนาและปรับปรุงกิจกรรมในปีต่อไป | มิถุนายน และ กรกฎาคม 2567 |  |
| 3 | **กิจกรรมที่ 4 กิจกรรมแข่งขันทักษะภาษาไทยโดยหน่วยงานภาครัฐและเอกชน**  **วิธีการดำเนินงาน**  1. ประชุมปรึกษาหารือเพื่อวางแผนการส่งนักเรียนเข้าร่วมการแข่งขัน  2. ฝึกซ้อมให้นักเรียนที่จะเข้าร่วมแข่งขันมีความรู้ ความคิด ทักษะ ความชำนาญในการแข่งขัน  3. ตรวจสอบติดตามผลการแข่งขัน  4. พัฒนาและปรับปรุงทักษะของนักเรียนในปีต่อไป | ตลอดปีงบประมาณ 2567 |  |

**6. งบประมาณ**

ได้รับจัดสรรงบประมาณ จำนวน 15,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2566) รายละเอียดการใช้งบประมาณดังนี้

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1** พัฒนาสื่อและนวัตกรรม | 5,000 | - | - | 5,000 |
| **กิจกรรมที่ 2** จัดบรรยากาศห้องศูนย์ภาษาไทย | 2,000 | - | - | 2,000 |
| **กิจกรรมที่ 3** วันสุนทรภู่และวันภาษาไทยแห่งชาติ | 5,000 | - | - | 5,000 |
| **กิจกรรมที่ 4** แข่งขันทักษะภาษาไทยโดยหน่วยงานภาครัฐและเอกชน | 2,000 | - | - | 2,000 |
| **รวมงบประมาณ** | **14,000** | **-** | **-** | **14,000** |

**7. ระยะเวลาดำเนินงาน** ตลอดปีงบประมาณ 2567

**8. สถานที่** โรงเรียนวชิรป่าซาง **9. การวิเคราะห์ความเสี่ยงของงาน**

**9.1 ปัจจัยความเสี่ยง**

**นักเรียนที่มีความสนใจในการแข่งขันทักษะทางภาษาไทยมีจำนวนน้อย เมื่อถึงช่วงการ คัดเลือกนักเรียนเพื่อเข้าร่วมแข่งขัน ไม่มีนักเรียนที่มีอัจฉริยภาพทางภาษาไทย**

**9.2 แนวทางการบริหารความเสี่ยง**

**ครูผู้สอนควรเฟ้นหาและคัดเลือกนักเรียนที่มีความสนใจและกระตือรือร้น และรักในทักษะทางภาษาไทยมาดำเนินการฝึกฝนฝึกซ้อมให้เกิดความชำนาญ**

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **เป้าหมายเชิงปริมาณ**  1. นักเรียนมีผลการเรียนกลุ่มสาระการเรียนรู้ภาษาไทย ระดับดีขึ้นไป  2. นักเรียนเข้าร่วมแข่งขันทักษะทางภาษาไทย ได้รับรางวัลและมีผลการแข่งขันระดับเหรียญ ทองแดงขึ้นไป  3.นักเรียนระดับชั้น ม.1-ม.6 ได้เข้าร่วมกิจกรรมวันสุนทรภู่และวันภาษาไทยแห่งชาติ | ร้อยละ 57   2 รางวัล    300 คน | 1. ทดสอบ  2. สังเกต  3. สอบถาม  4. การแข่งขัน  5. นิเทศกำกับติดตาม | 1. แบบทดสอบ  2. แบบสังเกต  3. แบบสอบถาม  4. เกียรติบัตร  5. เหรียญรางวัล  6. แบบบันทึกการนิเทศ |
| **เป้าหมายเชิงคุณภาพ**  **1.** นักเรียนได้แสดงออกถึงความรู้ ความคิด ทักษะ ความสามารถทางด้านภาษาไทยและมีความพึงพอใจในการเข้าร่วมกิจกรรมวันสุนทรภู่ และวันภาษาไทยแห่งชาติ  2. นักเรียนมีเจตคติที่ดีในการเรียนภาษาไทยและมีความรู้ความสามารถในการเข้าแข่งขันในเวทีต่าง ๆ  **3.** ห้องศูนย์ภาษาไทยให้บริการแก่นักเรียน และมีบรรยากาศที่เอื้อต่อการเรียนรู้ มีสื่อ นวัตกรรมเพื่อใช้ในการจัดการเรียนการสอนได้อย่างมีประสิทธิภาพและสอดคล้องกับมาตรฐานและตัวชี้วัด | ระดับดี | 1. นิเทศกำกับติดตาม  2. การประเมินความ  พึงพอใจ | 1. แบบนิเทศกำกับติดตาม  2. แบบประเมินความ  พึงพอใจ |

**11. ประโยชน์ที่คาดว่าจะได้รับ**

11.1 นักเรียนมีทักษะทางภาษาไทย สามารถเข้าร่วมแข่งขันทักษะต่าง ๆ นำทักษะทางภาษาไทยไปประยุกต์ใช้ในชีวิตประจำวัน เป็นพื้นฐานในการศึกษาต่อในอนาคตและมีนิสัยรักการอ่าน

11.2 นักเรียนได้แสดงออกด้านความคิดสร้างสรรค์ อนุรักษ์วัฒนธรรมไทย และมีส่วนร่วมในการจัดกิจกรรมในวันสุนทรภู่และวันภาษาไทยแห่งชาติ

11.3 มีห้องศูนย์ภาษาไทยที่มีบรรยากาศที่เอื้อต่อการเรียนรู้และเป็นแหล่งเรียนรู้ให้แก่นักเรียน

11.4 ห้องศูนย์ภาษาไทยมีสื่อนวัตกรรมเทคโนโลยี และมีสื่อที่ครูและนักเรียนร่วมกันผลิต และนำมาใช้ประโยชน์ในการจัดกิจกรรมการเรียนการสอน

ลงชื่อ .................................................. ผู้เสนอโครงการ

(นายปฐวี แสงยาสมุทร)

1 พฤศจิกายน พ.ศ. 2567

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

วันที่ 1 เดือน พฤศจิกายน พ.ศ. 2567

ลงชื่อ ....................................................หัวหน้าฝ่ายบริหารงานวิชาการ

(นางสาวชุติมา เจริญผล)

วันที่ 1 เดือน พฤศจิกายน พ.ศ. 2566

ลงชื่อ ....................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

วันที่ 1 เดือน พฤศจิกายน พ.ศ. 2566

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

วันที่ 1 เดือน พฤศจิกายน พ.ศ. 2566