****

**งานห้องสมุดมีชีวิต (ห้องสมุด 3 ดี)**

**ประจำปีงบประมาณ 2568 (1 ตุลาคม 2567 – 30 กันยายน 2568)**

**1.ชื่องาน**ห้องสมุดมีชีวิต (ห้องสมุด 3 ดี)

**ชื่อกิจกรรม** 1. หนังสือดีมีค่า (วารสาร หนังสือพิมพ์รายวัน)

2. เรียนรู้ให้รอบรู้ (การจัดป้ายนิเทศวันสำคัญต่างๆ)

3. จัดซื้อพจนานุกรมไทย และภาษาอังกฤษ

4. สัปดาห์ห้องสมุด

**ผู้รับผิดชอบ** นายธนพิพัฒน์ วัจนเศรษฐกุล

นางกมลวรรณ กาวิชัย

นางกมลทิพย์ สายสุวรรณ

งานห้องสมุด ฝ่ายบริหารงานวิชาการ

**สนองมาตรฐานการศึกษาของสถานศึกษา**

**มาตรฐานที่ 1 ด้านผู้เรียน**

ตัวชี้วัด 1.1 ผลสัมฤทธิ์ทางวิชาการของผู้เรียน

1.1.1 มีความสามารถในการอ่าน การเขียน การสื่อสาร และการคิดคำนวณ

**มาตรฐานที่ 3** กระบวนการจัดการเรียนการสอนที่เน้นผู้เรียนเป็นสำคัญ

3.1 จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้

3.2 ใช้สื่อ เทคโนโลยีสารสนเทศและแหล่งเรียนรู้ที่เอื้อต่อการเรียนรู้

3.4 ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน

* 1. มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการ

เรียนรู้

**สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 2 พัฒนาศักยภาพผู้เรียนให้เป็นบุคคลแห่งการเรียนรู้ มีสมรรถนะในศตวรรษที่ 21

**สนองกลยุทธ์ของโรงเรียน** ข้อ 1. พัฒนาหลักสูตรและการเรียนรู้ ที่สร้างทักษะวิชาการ ทักษะชีวิต ทักษะวิชาชีพ คุณลักษณะในศตวรรษที่ 21 สู่มาตรฐานสากล โดยน้อมนำศาสตร์พระราชาสู่การปฏิบัติ

ข้อ 2. พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม

มีเป้าหมายชีวิต และมีทักษะวิชาชีพตามศตวรรษที่ 21

ข้อ 4. สร้างจิตสำนึกให้ผู้เรียนอนุรักษ์สืบสานวัฒนธรรมประเพณี ใส่ใจสิ่งแวดล้อมทั้งในและนอกโรงเรียน

**2. หลักการและเหตุผล**

การอ่าน มีความสำคัญอย่างมากในการเรียนรู้ ทั้งที่เป็นการเรียนรู้ทางวิชาการและการรับรู้ข่าวสารข้อมูลต่าง ๆ ซึ่งเป็นจุดมุ่งหมายสำคัญประการหนึ่งของการจัดการศึกษา และการพัฒนาคุณภาพของประชากร แต่ปัจจุบันนักเรียนส่วนใหญ่ยังไม่มีนิสัยรักการอ่าน และไม่รู้จักใช้การอ่านเพื่อพัฒนาจิตใจของตนเอง ดังนั้นห้องสมุดซึ่งเป็นหน่วยงานหนึ่งของโรงเรียน จึงจำเป็นต้องมีการบริหารจัดการห้องสมุด ให้มีคุณภาพและประสิทธิภาพ เพื่อเป็นแรงกระตุ้น จูงใจ เสริมความรู้สึกให้นักเรียนมีความสนใจที่จะเข้ามาค้นคว้าหาความรู้ และร่วมกิจกรรม อีกทั่งการจัดการเรียนการสอนในปัจจุบันที่เน้นให้ผู้เรียนศึกษาค้นคว้า แสวงหาความรู้ด้วยตนเองด้วยเทคโนโลยีที่ทันสมัย สื่อสิ่งพิมพ์และสื่ออิเล็กทรอนิกส์จึงมีความจำเป็นอย่างยิ่งในการพัฒนาศักยภาพของผู้เรียนและเพิ่มประสิทธิภาพทางด้านต่าง ๆ ที่ทำให้เกิดการพัฒนาการทางด้านผลสัมฤทธิ์ทางการเรียนรวมถึงการส่งเสริมสนับสนุนให้ผู้เรียนมีส่วนร่วมในการจัดบรรยากาศภายในและนอกห้องสมุด มีการประสมประสานบูรณาการการเรียนรู้ 8 กลุ่มสาระการเรียนรู้ จัดสภาพแวดล้อมที่อำนวยความสะดวกกับผู้เรียนเอง ครูผู้สอนและผู้ที่มาใช้บริการ ดังนั้นจึงได้จัดทำ กิจกรรมห้องสมุดมีชีวิต (ห้องสมุด 3 ดี) ขึ้นโรงเรียนได้ตระหนักถึงความสำคัญดังกล่าว และเพื่อให้การดำเนินการเป็นไปตามพระราชบัญญัติการศึกษาแห่งชาติ จึงได้จัดทำโครงการพัฒนาระบบประกันคุณภาพภายในและมาตรฐานการศึกษาของสถานศึกษา เพื่อพัฒนาคุณภาพและมาตรฐานการศึกษาให้มีสิทธิภาพ และเป็นระบบต่อเนื่อง สามารถรองรับการประกันคุณภาพภายนอกต่อไป

**3. วัตถุประสงค์**

3.1เพื่อให้ผู้เรียนมีนิสัยรักการอ่านรักการเขียน และการค้นคว้า

3.2 เพื่อให้ผู้เรียนสนใจแสวงหาความรู้จากแหล่งต่าง ๆ รอบตัว ใช้ห้องสมุดเป็นแหล่งเรียนรู้

3.3เพื่อให้ผู้เรียนรู้จักใช้เทคโนโลยี สื่ออิเล็กทรอนิกส์ ที่ทันสมัย ทันต่อเหตุการณ์ปัจจุบัน

3.4เพื่อพัฒนาห้องสมุดโรงเรียน ให้เป็นแหล่งวิทยากรที่มีคุณภาพ สามารถรองรับในการจัด  
กิจกรรมการเรียนการสอนในทุกระดับชั้น

**4. เป้าหมาย**

**4.1 เป้าหมายเชิงปริมาณ**

4.1.1 นักเรียนโรงเรียนวชิรป่าซาง ร้อยละ 90 เข้าใช้บริการห้องสมุด

4.1.2 เป็นแหล่งค้นคว้าและใช้เป็นสื่อการเรียนการสอนของทุกกลุ่มสาระการเรียนรู้   
**4.2 เป้าหมายเชิงคุณภาพ**

4.2.1 นักเรียนมีนิสัยใฝ่รู้ ใฝ่เรียนและมีทักษะการแสวงหาความรู้ด้วยตนเองในระดับดีเลิศ

4.2.2 นักเรียนและผู้ใช้บริการมีความพึงพอใจในการใช้ห้องสมุดในระดับดีเลิศ

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2567 (1 ต.ค. 2567 – 30 เม.ย. 2568)**

|  |  |  |  |
| --- | --- | --- | --- |
| **ที่** | **กิจกรรมหลัก** | **ระยะเวลา** | **หมายเหตุ** |
| 1. | หนังสือดีมีค่า (วารสาร- หนังสือพิมพ์รายวัน) | 1 ตุลาคม 66– 30 เมษายน 67 |  |
| 2. | เรียนรู้ให้รอบรู้(การจัดป้ายนิเทศวันสำคัญต่างๆ) | 1 ตุลาคม 66– 30 เมษายน 67 |  |
| 3. | จัดซื้อพจนานุกรมภาษาอังกฤษ และภาษาไทย | 1 – 15 ธันวาคม 2567 |  |

**ภาคเรียนที่ 1/2568 (1 พ.ค. 2568 – 30 ก.ย. 2568)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1. | สัปดาห์ห้องสมุด | สิงหาคม 2568 |  |

**6. งบประมาณ**

ได้รับจัดสรรงบประมาณ จำนวน 7,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ.2568) รายละเอียดดังนี้

| กิจกรรม | งบอุดหนุน | งบสนับสนุน | งบอื่น ๆ |
| --- | --- | --- | --- |
| 1. หนังสือดีมีค่า (วารสาร หนังสือพิมพ์รายวัน) | **1,000** | **-** | - |
| 2. เรียนรู้ให้รอบรู้ (การจัดป้ายนิเทศวันสำคัญต่างๆ) | **2,000** | - | - |
| 3. จัดซื้อพจนานุกรมไทย และภาษาอังกฤษ | - | - | - |
| 4. สัปดาห์ห้องสมุด | **4,000** | **-** | - |
| **รวมทั้งหมด** | **7,000** | **-** | **-** |

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1**หนังสือดีมีค่า (วารสาร- หนังสือพิมพ์รายวัน). | **1,000** | - | - | **1,000** |
| **กิจกรรมที่ 2** เรียนรู้ให้รอบรู้ (การจัดป้ายนิเทศวันสำคัญ) | **2,000** | - | - | **2,000** |
| **กิจกรรมที่ 3** จัดซื้อพจนานุกรมภาษาอังกฤษและภาษาไทย | - | - | - | - |
| **กิจกรรมที่ 4** สัปดาห์ห้องสมุด | **4,000** | - | - | **4,000** |
| **รวมงบประมาณ** | **7,000** | **-** | **-** | **7,000** |

**7. ระยะเวลาดำเนินงาน** วันที่ 1 ตุลาคม 2567 – 30 กันยายน 2568

**8. สถานที่** ห้องสมุดมีชีวิต โรงเรียนวชิรป่าซาง

**9. การวิเคราะห์ความเสี่ยงของงาน**

**9.1 ปัจจัยความเสี่ยง**

ระบบห้องสมุดที่มีอยู่ไม่รองรับการใช้งานที่เป็นมาตรฐานระบบห้องสมุด

**9.2 แนวทางการบริหารความเสี่ยง**

เปลี่ยนระบบห้องสมุดอัตโนมัติให้เข้ากับลักษณะงานระบบห้องสมุดแบบใหม่

**10. การประเมินผล**

|  |  |  |  |
| --- | --- | --- | --- |
| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| **เป้าหมายเชิงปริมาณ**  1.นักเรียนโรงเรียน วชิรป่าซางร้อยละ 90 เข้าใช้บริการห้องสมุด  2. เป็นแหล่งค้นคว้าและใช้เป็นสื่อการเรียนการสอนของทุกกลุ่มสาระการเรียนรู้ | ร้อยละ 90  ร้อยละ 80 | การเก็บสถิติ  สอบถาม | แบบบันทึกสถิติการใช้บริการห้องสมุด  แบบสอบถาม |
| **เป้าหมายเชิงคุณภาพ** 1. นักเรียนมีนิสัยใฝ่รู้ ใฝ่เรียนและมีทักษะการแสวงหาความรู้ด้วยตนเอง  2. นักเรียนและผู้ใช้บริการมีความพึงพอใจในการใช้ห้องสมุด | ระดับดีเลิศ  ระดับดีเลิศ | สังเกต  สัมภาษณ์ | แบบสังเกต  แบบสัมภาษณ์  แบบสัมภาษณ์  แบบสอบถาม |

**11. ประโยชน์ที่คาดว่าจะได้รับ**

11.1 นักเรียนมีนิสัยรักการอ่าน ศึกษา ค้นคว้าและใช้เวลาว่างให้เกิดประโยชน์

11.2 นักเรียนมีความรู้ คุณลักษณะที่ดี ใฝ่เรียน ใฝ่รู้ สามารถพัฒนาตนเองและสังคมต่อไป

ลงชื่อ .................................................. ผู้เสนอโครงการ

(นายธนพิพัฒน์ วัจนเศรษฐกุล)

2 ตุลาคม พ.ศ.2567

ลงชื่อ .............................................. หัวหน้าฝ่ายบริหารงานวิชาการ

(นางสาวชุติมา เจริญผล)

2 ตุลาคม พ.ศ.2567

ลงชื่อ ............................................หัวหน้าฝ่ายบริหารงานงบประมาณ

(นายสุรพงษ์ จ๋าก๋าง)

2 ตุลาคม พ.ศ.2567

ลงชื่อ .....................................ผู้อำนวยการโรงเรียนวชิรป่าซาง

(นายกิตติ ปานมี)

2 ตุลาคม พ.ศ.2567