****

**งานระเบียบวินัยของโรงเรียนวชิรป่าซาง**

**ประจำปีงบประมาณ 2566 (1 ตุลาคม 2565 – 30 กันยายน 2566)**

**1.งาน** ระเบียบวินัยของโรงเรียนวชิรป่าซาง **ชื่อกิจกรรม** 1. จัดทำเอกสารงานระเบียบวินัย

2. พัฒนางานระเบียบวินัยและดูแลพฤติกรรมนักเรียน

**ผู้รับผิดชอบ** นายณัฐพงษ์ กันทาดง

งานระเบียบวินัยและดูแลพฤติกรรมนักเรียน ฝ่ายบริหารงานกิจการนักเรียน

**1.1 สนองมาตรฐานการศึกษาขั้นพื้นฐาน/สมศ.**

**มาตรฐานที่ 1 คุณภาพของนักเรียน**

1.2 คุณลักษณะที่พึงประสงค์ของผู้เรียน

ข้อ 1 การมีคุณลักษณะและค่านิยมที่ดีตามที่สถานศึกษากำหนด

ข้อ 3 การยอมรับที่จะอยู่ร่วมกันบนความแตกต่างและหลากหลาย

ข้อ 4 สุขภาวะทางร่างกาย และจิตสังคม

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน** กลยุทธ์ที่ 1 การจัดการศึกษาเพื่อความมั่นคง

กลยุทธ์ที่ 2 การจัดการศึกษาเพื่อเพิ่มขีดความสามารถในการแข่งขัน

**1.3 สนองกลยุทธ์หลักของโรงเรียน** ข้อ 2 พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม มีเป้าหมายชีวิต และมีทักษะวิชาชีพตามศตวรรษที่ 21

ข้อ 3 เสริมสร้างความสามัคคี สร้างคนดีสู่สังคม ตามวิถีประชาธิปไตย

**2. หลักการและเหตุผล**

โรงเรียนเป็นสถาบันที่จัดกระบวนการการเรียนรู้เพื่อความเจริญงอกงามให้แก่บุคคลโดยการถ่ายทอดความรู้การอบรมการฝึกปฏิบัติในสิ่งที่ถูกต้องและดีงามให้แก่นักเรียน ดังนั้นโรงเรียนจึงตระหนักในบทบาทหน้าที่ซึ่งนอกจากจะให้ความรู้แล้วโรงเรียนยังเป็นสถาบันที่สำคัญที่จะต้องให้การอบรมปลูกฝัง ฝึกปฏิบัติให้นักเรียนเป็นผู้มีระเบียบวินัยมีความรับผิดชอบมีคุณภาพชีวิตและค่านิยมที่ดีงาม ซึ่งจะได้นำไปใช้ในชีวิตประจำวันได้อย่างเหมาะสมและมีความสุข

การดำเนินชีวิตของนักเรียนเวลาส่วนใหญ่นักเรียนใช้ชีวิตอยู่ในโรงเรียนร่วมกับครูและเพื่อน ซึ่งเป็นสังคมใหญ่มากกว่าอยู่ที่บ้าน เป็นสังคมเล็กความจำเป็นของการอยู่ร่วมกันในสังคมคือทุกคนต้องมีระเบียบวินัย มีความรับผิดชอบต่อตนเอง ซึ่งเป็นคุณลักษณะอันพึงประสงค์ที่โรงเรียนพยายามปลูกฝังและพัฒนาให้กับนักเรียนทุกคน นอกจากนี้แล้วนักเรียนจะต้องมีความรักชาติ และภูมิใจในความเป็นคนไทยได้รับการปลูกฝังวัฒนธรรมไทยและรู้จักใช้ภูมิปัญญาไทยให้เกิดประโยชน์แก่ตน

ปัจจุบันพฤติกรรมของนักเรียนบางส่วนยังขาดระเบียบวินัย ขาดความกระตือรือร้นในการแสวงหาความรู้ ไม่สามารถเข้าร่วมกิจกรรมของชุมชนและโรงเรียนได้อย่างเต็มที่ ซึ่งอาจจะมีสาเหตุมาจากสภาพครอบครัว ความเป็นอยู่ที่ไม่ค่อยเหมาะสม รวมทั้งความเจริญก้าวหน้าทางเทคโนโลยี เป็นสิ่งที่โรงเรียนกับชุมชน ผู้ปกครองและตัวนักเรียน ต้องมีการประสานงานกันทุกฝ่าย ให้ความสำคัญในการดูแลช่วยเหลือนักเรียนในทุก ๆ ด้าน เช่น ด้านความประพฤติ ด้านการเรียน ด้านการอยู่ร่วมกันในสังคมเป็นต้น

ปัญหาที่เกิดขึ้นกับนักเรียนดังกล่าว งานระเบียบวินัยของโรงเรียนวชิรป่าซาง มีความตระหนักว่านักเรียนเป็นทรัพยากรที่สำคัญของชาติ เป็นวัยที่ควรศึกษาเล่าเรียนอันจะเติบโตเป็นกำลังที่สำคัญของ ชาติไทยในอนาคตสมควรที่จะต้องปลูกฝังส่งเสริมให้เป็นบุคคลที่มีคุณธรรม จริยธรรม ตั้งแต่ต้น มีระเบียบวินัย ไม่ฝักใฝ่อบายมุข ไม่สร้างปัญหาให้กับสังคม เป็นบุคคลที่มีคุณสมบัติอันพึงประสงค์ของสถานศึกษา สามารถดำรงตนอยู่ในสังคมได้อย่างปกติสุขเป็นพลเมืองที่มีคุณภาพพัฒนาประเทศให้เจริญรุ่งเรืองต่อไป

ดังนั้นงานระเบียบวินัยโรงเรียนวชิรป่าซาง จึงได้มีการพัฒนากิจกรรมงานระเบียบวินัยและดูแลพฤติกรรมนักเรียนอยู่เสมอให้ทันกับเหตุการณ์ปัจจุบัน เพื่อมุ่งเน้นให้งานและกิจกรรมต่าง ๆ ที่นักเรียนได้มีส่วนร่วมจะเป็นสิ่งที่พัฒนานักเรียนให้เป็นผู้มีระเบียบวินัยและความรับผิดชอบตนเองมากขึ้นต่อไป

**3. วัตถุประสงค์**

3.1 เพื่อให้นักเรียนโรงเรียนวชิรป่าซางปฏิบัติตามระเบียบวินัยของโรงเรียน

3.2 เพื่อช่วยเหลือนักเรียน และปรับเปลี่ยนพฤติกรรมของนักเรียน

**4. เป้าหมาย**

**4.1 เป้าหมายเชิงปริมาณ**

4.1.1 นักเรียนทุกคนในโรงเรียนวชิรป่าซางปฏิบัติตามงานระเบียบวินัยของโรงเรียนร้อยละ100

4.1.2 นักเรียนที่มีพฤติกรรมที่ไม่เหมาะสม ได้รับการช่วยเหลือปรับเปลี่ยนพฤติกรรมและส่งเสริม

ให้มีระเบียบวินัยได้ดียิ่งขึ้น

**4.2 เป้าหมายเชิงคุณภาพ**

4.2**.**1 นักเรียนของโรงเรียนวชิรป่าซาง ปฏิบัติได้ตามระเบียบวินัยของโรงเรียนอยู่ในระดับคุณภาพดี  
 4.2.2 นักเรียนได้รับการช่วยเหลือและปรับเปลี่ยนพฤติกรรมอยู่ในระดับคุณภาพดี  
 4.2.3 ผู้เข้าร่วมกิจกรรมมีความพึงพอใจในภาพรวมอยู่ในระดับคุณภาพดี **5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1.** | **ขั้นเตรียมการ**  1. ศึกษา วิเคราะห์สภาพปัญหา จากผลการดำเนินงานใน ภาคเรียนที่ผ่านมา  2. ศึกษาบริบทและสภาพความเป็นไปได้ในการพัฒนา  3. จัดทำแผนการดำเนินงาน  **ขั้นดำเนินการ**  1. ประชุมคณะทำงานเพื่อชี้แจงกิจกรรมของงาน  2. ดำเนินกิจกรรมงานระเบียบวินัยและดูแลพฤติกรรมนักเรียน  - จัดทำเอกสารงานระเบียบวินัยของนักเรียน  - ประชุมชี้แจงนักเรียนเกี่ยวกับแนวทางปฏิบัติตามระเบียบวินัยของโรงเรียน 3. ประชุมผู้ปกครองเพื่อชี้แจงให้ได้ทราบเกี่ยวกับแนวปฏิบัติ  **ประเมินผล**  1. ติดตามการดำเนินงาน  2. ประเมินผลการปฏิบัติงาน | 1 -30 ต.ค. 66  1 พ.ย. 66- 30 เม.ย. 67  1 - 30 เม.ย. 67 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **2.** | **พัฒนางานระเบียบวินัยและดูแลพฤติกรรมนักเรียน**  1. ดำเนินงานตามงานระเบียบวินัยและดูแลพฤติกรรมนักเรียน  2. ประเมินผลการปฏิบัติงาน  3. จัดทำรายงานสรุปผลการปฏิบัติงานนำเสนอฝ่ายบริหาร แก้ไขปัญหาต่างๆในการดำเนินกิจกรรม | 1 พ.ค. – 30 ก.ย. 67 |  |

**6. งบประมาณ**

ได้รับจัดสรรงบประมาณ จำนวน 10,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ.2567)

รายละเอียดดังนี้ :

|  |  |  |  |  |  |
| --- | --- | --- | --- | --- | --- |
| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | | **หมายเหตุ** |
| **อุดหนุน** | **สนับสนุน** | **อื่นๆ** |
| **กิจกรรมที่ 1**จัดทำเอกสารงานระเบียบวินัย | 2,000 | 2,000 |  |  |  |
| **กิจกรรมที่ 2** พัฒนางานระเบียบวินัยและดูแลพฤติกรรมนักเรียน | 8,000 | 8,000 |  |  |  |
| **รวมงบประมาณ** | **10,000** | **10,000** |  |  |  |

**7. ระยะเวลาดำเนินงาน** 1 ตุลาคม 2566 – 30 กันยายน 2567 **8. สถานที่ดำเนินโครงการ** โรงเรียนวชิรป่าซาง อำเภอป่าซาง จังหวัดลำพูน

**9. การวิเคราะห์ความเสี่ยงของงาน**

**9.1 ปัจจัยความเสี่ยง**

การไม่ให้ความร่วมมือในการปฏิบัติของการรักษาระเบียบวินัยของโรงเรียน พฤติกรรมไม่ พึงประสงค์ของนักเรียน ได้แก่ การแต่งกายผิดระเบียบ ผู้ชายไว้ผมยาวเกินไป ผู้หญิงแต่งหน้าแต่งตา เขียนคิ้วทาปาก มาโรงเรียนสาย มาไม่ทันปฏิบัติกิจกรรมหน้าเสาธง ไม่ตั้งใจเรียน เล่นเกม คุยกันในห้องเรียน หนีเรียนไม่มาโรงเรียน เอาสิ่งเสพติดที่ผิดกฎระเบียบมาโรงเรียน ขโมย ชู้สาว เป็นต้น

**9.2 แนวทางการบริหารความเสี่ยง**

9.2.1 สถานศึกษาต้องกำหนดระเบียบว่าด้วยความประพฤติของนักเรียนร่วมกับคณะครูและบุคลากรทางการศึกษา นักเรียนและผู้ปกครอง โดยไม่ขัดหรือแย้งกับกฎกระทรวง หรือระเบียบกฎหมายที่เกี่ยวข้องแจ้งให้นักเรียนทราบและปฏิบัติ

9.2.2 สถานศึกษาต้องดำเนินการ ได้แก่ การสร้างแรงจูงใจ แรงเสริมในปฏิบัติตนของนักเรียน จัดสิ่งแวดล้อมให้เหมาะสม จัดครูรับและส่งเด็กนักเรียนจากผู้ปกครองในตอนเช้าและตอนเย็นทุกวัน ชี้แจงข้อปฏิบัติให้นักเรียนได้ทราบ การชื่นชม ยกย่องให้รางวัลนักเรียนที่ทำตามกฎระเบียบวินัยของโรงเรียน เป็นต้น

9.2.3 มอบหมายให้ครูกำกับ ควบคุม ดูแลให้นักเรียนประพฤติและปฏิบัติตนให้เป็นไปตามระเบียบว่าด้วยความประพฤติของนักเรียนตามที่กฎกระทรวงกำหนดอย่างเคร่งครัด

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **เป้าหมายเชิงปริมาณ**  1. นักเรียนทุกคนในโรงเรียน วชิรป่าซางปฏิบัติตามกฎระเบียบวินัยของโรงเรียน  2. นักเรียนที่มีพฤติกรรมที่ไม่เหมาะสม ได้รับการช่วยเหลือปรับเปลี่ยนพฤติกรรมและส่งเสริม ให้ดียิ่งขึ้น | 1. จำนวนนักเรียนที่เข้าร่วมกิจกรรมทุกคน  2. นักเรียนได้รับการดูแลช่วยเหลือ มีการพัฒนาด้านพฤติกรรมที่ดี | 1. การสังเกต  2. การประเมินผล การปฏิบัติกิจกรรม | 1. แบบบันทึกพฤติกรรม  2. แบบประเมินผลการปฏิบัติ |
| **เป้าหมายเชิงคุณภาพ**  1. นักเรียนของโรงเรียนวชิรป่าซาง ปฏิบัติได้ตามระเบียบวินัยของโรงเรียนอยู่ในระดับคุณภาพดี  2. นักเรียนได้รับการช่วยเหลือปรับเปลี่ยนพฤติกรรมและส่งเสริมให้เป็นนักเรียนที่ดี  3. ผู้เข้าร่วมกิจกรรมมีความพึงพอใจในภาพรวมอยู่ในระดับดี | นักเรียนร้อยละ 100  มีพฤติกรรมที่ดีปฏิบัติตามกฎระเบียบวินัยของโรงเรียนได้อย่างถูกต้อง | 1. การสังเกต  2. การสัมภาษณ์  3. การประเมินผลการปฏิบัติกิจกรรม | 1. แบบการสังเกต  2. แบบสอบถาม  3. แบบการประเมินผลการปฏิบัติกิจกรรม |

**11. ประโยชน์ที่คาดว่าจะได้รับ**

11.1 ได้รับข้อมูลด้านพฤติกรรมของนักเรียนและให้การช่วยเหลือดูแลนักเรียนได้ทันท่วงที

11.2 ได้รับความร่วมมือกับผู้ปกครองและชุมชนในการแก้ปัญหาด้านพฤติกรรมของนักเรียน

11.3 นักเรียนได้ปฏิบัติตนเป็นนักเรียนที่ดีตามกฎระเบียบวินัยของโรงเรียนอยู่เสมอ สามารถนำไปประยุกต์ใช้ในชีวิตประจำวันได้

ลงชื่อ .....................................................ผู้เสนอโครงการ

( นายณัฐพงษ์ กันทาดง )

………/………………/……………

ลงชื่อ ....................................................งานแผนงานโรงเรียนวชิรป่าซาง

( นายสุรพงษ์ จ๋าก๋าง )

………/………………./……………

ลงชื่อ ...................................................หัวหน้าฝ่ายบริหารงานกิจการนักเรียน

( นายณัฐพงษ์ กันทาดง )

………/………………/……………

ลงชื่อ ...................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

..……/………………/………………

ลงชื่อ ...................................................ผู้อำนวยการโรงเรียนวชิรป่าซาง

( นายกิตติ ปานมี )

..……/………………/……………