****

**งานป้องกันสารเสพติดในสถานศึกษา**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่องาน ป้องกันสารเสพติดในสถานศึกษา**

**ผู้รับผิดชอบ** นายอนุพันธ์ ปัญญาอุ้ย

งานการป้องกันและแก้ไขปัญหาสารเสพติด ฝ่ายบริหารงานทั่วไป

**สนองมาตรฐานการศึกษาขั้นพื้นฐาน/สมศ.**

**มาตรฐานที่ 1 คุณภาพของนักเรียน**

1.2 คุณลักษณะที่พึงประสงค์ของผู้เรียน

ข้อ 1 การมีคุณลักษณะและค่านิยมที่ดีตามที่สถานศึกษากำหนด

ข้อ 4 สุขภาวะทางร่างกาย และจิตสังคม

**สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน** กลยุทธ์ที่ 1 การจัดการศึกษาเพื่อความมั่นคง

กลยุทธ์ที่ 5 การจัดการศึกษาเพื่อสร้างเสริมคุณภาพชีวิตที่เป็นมิตรกับสิ่งแวดล้อม

**สนองกลยุทธ์ของโรงเรียน** ข้อ 2 พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม มีเป้าหมายชีวิต และมีทักษะวิชาชีพตามศตวรรษที่ 21

ข้อ 3 เสริมสร้างความสามัคคี สร้างคนดีสู่สังคม ตามวิถีประชาธิปไตย

**2. หลักการและเหตุผล**

เนื่องจากสถานการณ์ปัญหายาเสพติดปัจจุบัน มีการเปลี่ยนแปลงไปอย่างชัดเจนทั้งชนิดตัวยา ที่แพร่ระบาดหลากหลายรูปแบบและกลุ่มเสพรายใหม่ที่พบมากขึ้นในกลุ่มเยาวชน ทั้งด้านการสื่อสารเทคโนโลยีต่างๆ ซึ่งนอกจากจะส่งผลกระทบต่อผู้คนในเชิงบวก ในเชิงลบก็มีปรากฏการณ์เช่นกันเป็นต้นว่าปัญหาทางเศรษฐกิจ ปัญหาการแพร่ระบาดของยาเสพติด ปัญหาการแข่งขันในรูปแบบต่างๆ ปัญหาครอบครัวที่เกิดความทุกข์ ความวิตกกังวล ความเครียด มีการปรับตัวที่ไม่เหมาะสมหรืออื่นๆ ภาพความสำเร็จที่เกิดขึ้นจากการพัฒนานักเรียนให้เป็นไปตามความมุ่งหวังนั้น ต้องอาศัยความร่วมมือจากผู้ที่เกี่ยวข้องทุกฝ่ายทุกคน โดยเฉพาะบุคลากรทางการศึกษาทุกคนในสถานศึกษา ซึ่งมีครูเป็นหลักสำคัญในการดำเนินการพัฒนาคุณภาพชีวิตของนักเรียนให้เติบโตงดงามและเป็นบุคคลที่มีคุณค่าของสังคม การพัฒนานักเรียนให้เป็นบุคคลที่มีคุณภาพทั้งด้านร่างกาย จิตใจ และสติปัญญา มีความรู้ความสามารถและมีคุณธรรม จริยธรรม ดำเนินวิถีชีวิตที่เป็นสุขตามที่สังคมมุ่งหวัง นอกจากดำเนินการส่งเสริมและสนับสนุนให้นักเรียนได้รับกระบวนการเรียนรู้แล้ว การป้องกันและการช่วยเหลือแก้ไขปัญหาต่างๆ ที่เกิดขึ้นจากปัจจัยเสี่ยงรอบสถานศึกษาที่มีพฤติกรรมไปเกี่ยวข้องกับยาเสพติด ร้านเกม การพนัน หนีเรียน ทะเลาะวิวาท ก่ออาชญากรรม เป็นปัญหาสังคมที่ต้องเข้าไปช่วยเหลือและแก้ไขไม่ให้มีพฤติกรรมเสี่ยงจากสิ่งต่าง ๆ เหล่านั้น

โรงเรียนวชิรป่าซางได้ดำเนินงานตามนโยบายของกระทรวงศึกษาธิการ ”สถานศึกษาสีขาว ปลอดยาเสพติดและอบายมุข” โดยใช้แนวคิดและหลักการที่มีกระบวนการทำงานทั้ง 5 ด้าน คือ มีกระบวนการป้องกัน กระบวนการค้นหา กระบวนการดูแลและบำบัดรักษา กระบวนการเฝ้าระวัง และกระบวนการบริหารจัดการ ภายใต้กลยุทธ์ “4 ต้อง 2 ไม่” 4 ต้อง คือ 1. ต้องมียุทธศาสตร์ 2. ต้องจัดทำแผนงาน 3. ต้องมีระบบข้อมูล 4. ต้องมีเครือข่าย และ 2 ไม่ คือ 1. ไม่ปกปิดข้อมูล 2. ไม่ไล่นักเรียนออก โดยมีหน่วยงานที่เข้ามาช่วยสถานศึกษาในการดำเนินงาน ได้แก่ ตำรวจ พระสงฆ์และโรงพยาบาล ซึ่งอยู่ในบริเวณท้องถิ่นและชุมชน เพื่อช่วยสถานศึกษาให้มีมาตรการป้องกันและการปราบปรามติดตามผู้จำหน่าย ผู้เสพและมาตรการความปลอดภัยในสถานศึกษา ให้เป็นสถานศึกษาที่ปลอดจากยาเสพติด ไม่มีเด็กนักเรียนเข้าไปเกี่ยวข้องกับสารเสพติด

**3. วัตถุประสงค์ของโครงการ** 3.1. เพื่อสร้างภูมิคุ้มกันด้านยาเสพติดให้นักเรียนได้รับรู้รับทราบถึงปัญหาและพิษภัยของยาเสพติด  
 3.2. เพื่อสร้างเสริมให้นักเรียนมีความรู้ ความเข้าใจได้ตระหนักในปัญหายาเสพติดและสามารถป้องกัน

ตนเองไม่เข้าไปเกี่ยวข้องกับยาเสพติด

3.3. เพื่อสร้างเครือข่ายในการป้องกันและแก้ไขปัญหายาเสพติด

3.4. เสริมสร้างความเข้มแข็ง ความเชื่อมั่นให้สถานศึกษาในการป้องกันและแก้ไขปัญหายาเสพติด

**4. เป้าหมาย**

**4.1 เป้าหมายเชิงปริมาณ**

4.1.1 นักเรียนโรงเรียนวชิรป่าซางทุกคน ไม่เข้าไปยุ่งเกี่ยวกับสิ่งเสพติดต่างๆ

4.1.2 บุคลากรในโรงเรียนไม่เกี่ยวข้องกับสารเสพติด

**4.2 เป้าหมายเชิงคุณภาพ**

4.2.1. นักเรียนมีสุขภาพกาย สุขภาพจิต อารมณ์ สติปัญญาและสังคมที่ดี

4.2.2. นักเรียนไม่ไปเกี่ยวข้องกับอบายมุขและสิ่งเสพติดต่าง ๆ ทำให้มีคุณภาพชีวิตที่ดี

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1. | **งานป้องกันและแก้ไขปัญหาสารเสพติด**  **ขั้นเตรียมการ**  1.1 ศึกษา วิเคราะห์สภาพปัญหา จากผลการดำเนินงานใน  ปีการศึกษาที่ผ่านมา  1.2 ศึกษาบริบทและสภาพความเป็นไปได้ในการพัฒนา  **ขั้นดำเนินการ**  1.3 ประชุมเชิงปฏิบัติการป้องกันสารเสพติดในโรงเรียน  1.4 จัดฝึกอบรมนักเรียนแกนนำงานป้องกันสารเสพติด  1.5 จัดทำเอกสารงานป้องกันสารเสพติดในสถานศึกษา 1.6 จัดกิจกรรมชี้แจงนักเรียนเกี่ยวกับแนวทางปฏิบัติ  การป้องกันสารเสพติดในโรงเรียน(โรงเรียนสีขาว)  1.7 นักเรียนปฏิบัติหน้าที่ในการป้องกันสารเสพติดตาม  โครงสร้างสถานีตำรวจจำลองในโรงเรียน  **ประเมินผล**  1.8 ประเมินผลการปฏิบัติงาน | ต.ค. 65  พ.ย. 65 - เม.ย. 67  พ.ย. 65 – เม.ย. 67 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 2. | **กิจกรรมการรณรงค์ต่อต้านยาเสพติด**  - การแข่งขันกีฬาวันต่อต้านยาเสพติดโลกภายในโรงเรียน  “วชิรป่าซางคัพ”  - การประสานงานกับผู้ปกครองและชุมชน  - ประเมินผลการปฏิบัติงาน | พ.ค. 67 – ก.ย. 67 |  |

**6. งบประมาณ**

ได้รับจัดสรรงบประมาณ จำนวน 5,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ.2567) รายละเอียดดังนี้ :

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | | **หมายเหตุ** |
| --- | --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1 งานป้องกันและแก้ไขปัญหาสารเสพติด**  1.1 ประชุมเชิงปฏิบัติการป้องกัน  สารเสพติดในโรงเรียน  1.2 จัดทำเอกสารงานป้องกันสารเสพติดในสถานศึกษา  1.3 จัดฝึกอบรมนักเรียนแกนนำงานป้องกันสารเสพติด  1.4 จัดกิจกรรมเกี่ยวกับแนวทางปฏิบัติการป้องกันสารเสพติดในโรงเรียน(โรงเรียนสีขาว)  1.5 นักเรียนปฏิบัติหน้าที่ในการป้องกันสารเสพติดตามโครงสร้างสถานีตำรวจจำลองในโรงเรียน  - การตรวจสารเสพติด  - กิจกรรมบำบัดและบำเพ็ญประโยชน์ | **3,000** | - | 1,000 | 2,000 |  |
| **กิจกรรมที่ 2**  **กิจกรรมการรณรงค์ต่อต้านยาเสพติด**  - การแข่งขันกีฬาวันต่อต้านยาเสพติดโลกภายในโรงเรียน “วชิรป่าซางคัพ”  - การประสานงานกับผู้ปกครองและชุมชน  - ประเมินผลการปฏิบัติงาน | **2,000** | - | 2,000 | - |  |
| **รวมงบประมาณ** | **5,000** | - | **3,000** | **2,000** |  |

**7. ระยะเวลาดำเนินงาน**

1 ตุลาคม 2566 – 30 กันยายน 2567 **8. สถานที่ดำเนินโครงการ**

8.1 โรงเรียนวชิรป่าซาง อำเภอป่าซาง จังหวัดลำพูน

8**.**2 สถานีตำรวจภูธรอำเภอป่าซาง

8.3 โรงพยาบาลป่าซาง

8.4 องค์การบริหารส่วนตำบลนครเจดีย์

**9. การวิเคราะห์ความเสี่ยงของงาน**

**9.1 ปัจจัยความเสี่ยง**

- ความทันสมัยของนวัตกรรม รูปแบบใหม่ๆ ของชนิดสิ่งเสพติดต่างๆ เช่น ยาบ้า บุหรี่ บุหรี่ไฟฟ้า กัญชา กระท่อม เป็นต้น

- การประสานงานเครือข่ายระหว่างโรงเรียน นักเรียน ผู้ปกครองและชุมชน

**9.2 แนวทางการบริหารความเสี่ยง**

- ต้องมีการศึกษาเรียนรู้ให้เท่าทันกับการเปลี่ยนแปลงอยู่เสมอ เช่น อบรม ประชุมสัมมนา เป็นต้น

- สร้างความตระหนักให้นักเรียนมีความรู้ ความเข้าใจในปัญหาของยาเสพติดและสามารถป้องกัน

ตนเองไม่เข้าไปเกี่ยวข้องกับยาเสพติด

- มีการติดต่อสื่อสารแลกเปลี่ยนข้อมูลข่าวสารอย่างต่อเนื่องกับผู้ปกครอง ตำรวจ และบุคลากรใน

ชุมชนให้เป็นปัจจุบัน

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **1. เป้าหมายเชิงปริมาณ**  1.1 นักเรียนทุกคนมีความประพฤติและพฤติกรรมที่พึงประสงค์ ไม่เกี่ยวข้องกับยาเสพติดและอบายมุข | ระดับดี | 1. สำรวจความคิดเห็นหรือความพึงพอใจต่อผู้เกี่ยวข้อง  2. สังเกตพฤติกรรมการปฏิบัติ | 1. แบบสำรวจ  2. แบบสอบถาม |
| **2. เป้าหมายเชิงคุณภาพ**  2.1 มีการวางแผนงานและจัดการที่เป็นระบบในการป้องกันและแก้ไขปัญหายาเสพติดในโรงเรียน  2.2 นักเรียนทุกคนไม่เกี่ยวข้องกับยาเสพติดและอบายมุข | นักเรียนร้อยละ 100 ไม่เกี่ยวข้องกับยาเสพติด | 1. ประเมินจากขั้นตอนการดำเนินงาน  2. การประเมินจากการปฏิบัติกิจกรรม | 1. รายงานการปฏิบัติงาน  2. แบบบันทึกการประเมิน |

**11. ประโยชน์ที่คาดว่าจะได้รับ**

11.1 การประชุมเชิงอบรมปฏิบัติการเป็นแกนนำต้านภัยยาเสพติด โดยให้นักเรียนนำความรู้ ความสามารถประสบการณ์และทักษะอื่น ๆ ที่ได้รับจากการเข้าร่วมกิจกรรมกับกลุ่มหรือหน่วยงานอื่น ๆ มาพัฒนาตนเองและพัฒนางานของโรงเรียน

11.2 สามารถสร้างภูมิคุ้มกันต้านภัยจากสารเสพติดให้นักเรียนได้รับรู้ถึงปัญหาและพิษภัยของยาเสพติด  
 11.3 มีเครือข่ายแกนนำในการป้องกันและแก้ไขปัญหายาเสพติด  
 11.4 นักเรียนมีความตระหนักและสามารถป้องกันตนเองไม่เข้าไปเกี่ยวข้องสิ่งเสพติดต่าง ๆ ได้

ลงชื่อ ..................................................... ผู้เสนอโครงการ

( นายอนุพันธ์ ปัญญาอุ้ย )

………/………………/……………

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

วันที่ 1 เดือน ตุลาคม พ.ศ.2566

ลงชื่อ ....................................................หัวหน้าฝ่ายบริหารงานกิจการนักเรียน

(นายณัฐพงษ์ กันทาดง)

วันที่ 1 เดือน ตุลาคม พ.ศ.2566

ลงชื่อ ....................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

วันที่ 1 เดือน ตุลาคม พ.ศ.2566

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

วันที่ 1 เดือน ตุลาคม พ.ศ.2566