

**งานพัฒนาการบริหารจัดการโรงเรียนต้นแบบเรียนรวม  
ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่องาน งานพัฒนาการบริหารจัดการโรงเรียนต้นแบบเรียนรวม**

**ชื่อกิจกรรม** 1. การนำเสนอผลงานทางวิชาการดำเนินงานครูรายบุคคล

2. กิจกรรมการคัดกรองและสอนเสริมนักเรียนพิการเรียนรวม (คลินิกภาษา)

3. กิจกรรมจัดทำแผนการศึกษาเฉพาะบุคคล

4. ประชุมผู้ปกครองนักเรียนเรียนรวม 2/2566

5. กิจกรรมพัฒนานักเรียนที่มีความต้องการพิเศษ

**ผู้รับผิดชอบ**

1. นางสาววิมลพรรณ มหาวัน

2. นายสราวุฒิ พงษ์บัณฑิตนุกุล  
 งานบริหารจัดการเรียนรวม ฝ่ายบริหารงานวิชาการ

**1.1 สนองมาตรฐานการศึกษาขั้นพื้นฐาน/ สมศ.**

**มาตรฐานที่ 1 คุณภาพของผู้เรียน**

* 1. ผลสัมฤทธิ์ทางวิชาการของผู้เรียน

1.1.6 มีความรู้ ทักษะพื้นฐาน และเจตคติที่ดีต่องานอาชีพ

**มาตรฐานที่ 2 กระบวนการบริหารและการจัดการ**

2.3 ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษา

และทุกกลุ่มเป้าหมาย

2.4 พัฒนาครูและบุคลากรให้มีความเชี่ยวชาญทางวิชาชีพ

2.5 จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ

2.6 จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

3.1 จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้

3.2 ใช้สื่อ เทคโนโลยีสารสนเทศและแหล่งเรียนรู้ที่เอื้อต่อการเรียนรู้

3.3 มีการบริหารจัดการชั้นเรียนเชิงบวก

3.4 ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน

3.5 มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 5 จัดการศึกษาเพื่อพัฒนาคุณภาพชีวิตที่เป็นมิตรกับสิ่งแวดล้อม   
 กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์หลักของโรงเรียน**

กลยุทธ์ที่ 5 พัฒนาครูและบุคลากรทางการศึกษาสู่การเป็นผู้นำทางวิชาการอย่างครูมืออาชีพ

กลยุทธ์ที่ 6 ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

**2. หลักการและเหตุผล**

พระราชบัญญัติการศึกษาแห่งชาติพ.ศ.2542และที่แก้ไขเพิ่มเติม (ฉบับที่ 2) พ.ศ.2545 ที่แสดงเจตนารมณ์ในการยกระดับการศึกษาของประชาชนให้สูงขึ้น โดยกำหนดสิทธิและโอกาสของประชาชนในการได้รับการศึกษาขั้นพื้นฐานไม่น้อยกว่า 12 ปีที่รัฐต้องจัดโดยไม่เสียค่าใช้จ่าย เด็กและเยาวชนพิการทุกประเภทมีสิทธิและโอกาสได้รับการศึกษาขั้นพื้นฐานเป็นพิเศษซึ่งสอดคล้องเชื่อมโยงกับพระราชบัญญัติการจัดการศึกษาสำหรับคนพิการ พ.ศ.2551 ที่กล่าวถึงสิทธิทางการศึกษาของคนพิการในการได้รับโอกาสและบริการทางการศึกษาในทุกระบบและทุกรูปแบบที่หลากหลายอย่างมีคุณภาพและดำรงชีวิตอยู่ในสังคมได้อย่างมีความสุขตามศักยภาพของแต่ละบุคคล และแผนการศึกษาแห่งชาติ ฉบับปรับปรุง (พ.ศ.2552-2559) ที่ได้ให้ความสำคัญกับการนำแผนสู่การปฏิบัติ เพื่อเป็นกลไกขับเคลื่อนข้อเสนอปฏิรูปการศึกษาในทศวรรษที่สอง ที่เน้นเป้าหมาย 3 ด้าน คือ การพัฒนาคุณภาพการศึกษา การขยายโอกาสทางการศึกษา และการส่งเสริมการมีส่วนร่วมในการบริหารจัดการศึกษา สอดคล้องกับพระราชบัญญัติการจัดการศึกษาสำหรับคนพิการ พ.ศ.2551 มาตรา 5 ที่กล่าวถึงสิทธิทางการศึกษาของคนพิการในการได้รับโอกาสและบริการทางการศึกษาในทุกระบบและทุกรูปแบบที่หลากหลายอย่างมีคุณภาพและดำรงชีวิตอยู่ในสังคมได้อย่างมีความสุขตามศักยภาพของแต่ละบุคคล ดังนั้น เพื่อเป็นการประกันสิทธิและโอกาสทางการศึกษา การประเมินคุณภาพ และโอกาสทางการศึกษา ตลอดจนการประกันคุณภาพของการให้บริการทางการศึกษาให้กับเด็กและเยาวชนพิการ จำเป็นต้องจัดการศึกษาในรูปแบบของ “การจัดการเรียนร่วม” เพื่อให้เด็กและเยาวชนพิการสามารถเข้าถึงการศึกษาได้อย่างทั่วถึงในปีการศึกษา 2555 สำนักงานคณะกรรมการการศึกษาขั้นพื้นฐาน มีนโยบายสร้างความเข้มแข็งให้โรงเรียนแกนนำจัดการเรียนร่วมทั้ง 5,014 โรง ทั่วประเทศ โดยจัดให้เด็กพิการทุกคนได้รับการพัฒนาเต็มตามศักยภาพของแต่ละบุคคลในรูปแบบโรงเรียนต้นแบบการเรียนรวม เป็นการจัดการศึกษาที่แสดงเจตนารมณ์ให้ผู้เรียนทุกคนได้รับสิทธิและโอกาสในการศึกษาอย่างเสมอภาค มีการจัดการที่เหมาะสมในโรงเรียนและห้องเรียนเพื่อช่วยให้ผู้เรียนได้รับประโยชน์โดยยึดหลักปรัชญาของการอยู่รวมกัน(Inclusion)โดยเน้นให้มีการนำบริการสนับสนุนต่าง ๆ มาจัดกระบวนการเรียนการสอน สนองความแตกต่างระหว่างบุคคล โดยกำหนดทางเลือกให้หลาย ๆ ทาง เพื่อให้ผู้เรียนสามารถเรียนรวมกันได้โดยไม่แบ่งแยกและเลือกปฏิบัติในโรงเรียน เพื่อเพิ่มทางเลือกให้กับโรงเรียนในการพัฒนานักเรียนพิการ และยังเป็นแหล่งเรียนรู้ให้กับโรงเรียนใกล้เคียงที่รับเด็กพิการเข้าเรียนด้วย นอกจากนี้ในการจัดการศึกษาให้กับเด็กและเยาวชนพิการได้อย่างมีประสิทธิภาพมีความจำเป็นที่จะต้องพัฒนาศักยภาพของครูและบุคลากรทางการศึกษาที่เกี่ยวข้องให้มีคุณภาพและสามารถปฏิบัติงานได้ตามมาตรฐานหรือเกณฑ์ที่กำหนด

โรงเรียนวชิรป่าซาง เป็นโรงเรียนต้นแบบการจัดการเรียนรวม และได้รับคัดเลือกจากสำนักงาน เขตพื้นที่การศึกษามัธยมศึกษาลำปาง ลำพูน ให้เป็นศูนย์ส่งเสริมการจัดการศึกษาเรียนรวม นอกจากจะจัดการศึกษาขั้นพื้นฐานสำหรับนักเรียนปกติทั่วไปแล้ว ยังมีหน้าที่จัดการศึกษาสำหรับนักเรียนที่มี ความต้องการจำเป็นพิเศษ เพื่อพัฒนาคุณภาพการจัดการศึกษาสำหรับนักเรียนที่มีความต้องการพิเศษ ให้มีประสิทธิภาพและได้รับโอกาสทางการศึกษาอย่างทั่วถึง อันจะเป็นผลต่อการพัฒนาคุณภาพ ตามมาตรฐานการศึกษา และสนองนโยบายตามกลยุทธ์ของสำนักงานคณะกรรมการการศึกษาขั้นพื้นฐาน

**3. วัตถุประสงค์ของโครงการ**

3.1 เพิ่มโอกาสทางการศึกษาและขจัดการเลือกปฏิบัติให้แก่เด็กและเยาวชนพิการให้ได้รับการพัฒนาศักยภาพในโรงเรียนเรียนรวมอย่างทั่วถึง และมีคุณภาพ

3.2 เพื่อสร้างความเข้มแข็งของโรงเรียนต้นแบบการเรียนรวม (Inclusive Education) โดยบุคลากรต้องได้รับการพัฒนาอย่างเข้ม เป็นศูนย์บริการนักเรียนพิการที่มีคุณภาพ เป็นศูนย์รวมสื่อ การเรียนรู้นวัตกรรม Best Practice เป็นแหล่งเรียนรู้ (Resource Center) ทั้งด้านหลักสูตรการเรียน การสอนและการวัดผลเด็กพิการ ฯลฯ

3.3 เพื่อให้เด็กพิการเรียนร่วมได้รับสิทธิและโอกาสที่เท่าเทียมกันในการได้รับการพัฒนาการเรียนรู้อย่างเต็มศักยภาพเป็นรายบุคคลได้รับบริการ สื่อ สิ่งอำนวยความสะดวกเพื่อเข้าถึงการศึกษา พัฒนาศักยภาพทักษะการดำรงชีวิต และพื้นฐานอาชีพเพื่อพึ่งตนเองได้

3.4 เพื่อพัฒนาโรงเรียนที่จัดการเรียนร่วมเข้าสู่มาตรฐานการเรียนร่วมและจัดระบบประกันคุณภาพทางการศึกษา ทั้งการบริหารจัดการ คุณภาพครูและคุณภาพผู้เรียน

3.5 เพื่อส่งเสริมการทำงานร่วมกันของทุกภาคส่วน ครู ผู้ปกครอง องค์กรปกครองส่วนท้องถิ่น สำนักงานเขตพื้นที่การศึกษา และศูนย์การศึกษาพิเศษ เป็นเครือข่ายการพัฒนาที่ยั่งยืน

**4. เป้าหมาย**

**4.1 เป้าหมายเชิงปริมาณ**

4.1.1 ครูผู้สอนร้อยละ 80 มีสื่อ หรือพัฒนาสื่อ/นวัตกรรมในการจัดการเรียนการสอนสำหรับนักเรียนที่มีความบกพร่องทางการเรียนรู้

4.1.2 ครูผู้สอนร้อยละ 80 สามารถคัดกรองและประเมินความสามารถพื้นฐาน ระดับความสามารถและพัฒนาการของเด็กแต่ละคน

4.1.3 ครูผู้สอนร้อยละ 80 จัดการเรียนร่วมสามารถจัดการเรียนการสอนโดยใช้เทคนิคการสอนทางการศึกษาพิเศษที่เหมาะสมกับปัญหาและความต้องการเด็กเป็นรายบุคคล

4.1.4 นักเรียนที่มีความบกพร่องทางการเรียนรู้ร้อยละ 80 ได้รับการพัฒนาอย่างเต็มตามศักยภาพทุกคน

**4.2 เป้าหมายเชิงคุณภาพ**

4.2.1 นักเรียนพิการเรียนร่วม ได้รับบริการ สื่อ สิ่งอำนวยความสะดวกเพื่อเข้าถึงการศึกษาที่สอดคล้องตามศักยภาพของแต่ละบุคคล ได้รับการศึกษาอย่างมีคุณภาพ เรียนอย่างมีความสุขและมีผลสัมฤทธิ์ทางการเรียนสูงขึ้น

4.2.2 ครูและบุคลากรทางการศึกษาที่สอนเด็กพิการเรียนร่วมในโรงแกนนำจัดการเรียนร่วม/โรงเรียนต้นแบบการเรียนรวมมีความรู้ความสามารถในการจัดการเรียนการสอนสำหรับนักเรียนพิการเรียนร่วมและสามารถจัดทำแผนการจัดการศึกษาเฉพาะบุคคล (IEP) ที่เหมาะสมต่อพัฒนาการและความต้องการพิเศษของเด็กแต่ละคน

4.2.3 มีมาตรฐานในการจัดการเรียนร่วม มีความเข้มแข็งในการบริหารจัดการเรียนร่วมโดยใช้โรงเรียนเป็นฐาน และการบริหารจัดการโดยใช้หลัก WP Model

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | การนำเสนอผลงานทางวิชาการดำเนินงานครูรายบุคคล | 1 ต.ค. 2566–30 เม.ย. 2567 |  |
| **2** | กิจกรรมการคัดกรองและสอนเสริมนักเรียนพิการเรียนรวม(คลินิกภาษา) | 1 ต.ค. 2566–30 เม.ย. 2567 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | กิจกรรมจัดทำแผนการศึกษาเฉพาะบุคคล | 1 พ.ค. 2566–30 เม.ย. 2567 |  |
| **2** | ประชุมผู้ปกครองนักเรียนเรียนรวม 2/2566 | 1 พ.ค. 2566–30 เม.ย. 2567 |  |
| **3** | กิจกรรมพัฒนานักเรียนที่มีความต้องการพิเศษ | 1 พ.ค. 2566–30 เม.ย. 2567 |  |

**6. งบประมาณ**

ได้รับจัดสรรงบประมาณ จำนวน 4,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| 1. การนำเสนอผลงานทางวิชาการดำเนินงานครูรายบุคคล | 1,000 | **-** | - |
| 2. กิจกรรมการคัดกรองและประสานงานเครือข่าย (คลินิกภาษา) | 1,000 | - | - |
| 3. กิจกรรมจัดทำแผนการศึกษาเฉพาะบุคคล | 1,000 | - | - |
| 4. ประชุมผู้ปกครองนักเรียนเรียนรวม 2/2566 | 1,000 | - | - |
| 5. กิจกรรมพัฒนานักเรียนที่มีความต้องการพิเศษ | - | - | - |
| **รวมทั้งหมด** | **4,000** | **-** | **-** |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1** การนำเสนอผลงานทางวิชาการดำเนินงานครูรายบุคคล | 1,000 | 1,000 | - | - |
| **กิจกรรมที่ 2** การคัดกรองและประสานงานเครือข่าย | 1,000 | 1,000 | - | - |
| **กิจกรรมที่ 3** จัดทำแผนการศึกษาเฉพาะบุคคล | 1,000 | 1,000 | - | - |
| **กิจกรรมที่ 4** ประชุมผู้ปกครองนักเรียนเรียนรวม 2/2566 | 1,000 | 1,000 | - | - |
| **กิจกรรมที่ 5** กิจกรรมพัฒนานักเรียนที่มีความต้องการพิเศษ | - | - | - | - |
| **รวมงบประมาณ** | **4,000** | **4,000** | **-** | - |

**7. ระยะเวลาดำเนินโครงการ** 1 ตุลาคม 2566 – 30 กันยายน 2567

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

การจัดกิจกรรมการเรียนการสอนเด็กพิเศษเรียนร่วม เป็นสิ่งสำคัญที่โรงเรียนต้องจัดเพื่อเติมเต็มศักยภาพการเรียนรู้ของนักเรียนนอกเหนือจากการเรียนรู้ในห้องเรียน แต่เนื่องด้วยงานสอนและงานกิจกรรมต่าง ๆ ในโรงเรียนมีจำนวนมาก จึงทำให้ครูไม่มีเวลาเพียงพอต่อการพัฒนานักเรียนให้เต็มตามศักยภาพ

**9.2 แนวทางการบริหารความเสี่ยง**

9.2.1 ทางโรงเรียนได้ใช้สื่อในการจัดกิจกรรมต่าง ๆ ที่หลากหลาย เพื่อพัฒนานักเรียนให้ เต็มตามศักยภาพของแต่ละบุคคล

9.2.2 นักเรียนได้รับการพัฒนาเติมเต็มตามศักยภาพของตนเอง โดยใช้สื่อ และอุปกรณ์ต่าง ๆ ในการจัดการเรียนการสอน

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **เป้าหมายเชิงปริมาณ**  1. ครูผู้สอนร้อยละ 80 มีสื่อ หรือพัฒนาสื่อ/นวัตกรรมในการจัดการเรียนการสอน  สำหรับนักเรียนที่มีความบกพร่องทางการเรียนรู้  2. ครูผู้สอนร้อยละ 80 สามารถคัดกรองและประเมินความสามารถพื้นฐาน ระดับความสามารถและพัฒนาการของเด็กแต่ละคน  3. ครูผู้สอนร้อยละ 80 จัดการเรียนร่วมสามารถจัดการเรียนการสอนโดยใช้เทคนิคการสอนทางการศึกษาพิเศษที่เหมาะสมกับปัญหาและความต้องการเด็กเป็นรายบุคคล  4. นักเรียนที่มีความบกพร่องทางการเรียนรู้ร้อยละ 80 ได้รับการพัฒนาอย่างเต็มตามศักยภาพทุกคน | ร้อยละ 80  ร้อยละ 80  ร้อยละ 80  ร้อยละ 80 | - การเก็บสถิติ  - จัดทำรายงานผล  - จัดทำรายงานผล  - จัดทำรายงานผล | - แบบบันทึกสถิติการได้รับการช่วยเหลือ  - รายงานผลการพัฒนา  - รายงานผลการพัฒนา  รายงานผลกาพัฒนา |
| **เป้าหมายเชิงคุณภาพ**  1. นักเรียนพิการเรียนร่วม ได้รับบริการ สื่อ สิ่งอำนวยความสะดวกเพื่อเข้าถึงการศึกษาที่สอดคล้องตามศักยภาพของแต่ละบุคคล ได้รับการศึกษาอย่างมีคุณภาพ เรียนอย่างมีความสุขและมีผลสัมฤทธิ์ทางการเรียนสูงขึ้น  2. ครูและบุคลากรทางการศึกษาที่สอนเด็กพิการเรียนร่วมในโรงแกนนำจัดการเรียนร่วม/โรงเรียนต้นแบบการเรียนรวมมีความรู้ความสามารถในการจัดการเรียนการสอนสำหรับนักเรียนพิการเรียนร่วมและสามารถจัดทำแผนการจัดการศึกษาเฉพาะบุคคล (IEP) ที่เหมาะสมต่อพัฒนาการและความต้องการพิเศษของเด็กแต่ละคน  3. มีมาตรฐานในการจัดการเรียนร่วม มีความเข้มแข็งในการบริหารจัดการเรียนร่วมโดยใช้โรงเรียนเป็นฐาน และการบริหารจัดการโดยใช้หลัก WP Model | ระดับดีมาก  ระดับดีมาก  ระดับดีมาก | - จัดทำรายงานผล  - จัดทำรายงานผล  - จัดทำรายงานผล | - รายงานผลการพัฒนา  - รายงานผลการพัฒนา  - รายงานผลการพัฒนา |

**11. ประโยชน์ที่คาดว่าจะได้รับ**

11.1 นักเรียนพิการในวัยเรียนทุกคนมีสิทธิ โอกาส และความเสมอภาคในการเข้ารับการศึกษาร่วมกับเด็กปกติ และได้รับการพัฒนาเต็มตามศักยภาพเป็นรายบุคคล

11.2 นักเรียนที่มีความต้องการจำเป็นพิเศษในโรงเรียนได้รับสิ่งอำนวยความสะดวก สื่อ บริการ และความช่วยเหลืออื่นใดทางการศึกษาเหมาะสม สอดคล้อง ตามความต้องการจำเป็นของแต่ละบุคคลที่กำหนดในกฎกระทรวง

11.3 โรงเรียนมีความเข้มแข็งจากความร่วมมือของทุกภาคส่วน ครู ผู้ปกครอง องค์กรปกครองส่วนท้องถิ่น สำนักงานเขตพื้นที่การศึกษาประถมศึกษา และศูนย์การศึกษาพิเศษประจำจังหวัด

11.4. มีศูนย์บริการนักเรียนพิการเรียนร่วมในโรงเรียนต้นแบบการเรียนรวมที่มีประสิทธิภาพ สำหรับเด็กพิการเรียนร่วมกับเด็กปกติ

11.5 บุคลากร ครูและผู้เกี่ยวข้องที่มีความรู้ความสามารถและทักษะในการจัดการศึกษาสำหรับนักเรียนพิการเรียนร่วม/เรียนรวมตามมาตรฐานที่กำหนด

ลงชื่อ .................................................. ผู้เสนอโครงการ

(นางสาววิมลพรรณ มหาวัน)

........./..................................../...........

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

........./..................................../...........  
  
 ลงชื่อ ....................................................หัวหน้าฝ่ายบริหารงานวิชาการ

(นางสาวชุติมา เจริญผล)

........./..................................../...........

ลงชื่อ ....................................................ผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………