

**งานระบบดูแลช่วยเหลือนักเรียน**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่องาน ระบบดูแลช่วยเหลือนักเรียน**

**ชื่อกิจกรรม** 1. กิจกรรมระบบดูแลช่วยเหลือนักเรียน 5 กิจกรรม

2. กิจกรรมเยี่ยมบ้านนักเรียน

3. กิจกรรมหารายได้ระหว่างเรียน

4. กิจกรรมประชุมผู้ปกครอง

**ผู้รับผิดชอบ**

นายวิโรจน์ ชมภูศรี

นายสราวุฒิ พงษ์บัญฑิตนุกุล

**1.1 สนองมาตรฐานการศึกษาขั้นพื้นฐาน/ สมศ.**

**มาตรฐานที่1 ด้านคุณภาพผู้เรียน**

1.1 ผลสัมฤทธิ์ทางวิชาการของผู้เรียน

1.1.6 มีความรู้ ทักษะพื้นฐาน และเจตคติที่ดีต่องานอาชีพ

1.2 คุณลักษณะที่พึงประสงค์  
 1.2.1 การมีคุณลักษณะและค่านิยมที่ดีตามที่สถานศึกษากำหนด

1.2.2 ความภูมิใจในท้องถิ่นและความเป็นไทย

1.2.3 การยอมรับที่จะอยู่ร่วมกันบนความแตกต่างและหลากหลาย

1.2.4 สุขภาวะทางร่างกาย และจิตสังคม

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน** กลยุทธ์ที่ 1 จัดการศึกษาเพื่อความมั่นคงของมนุษย์และของชาติ

กลยุทธ์ที่ 4 สร้างโอกาสในการเข้าถึงบริการการศึกษาที่มีคุณภาพ มีมาตรฐาน และการลด ความ

เหลื่อมล้ำทางการศึกษา

กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์ของโรงเรียน** ข้อ 2 พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรมเป้าหมายชีวิต และมีทักษะวิชาชีพตามศตวรรษที่ 21

ข้อ 3 เสริมสร้างความสามัคคีสร้างคนดีสู่สังคม ตามวิถีประชาธิปไตย

**2. หลักการและเหตุผล**

การพัฒนานักเรียนให้เป็นบุคคลที่มีคุณภาพทั้งทางด้านร่างกาย วุฒิภาวะทางอารมณ์จิตใจสติปัญญาความสามารถมีคุณธรรมจริยธรรมและมีวิถีชีวิตที่เป็นสุขตามที่สังคมมุ่งหวังโดยผ่านกระบวนการทางการศึกษานอกจากจะดำเนินการด้วยการส่งเสริมสนับสนุนนักเรียนแล้วการป้องกันและช่วยเหลือแก้ไขปัญหาต่างๆที่เกิดขึ้นกับนักเรียนเป็นสิ่งสำคัญ

จากสภาพสังคมที่เปลี่ยนแปลงไปอย่างมาก ทั้งด้านการสื่อสารเทคโนโลยีต่างๆปัญหาเศรษฐกิจปัญหาสิ่งเสพติดหรืออื่น ๆ ที่เป็นผลเสียต่อสุขภาพจิตและสุขภาพกายของทุกคนที่เกี่ยวข้องดังนั้นภาพความสำเร็จที่เกิดจากการพัฒนานักเรียนจึงต้องอาศัยความร่วมมือจากผู้เกี่ยวข้องทุกฝ่ายทุกคนโดยเฉพาะบุคลากรครูทุกคนในโรงเรียนซึ่งมีครูที่ปรึกษาเป็นหลักสำคัญในการดำเนินการต่างๆเพื่อการดูแลนักเรียนอย่างใกล้ชิดด้วยความรักและเมตตาที่มีต่อศิษย์และภาคภูมิใจในบทบาทที่มีส่วนสำคัญต่อการพัฒนาคุณภาพชีวิตของเยาวชนให้เติบโตงอกงามเป็นบุคคลที่มีคุณค่าของสังคมต่อไป

โรงเรียนวชิรป่าซางจัดการเรียนการสอนตั้งแต่มัธยมศึกษาปีที่ 1 ถึงระดับมัธยมศึกษาปีที่ 6 มีนักเรียนประจำและไป-กลับ นักเรียนส่วนใหญ่มาจากครอบครัวที่มีฐานะยากจนด้อยโอกาส ผู้ปกครองมีอาชีพรับจ้าง และส่วนหนึ่งเป็นไทยใหญ่ ชนกลุ่มน้อยที่ติดตามผู้ปกครองมารับจ้างทำงานในฟาร์ม สถานประกอบการและในสวนนอกจากนี้นักเรียนส่วนหนึ่งเป็นนักเรียนชาวเขาเผ่ากะเหรี่ยงที่อยู่บนดอยห่างไกล ไม่สามารถเดินทางไป – กลับได้โรงเรียนจึงต้องจัดที่พักให้นักเรียนได้พักนอน ปัญหาของนักเรียนที่พบจึงมีหลากหลายส่งผลกระทบการต่อการเรียนรู้ของผู้เรียน และการพัฒนาด้านต่าง ๆ จำเป็นที่โรงเรียนต้องอาศัย เทคนิค วิธีที่หลากหลายอันจะเป็นการเข้าถึง เข้าใจสภาพปัญหาที่แท้จริง และนำสู่การแก้ปัญหาและพัฒนาผู้เรียนอย่างเหมาะสมตามอัตภาพและศักยภาพของผู้เรียนทั้งในส่วนรวม และปัจเจกบุคคล ทั้งยังให้นักเรียนมีทักษะกระบวนการในการทำงานในชุมชนและเห็นคุณค่าในการทำงานร่วมกับผู้อื่น และมีเจตคติที่ดีต่ออาชีพสุจริต เกิดความรับผิดชอบ ขยัน ประหยัด อดทน มีรายได้ระหว่างเรียนในช่วงเก็บเกี่ยวลำไยใช้เวลาว่างให้เกิดประโยชน์ และเก็บออมเงินในธนาคารโรงเรียนไว้เป็นค่าใช้จ่ายที่เกี่ยวเนื่องกับการศึกษา โรงเรียนโดยผู้บริหาร คณะครูคณะกรรมการสถานศึกษาและผู้เกี่ยวข้อง จึงได้นำระบบการดูแลช่วยเหลือนักเรียนโดยยึดหลักปรัชญาเศรษฐกิจพอเพียงมาประยุกต์ใช้ในการพัฒนาผู้เรียนให้ได้ตามมาตรฐานกำหนด

**3. วัตถุประสงค์ของโครงการ**

3.1 เพื่อพัฒนาระบบการดูแลช่วยเหลือนักเรียนเป็นไปอย่างมีระบบและมีประสิทธิภาพ

3.2เพื่อให้นักเรียนทุกคนได้รับการพัฒนาด้านสุขภาวะทางร่างกายและจิตสังคม

3.3 เพื่อให้นักเรียนมีทักษะ กระบวนการในการทำงานในชุมชนเห็นคุณค่าในการทำงาน สามารถ

เรียนรู้การทำงานร่วมกับผู้อื่น และมีเจตคติที่ดีต่ออาชีพสุจริตมีความรับผิดชอบขยัน ประหยัด อดทน ใช้เวลาว่างให้เกิดประโยชน์และมีรายได้ระหว่างเรียน

**4. เป้าหมาย**

**4.1 เป้าหมายเชิงปริมาณ**

นักเรียนร้อยละ 100 ได้รับการดูแลช่วยเหลือนักเรียนด้านสุขภาวะทางร่างกายและจิตสังคม

**4.2 เชิงคุณภาพ** 4.2.1 นักเรียนได้รับการดูแลช่วยเหลือจากครูที่ปรึกษาเป็นเบื้องต้น

4.2.2 นักเรียนเกิดทักษะ กระบวนการในการทำงานในชุมชนเห็นคุณค่าในการทำงาน สามารถ

เรียนรู้การทำงานร่วมกับผู้อื่น และมีเจตคติที่ดีต่ออาชีพสุจริตมีความรับผิดชอบขยัน ประหยัด อดทนใช้เวลาว่างให้เกิดประโยชน์และมีรายได้ระหว่างเรียน

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

|  |  |  |  |
| --- | --- | --- | --- |
| **ที่** | **กิจกรรมหลัก** | **ระยะเวลา** | **หมายเหตุ** |
| 1. | **กิจกรรมระบบดูแลช่วยเหลือนักเรียน 5 กิจกรรม**  1. การรู้จักนักเรียนเป็นรายบุคคล สังเกตพฤติกรรมและให้คำปรึกษา  2. การคัดกรองนักเรียน โดยคัดกรองนักเรียน 2 ประเภท คือนักเรียนกลุ่มเสียงและกลุ่มปกติโดยจัดทำแบบประเมินนักเรียน(SDQ) 3 ฉบับ ฉบับนักเรียน ฉบับผู้ปกครองและฉบับครู  3. การส่งเสริมนักเรียน จัดกิจกรรมต่างๆเพื่อให้ความรู้และส่งเสริมทักษะให้กับนักเรียน  4. ป้องกันและแก้ไขปัญหา  5. การส่งต่อ เฉพาะนักเรียนทีมีปัญหาด้านพฤติกรรม | พฤศจิกายน 2565 – มีนาคม 2566 |  |
| 2. | **กิจกรรมเยี่ยมบ้านนักเรียน**  การออกเยี่ยมบ้านนักเรียนและสัมภาษณ์เป็นรายบุคคล | พฤศจิกายน 2566-  มีนาคม 2567 | กรณีพิเศษ |
| 3. | **กิจกรรมประชุมผู้ปกครอง**  ประชุมชี้แจง สร้างความเข้าใจกับผู้ปกครองถึงการดำเนินงานต่างๆในโรงเรียน | พฤศจิกายน 2566 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1. | **กิจกรรมระบบดูแลช่วยเหลือนักเรียน 5 กิจกรรม ดังนี้**  1 การรู้จักนักเรียนเป็นรายบุคคล โดยการเยี่ยมบ้านนักเรียนและสัมภาษณ์เป็นรายบุคคล  2 การคัดกรองนักเรียน โดยคัดกรองนักเรียน 2 ประเภท คือนักเรียนกลุ่มเสียงและกลุ่มปกติโดยจัดทำแบบประเมินนักเรียน(SDQ) 3 ฉบับ ฉบับนักเรียน ฉบับผู้ปกครองและฉบับครู  3.การส่งเสริมนักเรียน จัดกิจกรรมต่างๆเพื่อให้ความรู้และส่งเสริมทักษะให้กับนักเรียน  4.ป้องกันและแก้ไขปัญหา   5.การส่งต่อ เฉพาะนักเรียนทีมีปัญหาด้านพฤติกรรมทั้งการส่งต่อภายในโรงเรียนและนอกโรงเรียน | พฤษภาคม – กันยายน 2567 |  |
| 2. | **กิจกรรมเยี่ยมบ้านนักเรียน**  ครูที่ปรึกษาทุกคนออกเยี่ยมบ้านนักเรียนในชั้นของตนเองทุกคน | พฤษภาคม – มิถุนายน 67 |  |
| 3. | **กิจกรรมหารายได้ระหว่างเรียน**  1. วางแผนการดำเนินการจัดกิจกรรมหารายได้ระหว่างเรียน  2. ประชุมคณะครู  3. ประชุมชี้แจงนักเรียนและผู้ปกครอง  4. ดำเนินงานหารายได้ระหว่างเรียน  5. ประเมินผลกิจกรรม  6. สรุปและรายงานผล | กรกฎาคม  - สิงหาคม 67 |  |
| 4. | กิจกรรมประชุมผู้ปกครอง  ประชุมชี้แจง สร้างความเข้าใจกับผู้ปกครองถึงการดำเนินงานต่างๆในโรงเรียน | มิถุนายน 67 |  |

**6. งบประมาณ**

ได้รับจัดสรรงบประมาณ จำนวน 20,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2566) รายละเอียดดังนี้ :

| กิจกรรม | งบอุดหนุน | งบสนับสนุน | งบอื่น ๆ |
| --- | --- | --- | --- |
| 1. กิจกรรมระบบดูแลช่วยเหลือนักเรียน 5 กิจกรรม | 6,000 |  | - |
| 2. กิจกรรมเยี่ยมบ้านนักเรียน | - | - | - |
| 3. กิจกรรมหารายได้ระหว่างเรียน | - | - | - |
| 4. กิจกรรมประชุมผู้ปกครอง | 14,000 | - | - |
| **รวมทั้งหมด** | **20,000** | - | - |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| 1. กิจกรรมระบบดูแลช่วยเหลือนักเรียน 5 กิจกรรม | 6,000 | - | 6,000 | - |
| 2. กิจกรรมเยี่ยมบ้านนักเรียน | - | - | - | - |
| 3. กิจกรรมหารายได้ระหว่างเรียน | - | - | - | - |
| 4. กิจกรรมประชุมผู้ปกครอง | 14,000 | - | 14,000 | - |
| **รวมงบประมาณ** | **20,000** | **-** | **20,000** | **-** |

**7. ระยะเวลาดำเนินโครงการ** เดือนตุลาคม 2566 - กันยายน 2567

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

9.1.1 ความเข้าใจที่คลาดเคลื่อนของนักเรียนและผู้ปกครองในการติดตาม ดูแลนักเรียน

9.1.2 ครูผู้รับผิดชอบมีภาระงานมากทำให้ดำเนินงานด้านงบประมาณให้ครูที่เยี่ยมบ้านไม่ทันตามกำหนด

**9.2 แนวทางการบริหารความเสี่ยง**

9.2.1 สร้างความเข้าใจที่ตรงกันระหว่างครู นักเรียนและผู้ปกครอง

9.2.2 ลดภาระงานให้กับครูผู้รับผิดชอบ เพื่อให้ได้งานตามที่กำหนด

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมินผล** | **เครื่องมือที่ใช้** |
| --- | --- | --- | --- |
| **เป้าหมายเชิงปริมาณ**  นักเรียนร้อยละ 100 ได้รับการดูแลช่วยเหลือนักเรียนด้านสุขภาวะทางร่างกายและจิตสังคม | ร้อยละ 100 | ประเมินความพึงพอใจต่อระบบดูแลช่วยเหลือนักเรียน | ประเมินความพึงพอใจต่อระบบดูแลช่วยเหลือนักเรียน |
| **เป้าหมายเชิงคุณภาพ**  1. นักเรียนมีความพึงพอใจต่อระบบการดูแลช่วยเหลือนักเรียนระดับดี  2. นักเรียนเกิดทักษะกระบวนการในการทำงานในชุมชนเห็นคุณค่าในการทำงาน สามารถ เรียนรู้การทำงานร่วมกับผู้อื่น และมีเจตคติที่ดีต่ออาชีพสุจริตมีความรับผิดชอบขยัน ประหยัด อดทน ใช้เวลาว่างให้เกิดประโยชน์และมีรายได้ระหว่างเรียน | ระดับดี | ประเมินทักษะกระบวนการทำงาน | แบบประเมินทักษะกระบวนการทำงาน |

**11. ประโยชน์ที่คาดว่าจะได้รับ**

11.1 นักเรียนได้รับการดูแลช่วยเหลืออย่างทั่วถึงและตรงสภาพปัญหา

11.2 สัมพันธภาพระหว่างครูกับนักเรียนเป็นไปด้วยดีและอบอุ่น

11.3 นักเรียนรู้จักตนเอง ควบคุมตนเองได้ มีการพัฒนาความฉลาดทางอารมณ์

11.4 นักเรียนเรียนรู้อย่างมีความสุข และได้รับการส่งเสริมพัฒนาเต็มตามศักยภาพอย่างรอบด้าน

ลงชื่อ .................................................. ผู้เสนอโครงการ

(นายวิโรจน์ ชมภูศรี)

………………/…………………./…………………

ลงชื่อ ..............................................หัวหน้าฝ่ายบริหารงานงบประมาณ

(นายสุรพงษ์ จ๋าก๋าง)

………………/…………………./…………………

ลงชื่อ ..........................................หัวหน้าฝ่ายบริหารงานกิจการนักเรียน

(นายณัฐพงษ์ กันทาดง)

………………/…………………./…………………

ลงชื่อ ..............................................รองผู้อำนวยการโรงเรียนวชิรป่าซาง

(..................................)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………