

**โครงการนิเทศการสอน**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ นิเทศการสอน**

**ชื่อกิจกรรม นิเทศการสอน**

**ผู้รับผิดชอบ**

1. นายพงศกร สุดวงรัตน์

2. นางสาวชุติมา เจริญผล

3. หัวหน้ากลุ่มสาระการเรียนรู้ 8 กลุ่มสาระฯ และหัวหน้ากิจกรรมพัฒนาผู้เรียน

ฝ่ายบริหารงานวิชาการ

**1.1 สนองมาตรฐานการศึกษาขั้นพื้นฐาน/ สมศ.**

มาตรฐานที่ 2 ด้าน กระบวนการบริหารและการจัดการ

ข้อ 2 มีระบบบริหารจัดการคุณภาพของสถานศึกษา

ข้อ 3 ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย

มาตรฐานที่ 3 การจัดการเรียนการสอนที่เน้นผู้เรียนเป็นสำคัญ

ข้อ 1 จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์

ใช้ในชีวิตได้

ข้อ 2 ใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้

ข้อ 3 มีการบริหารจัดการชั้นเรียนเชิงบวก

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 3 พัฒนาและเสริมสร้างศักยภาพทรัพยากรมนุษย์

กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์หลักของโรงเรียน**

กลยุทธ์ที่ 5 พัฒนาครูและบุคลากรทางการศึกษาสู่การเป็นผู้นำทางวิชาการอย่างครูมืออาชีพ

กลยุทธ์ที่ 6 ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

**2. หลักการและเหตุผล**

การนิเทศการเรียนการสอน เป็นส่วนหนึ่งของการบริหารโรงเรียน ซึ่งผู้บริหารจะต้องมีส่วนเกี่ยวข้องในการให้บริการทางการศึกษา เพื่อให้กระบวนการเรียนการสอนเกิดผลสัมฤทธิ์ตามความคาดหมาย แต่หลังจากประกาศใช้พระราชบัญญัติการศึกษาในปีพุทธศักราช 2552 ที่กำหนดให้มีระบบการประกันคุณภาพการศึกษาโดยการกำหนดให้โรงเรียนมีมาตรฐานการศึกษาและพัฒนาโรงเรียนเข้าสู่มาตรฐานการศึกษาแล้วมีการประเมินและปรับปรุงคุณภาพการศึกษาให้เป็นไปตามมาตรฐานที่กำหนดหรือปรับปรุงมาตรฐานให้สูงขึ้น พร้อมที่จะรับการประเมินภายใน และภายนอก การนิเทศการเรียนการสอน จึงหมายถึง การดำเนินการใดๆ ที่ทำให้ครูมีความพึงพอใจ และมีกำลังใจ ที่จะพัฒนาการจัดการเรียนการสอน และพัฒนาการดำเนินงานใดๆ ของโรงเรียน ให้เป็นไปตามมาตรฐานใดๆ ของโรงเรียนและของบุคลากร ให้สูงขึ้นและรักษาไว้ จนส่งผลให้โรงเรียนเป็นที่ยอมรับของผู้รับประโยชน์จากโรงเรียนทุกฝ่าย อีกทั้ง ผ่านการประเมินทั้งภายในและภายนอก

โรงเรียนวชิรป่าซางจึงได้จัดทำโครงการนิเทศการเรียนการสอนนี้ขึ้นมา เพื่อให้การนิเทศภายในของครู ดำเนินการอย่างเป็นระบบมีแบบแผน และสอดคล้องกับสภาพปัญหา มุ่งพัฒนาในทุกด้านเพื่อให้การจัดการศึกษาได้มาตรฐานตามวัตถุประสงค์ รวมทั้งสนองยโยบายรัฐบาลในการปฏิรูปการศึกษาที่ให้ความสำคัญของการนิเทศ

**3. วัตถุประสงค์ของโครงการ**

3.1 เพื่อให้มีการนิเทศการสอนอย่างต่อเนื่อง ทุกภาคเรียน

3.2 ให้ครูได้มีส่วนร่วมในการนิเทศ การสอนของตนเอง ร่วมกับฝ่ายบริหารงานวิชาการและผู้บริหาร

**4. เป้าหมาย**

**4.1 เป้าหมายเชิงปริมาณ**

คณะครูและบุคลากรทางการศึกษาได้รับการนิเทศครบทุกคน

**4.2 เป้าหมายเชิงคุณภาพ**

คณะครูและบุคลากรทางการศึกษา ได้รับการแนะนำจากการเข้านิเทศการสอน เพื่อปรับปรุง และพัฒนากระบวนการจัดการเรียนการสอน พร้อมกับการได้รับกำลังใจ การเสริมแรงในการพัฒนาตนเองอย่างต่อเนื่อง

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | นิเทศการสอน  1. วางแผนการดำเนินงานนิเทศ  2. ประชุมฝ่ายบริหาร หัวหน้ากลุ่มสาระฯ และกำหนดปฏิทินการนิเทศ  3. ดำเนินการนิเทศการสอน  4. การบันทึกแบบนิเทศ และสมุดนิเทศ เพื่อประเมินผล  5. สรุปและรายงานผล | พ.ย.66 – เม.ย. 67 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | นิเทศการสอน  1. วางแผนการดำเนินงานนิเทศ  2. ประชุมฝ่ายบริหาร หัวหน้ากลุ่มสาระฯ และกำหนดปฏิทินการนิเทศ และรูปแบบการนิเทศ  3. ดำเนินการนิเทศการสอน รวบรวมข้อมูล  4. การบันทึกแบบนิเทศ และสมุดนิเทศ เพื่อประเมินผล  5. สรุปและรายงานผล | พ.ค.67 – ก.ย. 67 |  |

**6. งบประมาณ**

ได้รับจัดสรรงบประมาณ จำนวน 1,500 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| นิเทศการสอน | 1,500 | - | - |
| **รวมทั้งหมด** | **1,500** | **-** | **-** |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| นิเทศการสอน | **1,500** | **-** | **-** | 1,500 |
| **รวมงบประมาณ** | **1,500** | **-** | **-** | **1,500** |

**7. ระยะเวลาดำเนินโครงการ** 1 ตุลาคม 2566 – 30 กันยายน 2567

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

- การกำหนดการออกนิเทศการสอน ไม่มีกำหนดการที่แน่นอน และมีความคลาดเคลื่อน

- ผลการนิเทศ อาจมีข้อมูลเชิงลบ ไม่สมบูรณ์ครบถ้วน

**9.2 แนวทางการบริหารความเสี่ยง**

- กำหนดปฏิทินการนิเทศการสอนและดำเนินการนิเทศให้ตรงตามปฏิทิน

- ควรให้ผู้ถูกนิเทศ รับทราบผลการนิเทศ ที่มีข้อมูลเชิงลบและเชิงบวก และจัดผู้นิเทศให้เหมาะสมกับรูปแบบและสาขาวิชาของผู้ถูกนิเทศ

**10. การประเมินผล**

|  |  |  |  |
| --- | --- | --- | --- |
| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| **เป้าหมายเชิงปริมาณ**  ครูและบุคลากรทางการศึกษา ทุกคน ได้รับการนิเทศ | คณะครูทุกคน | การสังเกต  การบันทึกข้อมูล | -แบบสังเกต  - แบบบันทึกการนิเทศ  - สมุดนิเทศ  - ภาพถ่าย |
| **เป้าหมายเชิงคุณภาพ**  ผลการนิเทศของคณะครูและบุคลากรทางการศึกษาที่ได้รับการนิเทศ ผ่านการประเมินในระดับ ดี ขึ้นไป | ร้อยละ 80 | การสังเกต  การบันทึกข้อมูล | - แบบสังเกต  - แบบบันทึกการนิเทศ |

**11. ประโยชน์ที่คาดว่าจะได้รับ**

11.1.ครูและบุคลากรทางการศึกษา ได้รับการนิเทศทุกคน และมีการนิเทศอย่างต่อเนื่อง

11.2. ครูและบุคลากรทางการศึกษา ได้รับการนิเทศ ติดตาม และนำผลการนิเทศไปพัฒนา

กระบวนการจัดการเรียนการสอน

ลงชื่อ .................................................. ผู้เสนอโครงการ

(นายพงศกร สุดวงรัตน์)

1 / พฤศจิกายน / 2566

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

1 / พฤศจิกายน / 2566   
 ลงชื่อ ....................................................หัวหน้าฝ่ายบริหารงานวิชาการ

(นางสาวชุติมา เจริญผล)

1 / พฤศจิกายน / 2566

ลงชื่อ ..............................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………