

**โครงการสร้างความสัมพันธ์กับชุมชนและเครือข่ายทางการศึกษา**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ สร้างความสัมพันธ์กับชุมชนและเครือข่ายทางการศึกษา**

**ชื่อกิจกรรม** 1. กิจกรรมพัฒนางานคณะกรรมการสถานศึกษาขั้นพื้นฐาน

2. กิจกรรมเชื่อมความสัมพันธ์กับชุมชน

3. กิจกรรมเชื่อมความสัมพันธ์และเชิดชูเกียรติศิษย์เก่า

4. กิจกรรมพัฒนางานสมาคมผู้ปกครองนักเรียน

**ชื่อผู้รับผิดชอบ**

1. นางกมลทิพย์ สายสุวรรณ   
 2. นางสาวธารินทร์ จันทราทิตย์

3. นางสาววิมลพรรณ มหาวัน

**งาน สร้างความสัมพันธ์กับชุมชนและเครือข่ายทางการศึกษาฝ่ายบริหารงานบุคคล  
1.1 สนองมาตรฐานการศึกษาขั้นพื้นฐาน/ สมศ.**

**มาตรฐานที่ 2 กระบวนการบริหารและการจัดการ**

2.2 มีระบบบริหารจัดการคุณภาพของสถานศึกษา

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์หลักของโรงเรียน**

ข้อ 6 ส่งเสริมเครือข่ายร่วมพัฒนาการจัดการศึกษาโดยใช้หลักบริหารจัดการแบบบูรณาการ และส่งเสริมให้ทุกภาคส่วนมีส่วนร่วมในการจัดการศึกษา

**2. หลักการและเหตุผล**

พระราชบัญญัติการศึกษาแห่งชาติ พ.ศ.2545และฉบับปรับปรุงแก้ไขทุกฉบับ มีแนวทางการจัดการศึกษาตามมาตรา 29 ให้สถานศึกษาร่วมกับบุคคล ครอบครัว ชุมชน องค์กรชุมชน องค์กรท้องถิ่น เอกชน องค์กรเอกชน องค์กรวิชาชีพสถาบันการศึกษา สถานประกอบการและสถาบันสังคมอื่น ส่งเสริมความเข้มแข็งของชุมชน โดยจัดกระบวนการเรียนรู้ภายในชุมชนเพื่อให้ชุมชนมีจัดการศึกษาอบรม มีการแสวงหาความรู้ ข้อมูลข่าวสารและรู้จักเลือกสรรภูมิปัญญาและวิทยากรต่าง ๆ เพื่อพัฒนาชุมชนให้สอดคล้องกับสภาพปัญหาและความต้องการรวมทั้งวิธีการสนับสนุนให้มีการแลกเปลี่ยนประสบการณ์การพัฒนาระหว่างชุมชนกับโรงเรียน โดยสอดคล้องกับวิสัยทัศน์ของโรงเรียนวชิรป่าซาง ที่ว่า “มุ่งพัฒนาผู้เรียนให้มีคุณภาพ ตามมาตรฐาน สืบสานวัฒนธรรมคุณธรรมตามอัตลักษณ์ ใช้หลักความเป็นประชาธิปไตย ใส่ใจสิ่งแวดล้อม น้อมนำศาสตร์พระราชา สู่การปฏิบัติ”เพื่อเป็นการส่งเสริมความสัมพันธ์และความร่วมมือกับชุมชนในการพัฒนาการศึกษา

/โรงเรียน...

โรงเรียนในฐานะที่เป็นสถาบันหนึ่งของสังคมต้องติดต่อถึงประชาชนหลายกลุ่ม ได้แก่ ผู้ปกครอง นักเรียน ครูอาจารย์ ข้าราชการ หน่วยงานอื่น ๆ ตลอดจนประชาชนในชุมชน จึงต้องอาศัยการประชาสัมพันธ์ในการประสานสร้างความเข้าใจอันดีแก่กลุ่มบุคคลเหล่านั้น การประชาสัมพันธ์เป็นเครื่องมือที่จำเป็นอย่างยิ่ง สำหรับโรงเรียน ในการส่งและรับข่าวสาร ความคิดเห็นเผยแพร่ ผลการปฏิบัติงานของโรงเรียน การสร้างไมตรีสัมพันธ์ของกลุ่มต่าง ๆ การประชาสัมพันธ์โรงเรียนมีเป้าหมายที่สำคัญที่สุดคือ ความเข้าใจอันดีระหว่างโรงเรียนกับประชาชนหรือสถาบันอื่น ๆ อันจะเป็นรากฐานในการพัฒนาการศึกษาให้ได้ผลดียิ่งขึ้น โดยเหตุนี้โรงเรียนวชิรป่าซาง จึงเห็นสมควรจัดให้มีโครงการสร้างความสัมพันธ์กับชุมชนและเครือข่ายทางการศึกษาขึ้นตามหลักการและเหตุผลดังกล่าว

**3. วัตถุประสงค์ของโครงการ**

3.1 เพื่อสร้างความสัมพันธ์ ประสานงานและร่วมกิจกรรมกับชุมชนให้ดีมากขึ้น

3.2 เพื่อการบริหารจัดการงานคณะกรรมการสถานศึกษาขั้นพื้นฐานงานสมาคมผู้ปกครองนักเรียนและครูให้มีประสิทธิภาพมากขึ้น

3.3 เพื่อสร้างความสัมพันธ์และเชิดชูเกียรติศิษย์เก่าที่ประสบความสำเร็จสมควรเป็นตัวอย่างที่ดีแก่ศิษย์ปัจจุบัน

**4. เป้าหมาย**

**4.1 เป้าหมายเชิงปริมาณ**

4.1.1 คณะกรรมการสถานศึกษาขั้นพื้นฐาน สมาคมผู้ปกครองนักเรียนและครู และศิษย์เก่ามีส่วนร่วมกับกิจกรรมของโรงเรียนร้อยละ 80

4.1.2 คณะครู บุคลากร นักเรียนร่วมงานชุมชนร้อยละ 80

4.1.3 สร้างความสัมพันธ์และเชิดชูเกียรติศิษย์เก่าร้อยละ 90

**4.2 เป้าหมายเชิงคุณภาพ**

4.2.1 คณะครูและบุคลากรโรงเรียนวชิรป่าซาง มีความสัมพันธ์กับชุมชนและองค์กรในระดับดีมาก

4.2.2 คณะกรรมการสถานศึกษาขั้นพื้นฐาน สมาคมผู้ปกครองนักเรียนและครู และศิษย์เก่ามีส่วนร่วมกับกิจกรรมของโรงเรียน

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1 | กิจกรรมพัฒนาคณะกรรมการสถานศึกษาขั้นพื้นฐาน | 1 ต.ค. 2566 – 30 เม.ย. 2567 |  |
| 2 | กิจกรรมเชื่อมความสัมพันธ์กับชุมชน | 1 ต.ค. 2566 – 30 เม.ย. 2567 |  |
| 3 | กิจกรรมเชื่อมความสัมพันธ์และเชิดชูเกียรติศิษย์เก่า | 1 ต.ค. 2566 – 30 เม.ย. 2567 |  |
| 4 | กิจกรรมพัฒนางานสมาคมผู้ปกครองนักเรียน | 1 ต.ค. 2566 – 30 เม.ย. 2567 |  |

**ภาคเรียนที่ 1/2567 (1 พ.ค. 2566 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1 | กิจกรรมพัฒนาคณะกรรมการสถานศึกษาขั้นพื้นฐาน | 1 พ.ค. 2567 – 30 ก.ย. 2567 |  |
| 2 | กิจกรรมเชื่อมความสัมพันธ์กับชุมชน | 1 พ.ค. 2567 – 30 ก.ย. 2567 |  |
| 3 | กิจกรรมเชื่อมความสัมพันธ์และเชิดชูเกียรติศิษย์เก่า | 1 พ.ค. 2567 – 30 ก.ย. 2567 |  |
| 4 | กิจกรรมพัฒนางานสมาคมผู้ปกครองนักเรียน | 1 พ.ค. 2567 – 30 ก.ย. 2567 |  |

**6. งบประมาณ**   
 ได้รับจัดสรรงบประมาณ จำนวน 39,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| กิจกรรมพัฒนาคณะกรรมการสถานศึกษาขั้นพื้นฐาน | 2,000 | - | - |
| กิจกรรมเชื่อมความสัมพันธ์กับชุมชน | 30,000 | - | - |
| กิจกรรมเชื่อมความสัมพันธ์และเชิดชูเกียรติศิษย์เก่า | 5,000 | - | - |
| กิจกรรมพัฒนางานสมาคมผู้ปกครองนักเรียน | 2,000 | - | - |
| **รวมทั้งหมด** | **39,000** | **-** | **-** |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1 กิจกรรมพัฒนางานคณะกรรมการสถานศึกษาขั้นพื้นฐาน**  - ค่าเอกสาร วัสดุ บริหารงาน  - การจัดประชุม สัมมนา คณะกรรมการ | 2,000 | - | - | 2,000 |
| **กิจกรรมที่ 2 กิจกรรมเชื่อมความสัมพันธ์กับชุมชน**  - ของที่ระลึก ของดำหัวปีใหม่ ช่อดอกไม้ พวงมาลา ฯลฯ | 30,000 | - | - | 30,000 |
| **กิจกรรมที่ 3 กิจกรรมเชื่อมความสัมพันธ์และเชิดชูเกียรติศิษย์เก่า**  - เกียรติบัตร โล่รางวัล เอกสาร บริหารงาน | 5,000 | - | - | 5,000 |
| **กิจกรรมที่ 4 กิจกรรมพัฒนางานสมาคมผู้ปกครองนักเรียน**  - ค่าเอกสาร วัสดุ บริหารงาน  - การประชุมคณะกรรมการ | 2,000 | - | - | 2,000 |
| **รวมงบประมาณ** | **39,000** | - | - | **39,000** |

**7. ระยะเวลาดำเนินโครงการ** 1 ต.ค. 2566 – 30 ก.ย. 2567

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

ครูและบุคลากรมีภาระงานมาก โรงเรียนมีกิจกรรมมาก ทำให้ครูและบุคลากรไม่ได้ร่วมทำกิจกรรมอย่างเต็มที่

**9.2 แนวทางการบริหารความเสี่ยง**

กำหนดแผนและปฏิทินการปฏิบัติงานอย่างชัดเจน ทำงานและกิจกรรมตามแผนและปฏิทินที่กำหนดไว้

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **เป้าหมายเชิงปริมาณ**  1. คณะกรรมการสถานศึกษาขั้นพื้นฐาน สมาคมผู้ปกครองนักเรียนและครู และศิษย์เก่ามีส่วนร่วมกับกิจกรรมของโรงเรียนร้อยละ 80  2. คณะครู บุคลากร นักเรียนร่วมงานชุมชนร้อยละ 80  3. สร้างความสัมพันธ์และเชิดชูเกียรติศิษย์เก่าร้อยละ 90 | ร้อยละ 90  ร้อยละ 80  ร้อยละ 90 | - การสังเกต  - การสัมภาษณ์  - การตรวจสอบเอกสาร | - แบบสังเกต  - แบบสัมภาษณ์  -แบบตรวจสอบเอกสาร |
| **เป้าหมายเชิงคุณภาพ**  คณะครูและบุคลากรโรงเรียนวชิรป่าซาง มีความสัมพันธ์กับชุมชนและองค์กรในระดับดีมาก | ดีมาก | - การสังเกต  - การสัมภาษณ์  -การสำรวจ | - แบบสังเกต  - แบบสัมภาษณ์  -แบบตรวจสอบเอกสาร  - แบบประเมินความพึงพอใจ |

**11. ประโยชน์ที่คาดว่าจะได้รับ**

คณะกรรมการสถานศึกษาขั้นพื้นฐานมีการบริหารจัดการงานอย่างมีประสิทธิภาพสมาคมผู้ปกครองนักเรียน และ ชุมชนมีความพึงพอใจในการบริหารจัดการของโรงเรียน สร้างความสัมพันธ์อันดี ต่อกันและเชิดชูเกียรติศิษย์เก่าที่ประสบความสำเร็จ

ลงชื่อ .................................................. ผู้เสนอโครงการ

(นางกมลทิพย์ สายสุวรรณ)

………………/…………………./…………………

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

………………/…………………./…………………

ลงชื่อ ....................................................หัวหน้าฝ่ายบริหารงานบุคคล

(นางกมลทิพย์ สายสุวรรณ)

………………/…………………./…………………

ลงชื่อ ....................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………