****

**โครงการแนะแนวการศึกษา**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ แนะแนวการศึกษา  
ชื่อกิจกรรม** 1. คาราวานวิชาการ งานแนะแนวนักเรียน ประถมศึกษาปีที่ 6 และมัธยมศึกษาปีที่ 3

2. งานแนะแนวการศึกษาต่อระดับอุดมศึกษา และการประกอบอาชีพ

3. ปัจฉิมนิเทศและเชิดชูเกียรติ นักเรียนชั้นมัธยมศึกษาปีที่ 3 และ 6

4. พัฒนาระบบงานกองทุนกู้ยืมเงินเพื่อการศึกษา (กยศ.)

5. พัฒนาระบบแนะแนวการศึกษา และทุนการศึกษา

6. งานปัจจัยพื้นฐานนักเรียนยากจน มัธยมศึกษาปีที่ 1-3 (กสศ.)

**ชื่อผู้รับผิดชอบ** 1. นางกานดา เขื่อนเพ็ชร

2. นายสราวุฒิ พงษ์บัณฑิตนุกุล

ฝ่ายบริหารงานวิชาการ

**1.1 สนองมาตรฐานการศึกษาขั้นพื้นฐาน/สมศ.**

มาตรฐานที่ 1คุณภาพผู้เรียน

1.2 คุณลักษณะที่พึงประสงค์ของผู้เรียน

1.2.1 การมีคุณลักษณะและค่านิยมที่ดีตามที่สถานศึกษากำหนด

มาตรฐานที่ 2 กระบวนการบริหารและการจัดการ

2.2 มีระบบบริหารจัดการคุณภาพของสถานศึกษา

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 1 จัดการศึกษาเพื่อความมั่นคงของมนุษย์และของชาติ   
กลยุทธ์ที่ 3 พัฒนาและเสริมสร้างศักยภาพทรัพยากรมนุษย์

กลยุทธ์ที่ 4 สร้างโอกาสในการเข้าถึงบริการการศึกษาที่มีคุณภาพ มีมาตรฐาน และการลด ความ  
 เหลื่อมล้ำทางการศึกษา

**1.3 สนองกลยุทธ์ของโรงเรียน**

ข้อ 1 พัฒนาหลักสูตรและการเรียนรู้ ที่สร้างทักษะวิชาการ ทักษะชีวิต ทักษะวิชาชีพ คุณลักษณะในศตวรรษที่ 21 สู่มาตรฐานสากล

ข้อ 2 พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม มีเป้าหมายชีวิต และมีทักษะวิชาชีพตามศตวรรษที่ 21

ข้อ 6 ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

ข้อ 7 สร้างภาคีเครือข่ายการพัฒนาการจัดการศึกษาโดยใช้หลักบริหารจัดการแบบบูรณาการ

และส่งเสริมให้ทุกภาคส่วนมีส่วนร่วมในการจัดการศึกษา

**2. หลักการและเหตุผล**

ตามที่พระราชบัญญัติการศึกษาแห่งชาติ พ.ศ.2542 หมวด 4 มาตรา 22 ได้กำหนดไว้ว่า แนวการจัดการศึกษายึดหลักว่า ผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนทุกคน มีความสำคัญที่สุด การจัดการศึกษาในสถานศึกษานอกเหนือจากการจัดการเรียนการสอนให้นักเรียนเป็นคนดี คนเก่งแล้ว โรงเรียนต้องจัดการศึกษาให้นักเรียนอยู่ในสังคมได้อย่างมีความสุข ดังนั้นจึงต้องมีกระบวนการในการดูแลช่วยเหลือนักเรียนในทุกด้าน

งานแนะแนวการศึกษา เป็นงานบริการที่มุ่งเน้นให้การช่วยเหลือนักเรียนในด้านการพัฒนาตนเอง โดยนำเอาความสามารถที่ตนเองมีอยู่มาใช้ในการพิจารณาอย่างมีเหตุผล สามารถแก้ไขปัญหาได้ด้วยตนเอง ตลอดจนรู้ถึงวิธีการปรับตัวให้เข้ากับสิ่งแวดล้อมได้อย่างมีความสุขในชีวิต รวมทั้งให้รู้จักยอมรับและเข้าใจตนเอง ตลอดจนรู้จักและเข้าใจผู้อื่นรอบข้าง ส่งเสริมให้นักเรียนได้ค้นพบและพัฒนาศักยภาพของตนเอง อย่างเหมาะสมตามความแตกต่างระหว่างบุคคล มีวุฒิภาวะทาง[อารมณ์](http://th.wikipedia.org/wiki/%E0%B8%AD%E0%B8%B2%E0%B8%A3%E0%B8%A1%E0%B8%93%E0%B9%8C) [ศีลธรรม](http://th.wikipedia.org/wiki/%E0%B8%A8%E0%B8%B5%E0%B8%A5%E0%B8%98%E0%B8%A3%E0%B8%A3%E0%B8%A1)[จริยธรรม](http://th.wikipedia.org/wiki/%E0%B8%88%E0%B8%A3%E0%B8%B4%E0%B8%A2%E0%B8%98%E0%B8%A3%E0%B8%A3%E0%B8%A1) มีทักษะ การดำเนินชีวิต รู้จักคิดตัดสินใจเลือกวิธีที่จะเผชิญและแก้ปัญหาอย่างถูกต้องและเหมาะสม สามารถวางแผนชีวิต วางแผนการศึกษาต่อและประกอบอาชีพที่เหมาะสมกับตนเอง เป็นพลเมืองและพลโลกที่ดี สามารถปรับตัวอยู่ในสังคมไดอย่างมีความสุขและเป็นประโยชน์

งานแนะแนวตระหนักถึงความสำคัญในการพัฒนางานแนะแนว โดยเน้นองค์ประกอบ 3 ด้าน คือ การแนะแนวการศึกษา (Educational Guidance) การแนะแนวอาชีพ (Vocational Guidance) และ การแนะแนวส่วนตัวและสังคม (Personal-Social Guidance) เพื่อให้นักเรียนได้รับบริการงานแนะแนวทั่วถึงและมีประสิทธิภาพ สามารถปรับตัวให้เหมาะสมกับสถานการณ์ต่าง ๆ ดำเนินชีวิตอยู่ในสังคมได้อย่างมีความสุข เกิดขวัญกำลังใจในการศึกษาต่อและประกอบอาชีพในอนาคต อีกทั้งโรงเรียนยังจะได้รับความร่วมมือในด้านนโยบาย การระดมทุนจากหน่วยงานต่าง ๆ เช่น กองทุนกู้ยืมเพื่อการศึกษา (กยศ.) และระบบปัจจัยพื้นฐานนักเรียนยากจน ระบบ CCT โดย กสศ. รวมทั้งการสร้างภาคเครือข่ายในการร่วมพัฒนาโรงเรียน ทั้งหน่วยงานภายในสำนักงานเขตพื้นที่การศึกษา ระดับจังหวัด หรือระดับองค์กรภาครัฐ ให้ไปสู่เป้าหมายสูงสุดที่โรงเรียนได้ตั้งไว้

**3. วัตถุประสงค์**

3.1 เพื่อแนะแนวและประชาสัมพันธ์โรงเรียน ด้านการศึกษาต่อแก่นักเรียนชั้นประถมศึกษาปีที่ 6 และมัธยมศึกษาปีที่ 3 สำหรับโรงเรียนในเขตพื้นที่บริการ และโรงเรียนใกล้เคียง

3.2 เพื่อส่งเสริมให้นักเรียนชั้นมัธยมศึกษาปีที่ 6 ได้รับการแนะแนวการศึกษาต่อ แนะแนวการประกอบอาชีพ ตรงตามความถนัดและความพร้อม ความเหมาะสมตามศักยภาพ

3.3 เพื่อสร้างขวัญกำลังใจ ยกย่องและเชิดชูเกียรติ แก่นักเรียนชั้นมัธยมศึกษาปีที่ 3 และ มัธยมศึกษาปีที่ 6 ที่จบการศึกษา

3.4 เพื่อบริหารจัดการและให้บริการแก่นักเรียนมัธยมศึกษาปีที่ 4-6 ในการกู้ยืมเงินเพื่อการศึกษา

3.5 เพื่อพัฒนาระบบงานแนะแนวและการขอทุนการศึกษาให้มีประสิทธิภาพ

3.6 เพื่อดำเนินการด้านทุนปัจจัยพื้นฐานนักเรียนยากจน ให้นักเรียนได้รับโอกาสทางการเรียนอย่างทั่วถึง

**4. เป้าหมาย**

**4.1 เป้าหมายเชิงปริมาณ**

4.1.1 **นักเรียนชั้นประถมศึกษาปีที่ 6 และ**มัธยมศึกษาปี**ที่ 3 โรงเรียนในเขตพื้นที่บริการ จำนวน** 6 **โรงเรียน** และโรงเรียนใกล้เคียง **ได้รับการแนะแนวและประชาสัมพันธ์การศึกษาต่อโรงเรียนวชิรป่าซาง**

4.1.2 **นักเรียนชั้นมัธยมศึกษาปีที่ 6 จำนวน** 43 **คน ได้รับการแนะแนวการศึกษาต่อ**

**และแนะแนวด้านการประกอบอาชีพ**

**4.1.3 นักเรียนชั้น**มัธยมศึกษาปีที่ **3 จำนวน** 45 **คน และ 6 จำนวน** 43 **คน ได้เข้าร่วมกิจกรรมปัจฉิมนิเทศ**และเชิดชูเกียรติ

**4.1.4 นักเรียนชั้น มัธยมศึกษาปีที่ 4-6 ที่มีความประสงค์ในการยื่นขอทุนกู้ยืมเพื่อการศึกษา**

**และได้รับพิจารณาอนุมัติรับทุนกู้ยืมเงินเพื่อการศึกษา ครบทุกคน**

**4.1.5 ห้องแนะแนวมีพื้นที่เพียงพอ** สำหรับนักเรียนทุกคนที่เข้ามาติดต่อ **และมีบรรยากาศแห่งการเรียนรู้ด้านการศึกษาต่อและประกอบอาชีพที่ดี เอื้อต่อการบริหารงานแนะแนว**และการขอทุนการศึกษา

**4.1.6 นักเรียนชั้น มัธยมศึกษาปีที่ 1-3 ที่มีสถานะเป็นนักเรียนยากจน ได้รับการช่วยเหลือให้ได้รับทุนปัจจัยพื้นฐานนักเรียนยากจน ครบทุกคน**

**4.2 เป้าหมายเชิงคุณภาพ**

4.2.1 **นักเรียนชั้นประถมศึกษาปีที่ 6 และ**มัธยมศึกษาปี**ที่ 3 โรงเรียนในเขตพื้นที่บริการ จำนวน**

6 **โรงเรียน** และโรงเรียนใกล้เคียง **มีความพึงพอใจในการรับการแนะแนวและประชาสัมพันธ์การศึกษาต่อโรงเรียนวชิรป่าซาง ในระดับมาก ขึ้นไป คิดเป็นร้อยละ** 80

4.2.2 **นักเรียนชั้นมัธยมศึกษาปีที่ 6 มีความเข้าใจในระบบการรับเข้าศึกษาต่อในระดับอุดมศึกษาและเกิดความพร้อมในการประกอบอาชีพ คิดเป็นร้อยละ** 80

**4.2.3 นักเรียนชั้นมัธยมศึกษาปีที่ 3 และ 6 ที่เข้าร่วมกิจกรรมปัจฉิมนิเทศและเชิดชูเกียรติ มีความพึงพอใจในระดับมาก ขึ้นไป คิดเป็นร้อยละ** 80

**4.2.4 นักเรียนชั้นมัธยมศึกษาปีที่ 4-6 ที่ได้รับการบริการกู้ยืมเงินเพื่อการศึกษา ได้รับการพิจารณาผ่านระบบ** DSL **จากกองทุนกู้ยืมเงินเพื่อการศึกษา ดำเนินการอย่างเป็นระบบ ตามขั้นตอน เป็นไปด้วยความเรียบร้อย สามารถอนุมัติเงินกู้ยืมให้ ครบถ้วนและครบจำนวนทุกรายที่ขอยื่นกู้เงิน**

**4.2.5 งานแนะแนวสามารถพัฒนางานอย่างเป็นระบบและมีประสิทธิภาพ** มี**บรรยากาศที่ดีของการประชาสัมพันธ์งานแนะแนว มีบรรยากาศของการเอื้อให้นักเรียนมาติดตามการแนะแนวการศึกษาและการประกอบอาชีพ และอำนวยความสะดวกต่อการบริหารงานแนะแนว** และการขอทุนการศึกษา

**4.2.6 นักเรียนชั้นมัธยมศึกษาปีที่ 1-3 ที่มีสถานะยากจน ได้รับการพิจารณาเงินทุนปัจจัยพื้นฐานนักเรียนยากจน โดยได้รับเงินทุนปัจจัย อย่างมีระบบ ขั้นตอน มีการดำเนินงานของโรงเรียนที่ถูกต้องครบถ้วน ตามกระบวนการที่กระทรวงศึกษาธิการ กำหนดไว้**

**5. วิธีดำเนินการ/ขั้­นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | กิจกรรม**คาราวานวิชาการ งานแนะแนวนักเรียน**  **ชั้นประถมศึกษาปีที่ 6 และ มัธยมศึกษาปีที่ 3**  **วิธีการดำเนินงาน**  1. แต่งตั้งคณะกรรมการดำเนินงาน และกำหนดปฏิทิน การแนะแนว พร้อมกับประสานงานการแนะแนว กับโรงเรียนเขตพื้นที่บริการ และโรงเรียนใกล้เคียง  2. ดำเนินกิจกรรมคาราวานวิชาการ งานแนะแนว พบปะพูดคุยกับนักเรียนชั้นประถมศึกษาปีที่ 6 ในโรงเรียนเขตพื้นที่บริการและโรงเรียนใกล้เคียง และประสานงานกับกิจกรรมสภานักเรียนและงานประชาสัมพันธ์โรงเรียน เพื่อสอบถามความต้องการและประชาสัมพันธ์โรงเรียน เพื่อสร้างแรงจูงใจในการมาเรียน  3. ประสานงานกับงานประชาสัมพันธ์ ทำป้ายไวนิล เอกสารประชาสัมพันธ์เกี่ยวกับความสำเร็จของโรงเรียนและนักเรียน และจัดทำสื่อออนไลน์, Power point, Infographic และเผยแพร่ในชุมชนอย่างต่อเนื่อง  4. ประสานงานกับงานรับนักเรียน เพื่อวางแผนการรับนักเรียนในระดับชั้นมัธยมศึกษาปีที่ 1 และ 4 (แผนการเรียนวิทย์ และศิลป์)  5. ประเมินกิจกรรมและสรุปผล | มกราคม-กุมภาพันธ์ 2567 |  |
| **2** | **กิจกรรมแนะแนวการศึกษาต่อและการประกอบอาชีพ**  **สำหรับนักเรียนชั้นมัธยมศึกษาปีที่ 6**  **วิธีการดำเนินงาน**  1. วางแผนและติดต่อประสานงานความร่วมมือกับสถาบันการศึกษา ระดับอุดมศึกษา และสำนักงานแรงงานจังหวัดลำพูน หรือสถานประกอบการอื่น ๆ เพื่อหาข้อมูล การศึกษาต่อและการประกอบอาชีพ  2. ดำเนินการให้สถาบันการศึกษาระดับอุดมศึกษา สำนักงานแรงงานจังหวัดลำพูน เข้ามาแนะแนวให้แก่นักเรียน  3. ประชาสัมพันธ์ให้นักเรียนเข้าร่วมการจัดกิจกรรมกับสถาบันการศึกษา หน่วยงาน องค์กรอื่น ๆ หรือ ร่วมกิจกรรมเปิดบ้าน (Open House) ทั้งรูปแบบ On line และ On Site แล้วแต่กรณีและความเหมาะสมของสถานการณ์ เพื่อให้นักเรียนได้มีการวางแผนการศึกษาและการประกอบอาชีพในอนาคต  4. ครูแนะแนว ได้เข้าร่วมอบรม ประชุม และสัมมนา จากสถาบันอุดมศึกษา เพื่อพัฒนาตนเองและได้รับความรู้ที่ทันสมัย พัฒนาระบบงานแนะแนวและการเข้ารับการศึกษาต่อในระบบ ทปอ. ระบบ TCAS67  5. ประเมินกิจกรรมและสรุปผล | พฤศจิกายน 2566 - มีนาคม 2567 |  |
| **3** | **กิจกรรมปัจฉิมนิเทศและเชิดชูเกียรตินักเรียน**  **วิธีการดำเนินงาน**  1. วางแผนเตรียมการ แต่งตั้งคณะกรรมการสำหรับ การดำเนินการจัดกิจกรรมปัจฉิมนิเทศนักเรียน  2. จัดเตรียมข้อมูลสารสนเทศนักเรียนที่สามารถเข้าศึกษาต่อในระดับ มหาวิทยาลัยและสถานประกอบการ  3. จัดเตรียมกิจกรรมปัจฉิมและเชิดชูเกียรตินักเรียน เช่น พานบายศรี, เข็มกลัดช่อดอกไม้, ป้ายไวนิล, ของที่ระลึก ช่อดอกไม้หรือของขวัญ และวัสดุอุปกรณ์ที่เกี่ยวข้อง พร้อมกับประสานงานกับงานทะเบียน ร่วมจัดกิจกรรมงานวันรับมอบประกาศนียบัตรทางการศึกษา  4. จัดเตรียมสถานที่ ซุ้มถ่ายรูป ป้ายไวนิลแสดงความยินดีนักเรียนที่สอบคัดเลือกเข้าศึกษาต่อในระดับอุดมศึกษาทั้งของภาครัฐและเอกชน และมอบของที่ระลึกแก่นักเรียนที่จบการศึกษา ชั้นมัธยมศึกษาปีที่ 3 และ 6  5. ติดตามประเมินผลความพึงพอใจในการเข้าร่วมกิจกรรม สรุปและรายงานผล | กุมภาพันธ์-มีนาคม 2567 |  |
| **4** | **กิจกรรมพัฒนางานกองทุนกู้ยืมเงินเพื่อการศึกษา**  **วิธีการดำเนินงาน**  1. ศึกษาข้อมูล การดำเนินงานของปฏิทิน กำหนดการให้กู้ยืม ประจำปี เพื่อเป็นข้อมูลในเบื้องต้นและเตรียมความพร้อมการทำงาน  2. ประชาสัมพันธ์ให้นักเรียนที่มีกู้ยืมเงิน พร้อมเตรียมจัดทำเอกสาร แบบยืนยันการเบิกเงินกู้ยืม ภาคเรียนที่ 2 และดำเนินการในระบบ DSL  3. นัดหมายนักเรียน พร้อมผู้แทนโดยชอบธรรม ดำเนินการ ลงนามเอกสาร เพื่อดำเนินการจัดทำแบบยืนยันการเบิกเงินกู้ยืม  5. ดำเนินการส่งเอกสารประกอบ เพื่อ upload ในระบบ DSL และส่งเอกสารต้นฉบับให้กับธนาคารกรุงไทย ให้ทันต่อระยะเวลาที่กำหนด  6. สรุปและรายงานผล | พฤศจิกายน-ธันวาคม2566 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 4 | **กิจกรรมพัฒนางานกองทุนกู้ยืมเงินเพื่อการศึกษา**  **วิธีการดำเนินงาน**  1. ศึกษาข้อมูล การดำเนินงานของปฏิทิน กำหนดการให้กู้ยืม ประจำปี 2567 เพื่อเป็นข้อมูลในเบื้องต้นและเตรียมความพร้อมการทำงาน  2. ประชาสัมพันธ์ให้นักเรียนที่มีความประสงค์กู้ยืมเงินรายใหม่ พร้อมจัดกิจกรรม การเตรียมความพร้อมด้านเอกสารและการกรอกข้อมูล ในระบบ DSL กรอกข้อมูลในระบบอินเทอร์เน็ตให้ทันกำหนด ตามปฏิทิน  3. คณะกรรมการตรวจสอบข้อมูลนักเรียน ติดตามเอกสารของนักเรียน เช่น ใบสมัคร เอกสารประกอบการพิจารณา ใบรับรองรายได้ และการลงชื่อรับรองในเอกสารสำเนาต่าง ๆ  4. ดำเนินการนัดหมาย นักเรียน พร้อมผู้แทนโดยชอบธรรม ดำเนินการจัดทำและลงนามสัญญาการกู้ยืมเงิน และแบบยืนยันการเบิกเงินกู้ยืม ภาคเรียนที่ 1  5. ดำเนินการส่งเอกสารประกอบ เพื่อ upload ในระบบ DSL และส่งเอกสารต้นฉบับให้กับธนาคารกรุงไทย ให้ทันต่อระยะเวลาที่กำหนด  6. สรุปและรายงานผล | พฤษภาคม–สิงหาคม 2567 |  |
| 5 | **กิจกรรมพัฒนาห้องแนะแนว** **ระบบแนะแนวการศึกษา และทุนการศึกษา**  **วิธีการดำเนินงาน**  1. วางแผนเตรียมการการพัฒนาห้องแนะแนว  2. จัดซื้อวัสดุ อุปกรณ์สำนักงาน บอร์ดประชาสัมพันธ์ ตู้เก็บเอกสาร เพื่อจัดทำข้อมูลสารสนเทศงาน แนะแนวให้เป็นระบบ และเป็นระเบียบในการจัดเก็บเอกสาร และอำนวยความสะดวกแก่นักเรียนและผู้ปกครองนักเรียน  3. **จัดบรรยากาศห้องแนะแนวที่ดี จัดโต้ะ เก้าอี้ ผนังกั้น และมีป้ายเพื่อการประชาสัมพันธ์งานแนะแนว โดยมีสถานที่ผ่อนคลาย สะอาด มีบรรยากาศของการเอื้อให้นักเรียน มาติดตามการแนะแนวการศึกษาและการประกอบอาชีพ**  4. สรุปและรายงานผล | ตลอดปีงบประมาณ  2567 |  |
| 6 | **งานปัจจัยพื้นฐานนักเรียนยากจน มัธยมศึกษาปีที่ 1-3 (กสศ.)**  **วิธีการดำเนินงาน**  1. วางแผน เตรียมเอกสาร และเตรียมการกับประจำชั้น ครูที่ปรึกษานักเรียน ระดับชั้นมัธยมศึกษาปีที่ 1-3  2. ประสานงานกับประจำชั้น ครูที่ปรึกษา เพื่อจัดทำเอกสาร นร. สำหรับประกอบการขอทุนปัจจัยพื้นฐานนักเรียนยากจน ระหว่างการดำเนินการเยี่ยมบ้านนักเรียน พบปะผู้ปกครอง วางแผนคัดกรองนักเรียนทีมีความเสี่ยง ครอบครัวมีฐานะยากจน  3. ครูประจำชั้น ครูที่ปรึกษา ดำเนินการคัดกรองนักเรียน ตามกำหนดปฏิทิน ในระบบ CCT  4. ดำเนินการรายงาน การเบิกจ่ายเงินทุนปัจจัยพื้นฐาน ให้เป็นไปตามระเบียบ และตามขั้นตอน ของกองทุน กสศ. และประสานความร่วมมือระหว่าง นักเรียน ผู้ปกครอง และ ครูที่ปรึกษา ในการรับเงินทุนฯ  5. สรุปและรายงานผล | ตลอดปีงบประมาณ  2567 |  |

**6. งบประมาณ**

ได้รับจัดสรรงบประมาณ จำนวน 48,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| **กิจกรรมที่ 1** คาราวานวิชาการ งานแนะแนวนักเรียน | 15,000 | - | - |
| **กิจกรรมที่ 2** งานแนะแนวการศึกษาต่อระดับอุดมศึกษา และการประกอบอาชีพ |  | 3,000 | - |
| **กิจกรรมที่ 3** ปัจฉิมนิเทศและเชิดชูเกียรตินักเรียน | - | 20,000 | - |
| **กิจกรรมที่ 4** พัฒนางานกองทุนกู้ยืมเงินเพื่อการศึกษา\* | - | - | 4,000 |
| **กิจกรรมที่ 5** พัฒนาระบบแนะแนวการศึกษาและทุนการศึกษา | 5,000 | - | - |
| **กิจกรรมที่ 6** งานปัจจัยพื้นฐานนักเรียนยากจน มัธยมศึกษา ปีที่ 1-3 (กสศ.) | - | 1,000 | - |
| **รวมทั้งหมด** | **20,000** | **24,000** | **4,000** |

**หมายเหตุ** กิจกรรมที่ 4 พัฒนางานกองทุนกู้ยืมเงินเพื่อการศึกษา\* ของบประมาณ 4,000 บาท (ใช้งบ ของกองทุนกู้ยืมเงินเพื่อการศึกษา)  
การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1** คาราวานวิชาการ งานแนะแนว | 15,000 | 3,000 | 2,000 | 10,000 |
| **กิจกรรมที่ 2** แนะแนวการศึกษาต่อนักเรียน | 3,000 | - | 1,000 | 2,000 |
| **กิจกรรมที่ 3** ปัจฉิมนิเทศและเชิดชูเกียรติ | 20,000 | 2,000 | 13,000 | 5,000 |
| **กิจกรรมที่ 4** พัฒนางานกองทุนกู้ยืมเงิน\* | 4,000\* | 1,500 | - | 2,500 |
| **กิจกรรมที่ 5** พัฒนาระบบงานแนะแนว | 5,000 | - | - | 5,000 |
| **กิจกรรมที่ 6** งานปัจจัยพื้นฐานนักเรียนยากจน | 1,000 | - | - | 1,000 |
| **รวมงบประมาณ** | **48,000** | **6,500** | **16,000** | **25,500** |

**7. ระยะเวลาดำเนินงาน** ตลอดปีงบประมาณ 2567 **8. สถานที่** โรงเรียนในเขตพื้นที่บริการและโรงเรียนใกล้เคียงโรงเรียนวชิรป่าซาง องค์กร สถาบัน และเครือข่ายแนะแนวการศึกษา **9. การวิเคราะห์ความเสี่ยงของงาน**

**9.1 ปัจจัยความเสี่ยง**

9.**1.1 ผู้ปกครองนักเรียนชั้น ประถมศึกษาปีที่ 6 และมัธยมศึกษาปีที่ 3 ที่มีความพร้อมบางท่าน ต้องการส่งเสริมให้บุตรหลานได้เรียนในโรงเรียนประจำอำเภอหรือโรงเรียนประจำจังหวัด**

9**.1.2 ทุนการศึกษาที่โรงเรียนได้รับไม่เพียงพอต่อความต้องการและความจำเป็นของนักเรียน**

9**.1.3 นักเรียนที่ได้รับการคัดเลือกให้ศึกษาต่อในมหาวิทยาลัยไม่ไปรายงานตัว เนื่องจากเลือก เรียนอีกสถาบัน อาจส่งผลกระทบให้นักเรียนรุ่นต่อไปถูกตัดสิทธิ์ในการศึกษาต่อ**

9**.1.**4 **นักเรียนที่ได้รับการพิจารณาการกู้เงิน กยศ. ไม่มีความกระตือรือร้นในการลงทะเบียนกู้ยืม มักจะรอให้ใกล้ระยะเวลาที่กำหนด ทำให้การรวบรวมเอกสารเป็นไปด้วยความล่าช้า และมักจะพบข้อผิดพลาดบ่อย ส่งผลต่อเนื่องในการนัดหมายผู้ปกครองในการลงลายมือชื่อ ก็จะดำเนินการ ล่าช้าไปด้วย หากระบบปิดก็จะส่งผลกระทบต่อการกู้ยืมได้**

9**.1.**5 **ความไม่สะดวกในการเดินทางของนักเรียนและผู้ปกครอง ในการดำเนินงานลงนามสัญญากู้ยืมเงิน กยศ. และการรับเงินปัจจัยพื้นฐานนักเรียนยากจน อาจเกิดเนื่องจาก การป่วยเป็นโรคติดต่อ หรือมีภาระงาน รวมทั้งความไม่สะดวกในการเดินทางมาโรงเรียน อันเนื่องมาจากอุทกภัย และอุบัติเหตุ ทำให้การดำเนินงานไม่เป็นไป**ตามกำหนดเวลานัดหมายที่โรงเรียนกำหนด

9.1.6 นักเรียนในระดับชั้นมัธยมศึกษาปีที่ 1-3 ที่มีฐานะทางครอบครัวยากจน ไม่ได้รับการพิจารณาคัดเลือกจาก กสศ. ระบุให้อยู่ในสถานะนักเรียนยากจนพิเศษ จึงไม่ได้รับการดูแลช่วยเหลืออย่างเต็มที่ และส่วนใหญ่เป็นนักเรียนต่างด้าว ไม่มีเลขประชาชน ไม่มีเอกสารประจำตัว จึงไม่มีข้อมูลเพียงพอในการกรอกในระบบ cct

9.1.7 ครูแนะแนว ที่รับผิดชอบ ไม่ได้มีความเชี่ยวชาญในระบบงาน หรือมีความชำนาญงานในระบบเทคโนโลยีค่อนข้างน้อย รวมทั้งไม่ได้จบวุฒิการศึกษาด้านแนะแนว

**9.2 แนวทางการบริหารความเสี่ยง**

9**.2.1 ผู้อำนวยการโรงเรียนและครู ควรประชาสัมพันธ์ “โรงเรียนดีใกล้บ้าน” เพื่อเผยแพร่ให้ผู้ปกครอง นักเรียนและชุมชนได้รับทราบถึงข้อมูลข่าวสาร สารสนเทศ กิจกรรม ผลงานของครู นักเรียนและโรงเรียนอย่างต่อเนื่องทุกช่องทาง**

9**.2.**2 **โรงเรียนควรมีการระดมทุนจากทั้งภายในโรงเรียน หน่วยงาน องค์กรทั้งภาครัฐและเอกชน ติดต่อประสานงานเพื่อจัดหาทุนการศึกษาให้แก่นักเรียนอย่างเพียงพอและทั่วถึง**

9**.2.**3 **กระตุ้นและสร้างความเข้าใจในการเลือกตัดสินใจคณะและสาขาที่นักเรียนต้องการจะเข้า ศึกษาต่อให้ชัดเจน สอบถามและติดตามนักเรียนอย่างใกล้ชิด**

9**.2.**4 **ครูกระตุ้นให้นักเรียนที่ได้รับการพิจารณากู้ยืมเงินเพื่อการศึกษา จัดเตรียมเอกสารให้ เรียบร้อย เข้าลงทะเบียนและกรอกข้อมูลตามวันและเวลาที่กำหนด** และควรมีการทำข้อตกลงที่ชัดเจน

9**.**2**.**5 **ควรยืดหยุ่นเป็นระยะ และกำหนดปฏิทินการดำเนินการที่ชัดเจน ออกหนังสือเชิญผู้ปกครองและนักเรียนอย่างเป็นทางการ ล่วงหน้า เป็น** 2 **ช่วงเวลา (ช่วงวันหยุด เสาร์-อาทิตย์ หรือช่วงเย็นหลังเวลาเลิกงาน) เพื่ออำนวยความสะดวกในการเดินทางของนักเรียนและผู้ปกครอง ลงนามสัญญากู้ยืมเงิน กยศ. และการรับเงินปัจจัยพื้นฐานนักเรียนยากจน**

9**.2.**6 **ผู้ปกครองและนักเรียนให้ความร่วมมือในการให้ข้อมูล เช่น สภาพครอบครัว สมาชิก รายได้ สภาพที่อยู่อาศัยและข้อมูลอื่น ๆ ที่เกี่ยวข้องอื่น ๆ เพื่อให้ครูที่ปรึกษาได้ดำเนินการกรอกข้อมูลและคัดกรองนักเรียนในเบื้องต้น** และโรงเรียนควรให้การช่วยเหลือในด้านทุนการศึกษาในรูปแบบอื่น แก่นักเรียนที่ไม่มีเลขบัตรประชาชน หรือไม่มีเอกสารประจำตัว

9.2.7 โรงเรียนควรจัดหาครูแนะแนว ที่จบวุฒิการศึกษาด้านแนะแนวโดยตรง หรือสนับสนุนบุคลากรที่มีความเชี่ยวชาญในระบบงาน หรือมีความชำนาญในด้านเทคโนโลยี

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **เป้าหมายเชิงปริมาณ**  1.1 **นักเรียนชั้นประถมศึกษาปีที่ 6 และ**มัธยมศึกษาปี**ที่ 3 โรงเรียนในเขตพื้นที่บริการ** และโรงเรียนใกล้เคียง **ได้รับการแนะแนวและประชาสัมพันธ์การศึกษาต่อโรงเรียนวชิรป่าซาง** | นักเรียนในโรงเรียนเขตพื้นที่บริการ **จำนวน** 6 **โรงเรียน** และโรงเรียนใกล้เคียง | - การสำรวจ  - การสัมภาษณ์  - การประเมินความพึงพอใจ | - แบบสำรวจ  - แบบสัมภาษณ์  - แบบประเมินความพึงพอใจ |
| 1.2 **นักเรียนชั้นมัธยมศึกษาปีที่ 6 ทุกคน ได้รับการแนะแนวการศึกษาต่อ และ แนะแนวด้านการประกอบอาชีพ** | **นักเรียนชั้นมัธยมศึกษาปีที่ 6 จำนวน** 43 **คน** | - การติดตามผลการศึกษาต่อ/ การประกอบอาชีพ  - การตอบรับ การแนะแนว / การถ่ายภาพ | -แบบติดตามผล การศึกษาต่อ/ การประกอบอาชีพ  - แบบตอบรับ การแนะแนว/ภาพถ่าย |
| **1.3 นักเรียนชั้น**มัธยมศึกษาปีที่ **3 และ 6 ได้เข้าร่วมกิจกรรมปัจฉิมนิเทศ**และเชิดชูเกียรติ | **นักเรียนชั้น**มัธยมศึกษาปีที่ **3 จำนวน** 4**5 คน และ** มัธยมศึกษาปีที่ **6 จำนวน** 43 **คน** | - การลงทะเบียนร่วมกิจกรรม | - ใบลงทะเบียนร่วมกิจกรรม |
| **1.4 นักเรียนชั้น มัธยมศึกษาปีที่ 4-6 ที่มีความประสงค์ในการยื่นขอทุนกู้ยืมเพื่อการศึกษา และได้รับพิจารณาอนุมัติรับทุนกู้ยืมเงินเพื่อการศึกษา** | **นักเรียนชั้น ชั้น มัธยมศึกษาปีที่ 4-6 ที่ต้องการกู้ยืม** ได้รับการอนุมัติ ครบทุกคน | - การสำรวจ  - การสัมภาษณ์ | - แบบสำรวจ  - แบบสัมภาษณ์ |
| **1.5 ห้องแนะแนวมีบรรยากาศที่ดี มีโต๊ะ เก้าอี้ สำหรับนักเรียนที่เพียงพอและเอื้อต่อการบริหารงานแนะแนว** และการขอทุนการศึกษา | ห้องแนะแนว **มีโต๊ะ เก้าอี้ สำหรับนักเรียน จำนวน** 2 **ชุด และมีวัสดุ อุปกรณ์ ที่เพียงพอต่อนักเรียน** | การประเมินความพึงพอใจ | แบบประเมินความพึงพอใจ |
| **1.6 นักเรียนชั้น มัธยมศึกษาปีที่ 1-3 ที่มีสถานะเป็นนักเรียนยากจน ได้รับการช่วยเหลือให้ได้รับทุนปัจจัยพื้นฐานนักเรียนยากจน** | นักเรียนชั้น**มัธยมศึกษาปีที่** 1-3  ที่มีสถานะยากจน **ได้รับทุนปัจจัยพื้นฐานนักเรียนยากจน คิดเป็น** ร้อยละ 80 | - การสำรวจ  - การประเมินความพึงพอใจผลการดำเนินการให้ความช่วยเหลือจากทางโรงเรียน | - แบบสำรวจ  - แบบประเมินผลความพึงพอใจ การดำเนินงาน |
| **เป้าหมายเชิงคุณภาพ**  1.1 **นักเรียนชั้นประถมศึกษาปีที่ 6 และ**มัธยมศึกษาปี**ที่ 3 โรงเรียนในเขตพื้นที่บริการ จำนวน 7 โรงเรียน** และโรงเรียนใกล้เคียง **มีความพึงพอใจในการรับการแนะแนวและประชาสัมพันธ์การศึกษาต่อโรงเรียนวชิรป่าซาง** | **ความพึงพอใจ**  **ระดับมาก ขึ้นไป**  **คิดเป็นร้อยละ** 80 | การประเมินความพึงพอใจ | แบบประเมินความพึงพอใจ |
| 1.2 **นักเรียนชั้นมัธยมศึกษาปีที่ 6 มีความเข้าใจในระบบการรับเข้าศึกษาต่อในระดับอุดมศึกษาและเกิดความพร้อมในการประกอบอาชีพ** | **คิดเป็นร้อยละ** 80 | - การสำรวจ  - การสัมภาษณ์ | - แบบสำรวจ  - แบบสัมภาษณ์ |
| 1**.3 นักเรียนชั้นมัธยมศึกษาปีที่ 3 และ 6 ที่เข้าร่วมกิจกรรมปัจฉิมนิเทศและ เชิดชูเกียรติ** | **ความพึงพอใจ**  **ระดับมาก ขึ้นไป**  **คิดเป็นร้อยละ** 80 | การประเมินความพึงพอใจ | แบบประเมินความพึงพอใจ |
| 1**.4 นักเรียนชั้นมัธยมศึกษาปีที่ 4-6 ที่ได้รับการบริการกู้ยืมเงินเพื่อการศึกษา ได้รับการพิจารณาผ่านระบบ** DSL **จากกองทุนกู้ยืมเงินเพื่อการศึกษา ดำเนินการอย่างเป็นระบบ ตามขั้นตอน เป็นไปด้วยความเรียบร้อย สามารถอนุมัติเงินกู้ยืมให้ ครบถ้วนและครบจำนวนทุกราย** | **คิดเป็นร้อยละ** 80 | การประเมินความ พึงพอใจ | แบบประเมินความพึงพอใจ |
| 1**.5 งานแนะแนวสามารถพัฒนางานอย่างเป็นระบบและมีประสิทธิภาพ** มี**บรรยากาศที่ดีของการประชาสัมพันธ์งานแนะแนว มีสถานที่ผ่อนคลาย สะอาด มีบรรยากาศของการเอื้อให้นักเรียนมาติดตามการแนะแนวการศึกษาและการประกอบอาชีพ รวมทั้งมีวัสดุ อุปกรณ์ ที่มีคุณภาพและอำนวยความสะดวกต่อการบริหารงานแนะแนว** และการขอทุนการศึกษา | ระดับดี | - การนิเทศกำกับติดตาม  - การสัมภาษณ์  - การถ่ายภาพ | - แบบนิเทศกำกับติดตามงาน  - แบบสัมภาษณ์  - ภาพถ่าย |
| 1**.6 นักเรียนชั้นมัธยมศึกษาปีที่ 1-3 ที่มีสถานะยากจน ได้รับการพิจารณาเงินทุนปัจจัยพื้นฐานนักเรียนยากจน โดยได้รับเงินทุนปัจจัย อย่างมีระบบ ขั้นตอน มีการดำเนินงานของโรงเรียนที่ถูกต้องครบถ้วน ตามกระบวนการที่กระทรวงศึกษาธิการ กำหนดไว้** | ระดับดี | การประเมินความพึงพอใจ | แบบประเมินความพึงพอใจ |

**11. ประโยชน์ที่คาดว่าจะได้รับ**

11.1 นักเรียนชั้นประถมศึกษาปีที่ 6 และมัธยมศึกษาปีที่ 3 สำหรับโรงเรียนในเขตพื้นที่บริการ และโรงเรียนใกล้เคียง ได้รับการแนะแนวและประชาสัมพันธ์โรงเรียนด้านการศึกษาต่อ

11.2 นักเรียนชั้นมัธยมศึกษาปีที่ 6 ได้รับการแนะแนวการศึกษาต่อ แนะแนวการประกอบอาชีพ ตรงตามความถนัดและความพร้อม ความเหมาะสมตามศักยภาพ

11.3 นักเรียนชั้นมัธยมศึกษาปีที่ 3 และ มัธยมศึกษาปีที่ 6 ที่จบการศึกษา เกิดขวัญกำลังใจ และได้รับการยกย่องและเชิดชูเกียรติ ตามศักยภาพ

11.4 งานบริหารจัดการและให้บริการแก่นักเรียนมัธยมศึกษาปีที่ 4-6 ในการกู้ยืมเงินเพื่อการศึกษา ดำเนินไปด้วยความเรียบร้อย ถูกต้อง ตามขั้นตอน

11.5 ห้องแนะแนวได้รับการพัฒนา รวมทั้งระบบงานแนะแนวและการขอทุนการศึกษา มีประสิทธิภาพมากขึ้น

11.6 การดำเนินการด้านทุนปัจจัยพื้นฐานนักเรียนยากจน ทำให้นักเรียนได้รับโอกาสทางการเรียนอย่างทั่วถึง

ลงชื่อ .................................................. ผู้เสนอโครงการ

( นางกานดา เขื่อนเพ็ชร )

………/ตุลาคม /2567

ลงชื่อ ................................................ หัวหน้าฝ่ายบริหารงานวิชาการ

( นางสาวชุติมา เจริญผล )

………/ตุลาคม /2567

ลงชื่อ ............................................หัวหน้าฝ่ายบริหารงานงบประมาณ

(นายสุรพงษ์ จ๋าก๋าง)

………………/…………………./…………………

ลงชื่อ .....................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ .....................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………