

**โครงการพัฒนาสมรรถนะครูด้านการออกแบบการจัดการเรียนรู้  
ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ พัฒนาสมรรถนะครูด้านการออกแบบการจัดการเรียนรู้และการวัดผลประเมินผล**

**กิจกรรม :** 1. ส่งเสริมครูให้มีการออกแบบการจัดการเรียนการสอนแบบ Active Learning

2. ส่งเสริมครูวิเคราะห์ข้อสอบ แบบ Bloom’s Revised Taxonomy

3. ส่งเสริมตัวแทนครูแต่ละกลุ่มสาระให้มีการพัฒนาตนเองและได้รับการทดสอบ ด้านการวัดและประเมินผล จาก สทศ.

**ผู้รับผิดชอบ**

1. นายณัฐวัฒน์ แก้วสัก

2. นางสาวชุติมา เจริญผล

3. นายปฐวี แสงยาสมุทร

4. นายณัฐเศรษฐ วัจนเศรษฐกุล

5. หัวหน้ากลุ่มสาระการเรียนรู้ 8 กลุ่มสาระฯ

**ฝ่ายบริหารงานวิชาการ**

**1.1 สนองมาตรฐานการศึกษาขั้นพื้นฐาน/ สมศ.**

มาตรฐานที่ 3 การจัดการเรียนการสอนที่เน้นผู้เรียนเป็นสำคัญ

ข้อ 4 ตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 3 พัฒนาคุณภาพผู้เรียนให้สอดคล้องกับการเปลี่ยนแปลงในศตวรรษที่ 21

**1.3 สนองกลยุทธ์หลักของโรงเรียน**

ข้อ 5 พัฒนาครูและบุคลากรทางการศึกษาสู่การเป็นผู้นำทางวิชาการอย่างครูมืออาชีพ

ข้อ 6 ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

ข้อ 7 สร้างภาคีเครือข่ายการพัฒนาการจัดการศึกษาโดยใช้หลักบริหารจัดการแบบบูรณาการ

**2. หลักการและเหตุผล**

พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 4) พุทธศักราช 2562 ระบุว่า การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มศักยภาพ โดยส่งเสริมสนับสนุนให้ผู้สอนจัดบรรยากาศ สภาพแวดล้อม สื่อการเรียน และอำนวยความสะดวกเพื่อให้ผู้เรียนเกิดการเรียนรู้และมีความรอบรู้

การพัฒนาการเรียนรู้ของผู้เรียนให้มีความรู้นั้นจะต้องมีการส่งเสริม สนับสนุน ครูผู้สอนจะต้องออกแบบการจัดการเรียนการสอนเน้นผู้เรียนเป็นสำคัญ ลักษณะของการเรียนจะเป็นการจัดการเรียนรู้เชิงรุก (Active Learning) โดยบทบาทสำคัญของครูคือ จัดกิจกรรมให้ผู้เรียนมีส่วนร่วมการเรียนรู้ ทำให้ผู้เรียนสร้างองค์ความรู้ และเกิดการเรียนรู้อย่างมีความหมาย และควบคู่ไปกับการพัฒนาวัดและประเมินผลการเรียนรู้ที่ถูกต้องตามหลักวิชาการ ซึ่งผู้สอนต้องใช้เครื่องมือการประเมินที่หลากหลาย ผลจากการวัดและประเมินผลการเรียนรู้ระดับชั้นเรียนไปสู่การพัฒนาผู้เรียนให้เต็มศักยภาพบนพื้นฐานของความแตกต่างระหว่างบุคคล และเพื่อตัดสินผลการเรียน ส่งผลให้คุณภาพของผู้เรียนเป็นไปตามมาตรฐานของหลักสูตร

หลักการที่สำคัญเหล่านี้ ต้องมีการสนับสนุนและพัฒนากระบวนการเรียนการสอน และพัฒนาตนเองของผู้สอนให้สอดคล้องกับการเปลี่ยนแปลงของโลกในศตวรรษที่ 21 ซึ่งมีการพัฒนาสมรรถนะและทักษะในหลากหลายด้าน และก้าวไปสู่การพัฒนาประเทศยุค Thailand 4.0 โรงเรียนวชิรป่าซางจึงมีการจัดทำโครงการพัฒนาสมรรถนะครูด้านการออกแบบการจัดการเรียนรู้และการวัดผลประเมินผล

**3. วัตถุประสงค์ของโครงการ**

3.1 เพื่อส่งเสริมการออกแบบการจัดการเรียนการสอนแบบ Active Learning

3.2 เพื่อส่งเสริมการวิเคราะห์ข้อสอบ แบบ Bloom’s Revised Taxonomy

3.3 เพื่อส่งเสริมการพัฒนาตนเอง โดยการทดสอบด้านการวัดและประเมินผล จาก สทศ.

3.4 เพื่อส่งเสริมการจัดทำแผนการจัดการเรียนรู้

**4. เป้าหมาย**

**4.1 เป้าหมายเชิงปริมาณ**

4.1.1 ครู จำนวน 24 คน ได้รับความรู้เกี่ยวกับการออกแบบการจัดการเรียนการสอน

4.1.2 ครู จำนวน 24 คน ได้มีการวิเคราะห์ข้อสอบแบบ Bloom’s Revised Taxonomy

4.1.3 ตัวแทนครูจำนวน 8 คน แต่ละกลุ่มสาระได้รับการทดสอบด้านการวัดและประเมินผลจาก สทศ. ครบทุกกลุ่มสาระการเรียนรู้

4.1.4 ครู จำนวน 24 คน ได้จัดทำแผนการจัดการเรียนรู้อย่างน้อยคนละ 1 รายวิชา

**4.2 เป้าหมายเชิงคุณภาพ**

4.2.1 ครู มีความรู้และทักษะในการการออกแบบการจัดการเรียนการสอน แบบ Active Learning และสามารถนำมาใช้ในการจัดการเรียนรู้ได้

4.2.2 ครู มีการวิเคราะห์ข้อสอบ แบบ Bloom’s Revised Taxonomy อย่างมีคุณภาพ และนำมาใช้ในการวัดและประเมินผลได้อย่างมีประสิทธิภาพ

4.2.3 ตัวแทนครูที่ผ่านการทดสอบ จาก สทศ. ทุกกลุ่มสาระการเรียนรู้ มีสามารถด้านการวัดและประเมินผลและเป็นแบบอย่างได้

4.2.4 ครูสามารถพัฒนาแผนจัดทำแผนการจัดการเรียนรู้อย่างน้อยคนละ 1 รายวิชา  
**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1 | จัดการอบรม เรื่องการออกแบบการจัดการเรียนการสอนแบบ Active Learning | ต.ค.66 - เม.ย.67 |  |
| 2 | ส่งเสริมครูทุกกลุ่มสาระการเรียนรู้ วิเคราะห์ข้อสอบแบบ Bloom’s Revised Taxonomy | ต.ค.66 - เม.ย.67 |  |
| 3 | ส่งเสริมครูจัดทำแผนการจัดการเรียนรู้ | ต.ค.66 - เม.ย.67 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| 1 | จัดการอบรม เรื่องการออกแบบการจัดการเรียนการสอนแบบ Active Learning | พ.ค.67 - ก.ย.67 |  |
| 2 | ส่งเสริมครูทุกกลุ่มสาระการเรียนรู้ วิเคราะห์ข้อสอบแบบ Bloom’s Revised Taxonomy | พ.ค.67 - ก.ย.67 |  |
| 3 | ส่งเสริมการพัฒนาการทดสอบด้านการวัดและประเมินผล จาก สทศ. | พ.ค.67 - ก.ย.67 |  |
| 4 | ส่งเสริมครูจัดทำแผนการจัดการเรียนรู้ | พ.ค.67 - ก.ย.67 |  |

**6. งบประมาณ**

ได้รับจัดสรรงบประมาณ จำนวน 12,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| **กิจกรรมที่ 1** จัดการอบรม เรื่องการออกแบบการจัดการเรียนการสอนแบบ Active Learning | 8,000 | - | - |
| **กิจกรรมที่ 2** ส่งเสริมครูทุกกลุ่มสาระการเรียนรู้ วิเคราะห์ข้อสอบแบบ Bloom’s Revised Taxonomy | - | - | - |
| **กิจกรรมที่ 3** ส่งเสริมการพัฒนาการทดสอบด้านการวัดและประเมินผล จาก สทศ. | 2,000 | - | - |
| **กิจกรรมที่ 4** ส่งเสริมครูจัดทำแผนการจัดการเรียนรู้ | - | - | - |
| **รวมทั้งหมด** | **10,000** | **-** | **-** |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1** จัดการอบรม เรื่องการออกแบบการจัดการเรียนการสอนแบบ Active Learning | **8,000** | 3,500 | 3,500 | 1,000 |
| **กิจกรรมที่ 2** ส่งเสริมครูทุกกลุ่มสาระการเรียนรู้ วิเคราะห์ข้อสอบแบบ Bloom’s Revised Taxonomy | **-** | **-** | **-** | - |
| **กิจกรรมที่ 3** ส่งเสริมการพัฒนาการทดสอบด้านการวัดและประเมินผล จาก สทศ. | **2,000** | **-** | - | - |
| **กิจกรรมที่ 4** ส่งเสริมครูจัดทำแผนการจัดการเรียนรู้ | **-** | **-** | - | - |
| **รวมงบประมาณ** | **10,000** | **3,500** | **3,500** | **1,000** |

**7. ระยะเวลาดำเนินโครงการ** ตลอดปีการศึกษา (1 ตุลาคม 2566 – 30 กันยายน 2567)

**8. สถานที่** โรงเรียนวชิรป่าซาง

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

ภายใต้สถานการณ์แพร่ระบาดของโรคติดเชื้อไวรัสโคโรนา 2019 (COVID 19) ครูต้องจัดการเรียนแบบออนไลน์

**9.2 แนวทางการบริหารความเสี่ยง**

ครูเข้าร่วมอบรมเพื่อพัฒนาศักยภาพของตนเองในการสอนแบบออนไลน์ และพัฒนารูปแบบการสอนให้เหมาะสมกับสถานการณ์ที่เกิดขึ้น

**10. การประเมินผล**

|  |  |  |  |
| --- | --- | --- | --- |
| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| **เป้าหมายเชิงปริมาณ**  1. ครูได้รับความรู้ในการจัดการเรียนการสอนแบบ Active Learning  2. ครูมีการวิเคราะห์ข้อสอบ  3. ครูสมัครสอบการวัดและประเมินผลจาก สทศ.  4. ครูจัดทำแผนการจัดการเรียนรู้ | ร้อยละ 90  ร้อยละ 75  ร้อยละ 60  ร้อยละ 100 | - ประเมินผล  - การบันทึก  - การทดสอบ | - แบบประเมินผล  - แบบบันทึก  - แบบทดสอบ |
| **เป้าหมายเชิงคุณภาพ**  1. ครูมีความรู้ในการออกแบบการสอนแบบ Active Learning  2. ครูสามารถวิเคราะห์ข้อสอบ แบบ Bloom’s Revised Taxonomy อย่างมีคุณภาพได้  3. ครูผ่านการทดสอบ จาก สทศ. มีความสามารถในด้านการวัดและประเมินผล  4. ครูจัดทำแผนการจัดการเรียนรู้ได้อย่างดี | - ระดับ ดี  - ระดับ ดี  - ระดับ ดี  - ร้อยละ 90 | - การสังเกต  - การสัมภาษณ์  - การประเมินผล  - การบันทึก  - การวิเคราะห์  - การทดสอบ | - แบบสังเกต  - แบบสัมภาษณ์  - แบบประเมิน  - แบบบันทึก  - แบบวิเคราะห์  - แบบทดสอบ  - เกียรติบัตร |

**11. ประโยชน์ที่คาดว่าจะได้รับ**

10.1 ครูได้รับความรู้ด้านการออกแบบการจัดการเรียนการสอน และสามารถนำมาใช้ในการจัดการเรียนรู้ได้

10.2 ครูมีความรู้ความสามารถในด้านการวิเคราะห์ข้อสอบแบบ Bloom’s Revised Taxonomy และมีเครื่องมือวัดและประเมินผลอย่างมีประสิทธิภาพ

10.3 ครูเกิดการพัฒนาตนเอง โดยผ่านการทดสอบ ด้านการวัดผลและประเมินผล จาก สทศ. และเป็นแบบอย่างได้

10.4 ครูมีการพัฒนาแผนการจัดการเรียนการสอนเหมาะสมกับนักเรียน

ลงชื่อ .................................................. ผู้เสนอโครงการ

( นายณัฐวัฒน์ แก้วสัก )

........./..................................../...........

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

........./..................................../...........  
  
 ลงชื่อ ....................................................หัวหน้าฝ่ายบริหารงานวิชาการ

( นางสาวชุติมา เจริญผล )

........./..................................../...........

ลงชื่อ ....................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

วันที่ 1 เดือน พฤศจิกายน พ.ศ. 2566

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

วันที่ 1 เดือน พฤศจิกายน พ.ศ. 2566