

**โครงการส่งเสริมอนุรักษ์วัฒนธรรมท้องถิ่น  
ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ** ส่งเสริมอนุรักษ์วัฒนธรรมท้องถิ่น

**ผู้รับผิดชอบ**

นายชัชพล พักตร์ใส

กลุ่มสาระการเรียนรู้ศิลปะ ฝ่ายบริหารงานวิชาการ

**1.1 สนองมาตรฐานการศึกษาขั้นพื้นฐาน/ สมศ.**

มาตรฐานที่ 1 คุณภาพของผู้เรียน

1.2 ด้านคุณลักษณะอันพึงประสงค์ของผู้เรียน

ข้อ 2 ความภูมิใจในท้องถิ่นและความเป็นไทย

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 2 การจัดการศึกษาเพื่อเพิ่มความสามารถในการแข่งขันของประเทศ

กลยุทธ์ที่ 4 การสร้างโอกาสในการเข้าถึงบริการการศึกษาที่มีคุณภาพ มีมาตรฐานและลดความเหลื่อมล้ำทางการศึกษา

**1.3 สนองกลยุทธ์หลักของโรงเรียน**

ข้อ 2. พัฒนาคุณภาพผู้เรียนตามมาตรฐานการศึกษาขั้นพื้นฐาน ทักษะชีวิต มีคุณธรรม จริยธรรม มีเป้าหมายชีวิต และมีทักษะวิชาชีพตามศตวรรษที่ 21

ข้อ 4. สร้างจิตสำนึกให้ผู้เรียนอนุรักษ์สืบสานวัฒนธรรมประเพณี ใส่ใจสิ่งแวดล้อมทั้งในและนอกโรงเรียน

**2. หลักการและเหตุผล**

นาฏศิลป์พื้นบ้าน เป็นศิลปะการละเล่นที่มีการแสดง การร่ายรำ มีเพลงดนตรีประกอบที่วางเป็นแบบแผนและนิยมเล่นหรือถ่ายทอดสืบต่อกันมาจนแพร่หลาย ดังนั้นนาฏศิลป์พื้นบ้านจึงเป็นกิจกรรมหนึ่งที่ที่ส่งเสริม และเป็นพื้นฐานของการฝึกทักษะทางด้านนาฏศิลป์ให้ผู้เรียน เพื่อตอบสนองหลักสูตรแกนกลางการศึกษาขั้นพื้นฐาน พุทธศักราช 2551 โรงเรียนวชิรป่าซาง เป็นสถานศึกษาหนึ่งที่มีการปลูกฝัง ส่งเสริมนักเรียนในด้านศิลปวัฒนธรรม โดยให้เอกลักษณ์ของโรงเรียน ให้เป็นโรงเรียนดี มีการส่งเสริมศิลปวัฒนธรรม ซึ่งแสดงถึงความโดดเด่นในด้านศิลปวัฒนธรรม และได้จัดทำหลักสูตรท้องถิ่นขึ้น โดยพัฒนาขึ้นจากการสำรวจสภาพปัญหาและความต้องการของท้องถิ่นในจังหวัดลำพูน รวมถึงศึกษาเอกสารและงานวิจัยที่เกี่ยวข้องมาเป็นข้อมูลในการพัฒนาหลักสูตรท้องถิ่น เพื่อถ่ายทอดภูมิปัญญาชาวบ้าน เรื่องประเพณีวัฒนธรรมท้องถิ่นชาวยอง โดยในกระบวนการของการพัฒนาหลักสูตร ได้คำนึงถึงความต้องการของชุมชนท้องถิ่น บริบทของสังคมไทยในท้องถิ่นเป็นหลัก โดยการนำเอาภูมิปัญญาชาวบ้าน ศิลปวัฒนธรรมและประเพณีในท้องถิ่น มาเป็นสื่อการเรียนรู้และเนื้อหาในการจัดการเรียนการสอน โดยการมีส่วนร่วมของปราชญ์ชาวบ้านที่มีความรู้ ความสามารถ ในเรื่องของประเพณีและภูมิปัญญาท้องถิ่น

ดังนั้น การนำหลักสูตรท้องถิ่นมาใช้ในการจัดการเรียนการสอนในโรงเรียน โดยให้ผู้ที่มีความรู้ ความชำนาญหรือปราชญ์ชาวบ้านในท้องถิ่นได้เข้ามามีส่วนร่วมในการถ่ายทอดความรู้ ซึ่งเป็นกระบวนการส่งเสริม และถ่ายทอดภูมิปัญญาชาวบ้านให้เป็นไปตามความต้องการของท้องถิ่น เพื่อเป็นการสนับสนุนหลักสูตรแกนกลางการศึกษาขั้นพื้นฐาน พุทธศักราช 2551 มุ่งพัฒนาให้ผู้เรียนเกิดความรู้ความเข้าใจ มีทักษะวิธีการทางศิลปะ เกิดความซาบซึ้งในคุณค่าของศิลปะ เปิดโอกาสให้ผู้เรียนแสดงออกอย่างอิสระ มีความสอดคล้องกับความต้องการของชุมชนท้องถิ่นและผู้เรียนเป็นสำคัญ เพื่อความเป็นไทย ความเป็นพลเมืองที่ดีของชาติ ทางโรงเรียนวชิรป่าซางจึงปลูกฝัง ส่งเสริมให้นักเรียน ได้ฝึกทักษะศิลปวัฒนธรรมตามโครงการส่งเสริมอนุรักษ์วัฒนธรรมท้องถิ่น “นาฏศิลป์พื้นบ้าน” ให้จัดเป็นการเรียนการสอนในระดับชั้นมัธยมศึกษาตอนต้น รายวิชาเพิ่มเติม วิชานาฏศิลป์ และจัดชุมนุมนาฏศิลป์ และจัดทำเป็นโครงการขึ้น เพื่อให้การแสดงนาฏศิลป์พื้นบ้านเป็นที่ยอมรับ จนบังเกิดความรักความภาคภูมิใจในบรรพบุรุษ เกิดความหวงแหนภูมิใจในวัฒนธรรมของตน เกิดความรู้สึกร่วมในการรักษามรดกทางวัฒนธรรมและภูมิปัญญาไทย อันเป็นการสร้างสิ่งยึดเหนี่ยวร่วมกันทางวัฒนธรรมและเป็นเครื่องบ่งชี้ถึงคุณภาพชีวิต พร้อมกันนั้นยังเป็นการแก้ไขปัญหาการละเลยภูมิปัญญาท้องถิ่นของเยาวชน อีกทั้งยังเป็นการส่งเสริมคุณค่าอันดีงามของศิลปวัฒนธรรม และประเพณีอันมีค่ายิ่งของชุมชนท้องถิ่น

**3. วัตถุประสงค์ของโครงการ**

3.1 เพื่อส่งเสริมให้นักเรียนมีทักษะด้านนาฏศิลป์พื้นบ้าน

3.2 เพื่อให้นักเรียนสามารถนำนาฏศิลป์พื้นบ้านออกแสดงเผยแพร่ได้ทั้งในและนอกสถานศึกษา

3.3 เพื่อให้นักเรียนร่วมกันอนุรักษ์ สืบทอด ศิลปวัฒนธรรมของนาฏศิลป์พื้นบ้าน

**4. เป้าหมาย**

**4.1 เป้าหมายเชิงปริมาณ**

4.1.1นักเรียนชั้นมัธยมศึกษาตอนต้นและมัธยมศึกษาตอนปลาย (แกนนำ) จำนวน 100คน มีทักษะด้านนาฏศิลป์พื้นบ้าน

4.1.2นักเรียนเข้าร่วมกิจกรรมวันสำคัญต่างๆ ของชุมชนในท้องถิ่นภาคเรียนละ 2 ครั้งขึ้นไป

**4.2 เป้าหมายเชิงคุณภาพ**

4.2.1 นักเรียนที่เข้าร่วมกิจกรรมนาฏศิลป์พื้นบ้าน เกิดทักษะทางศิลปวัฒนธรรม อยู่ในระดับดี

4.2.2 นักเรียนสามารถนำนาฏศิลป์พื้นบ้านออกแสดงเผยแพร่ และสามารถอนุรักษ์ สืบทอดศิลปวัฒนธรรมนาฏศิลป์พื้นบ้านได้เป็นที่พึงพอใจของชุมชนระดับดี และมีการประสานงานจากชุมชนในการแสดงเผยแพร่

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | **นาฏศิลป์พื้นบ้าน**  - แต่งตั้งคณะกรรมการดำเนินกิจกรรม  - กำหนดปฏิทินการดำเนินกิจกรรม  - จัดกิจกรรมในชุมนุมนาฏศิลป์และจัดกิจกรรมนาฏศิลป์พื้นบ้าน  - ประเมินกิจกรรม  - สรุปผล | 1-30 พ.ย. 66 |  |
| **2** | **ร่วมกิจกรรมวันสำคัญต่าง ๆ**  - แต่งตั้งคณะกรรมการดำเนินกิจกรรม  - กำหนดปฏิทินการดำเนินกิจกรรม  - จัดกิจกรรมในวันสำคัญต่าง ๆ  - ประเมินกิจกรรม  - สรุปผล | 1 พ.ย. 66 – 30 เม.ย.67 |  |
| **3** | **การอบรมการแสดงนาฏศิลป์พื้นบ้าน**  - แต่งตั้งคณะกรรมการดำเนินกิจกรรม  - กำหนดปฏิทินการดำเนินกิจกรรม  - จัดอบรมการแสดงนาฏศิลป์พื้นบ้าน  - ประเมินกิจกรรม  - สรุปผล | 1 พ.ย. 66 – 30 เม.ย.67 |  |

**ภาคเรียนที่ 1/2567 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | **นาฏศิลป์พื้นบ้านเพื่อการแข่งขันในระดับต่างๆ**  - แต่งตั้งคณะกรรมการดำเนินกิจกรรม  - กำหนดปฏิทินการดำเนินกิจกรรม  - จัดกิจกรรมในชุมนุมนาฏศิลป์และจัดกิจกรรมนาฏศิลป์พื้นบ้านเพื่อการแข่งขันในระดับต่างๆ  - ประเมินกิจกรรม  - สรุปผล | 1 พ.ค. 67 – 30 ก.ย. 67 |  |
| **2** | นักเรียนเข้าร่วมกิจกรรมชุมชนเผยแพร่ศิลปวัฒนธรรมด้านนาฏศิลป์พื้นบ้าน  - แต่งตั้งคณะกรรมการดำเนินกิจกรรม  - กำหนดปฏิทินการดำเนินกิจกรรม  - จัดกิจกรรมชุมชนเผยแพร่ศิลปวัฒนธรรมด้านนาฏศิลป์  - ประเมินกิจกรรม  - สรุปผล | 1 พ.ค. 67 – 30 ก.ย. 67 |  |

**6. งบประมาณ**

ได้รับจัดสรรงบประมาณ จำนวน 30,000 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| **กิจกรรมที่ 1** การอนุรักษ์และสืบสานนาฏศิลป์พื้นบ้าน | - | - | 15,000 |
| **กิจกรรมที่ 2** การอบรมนาฏศิลป์พื้นบ้าน (ฟ้อนยอง ฟ้อนหริภุญไชย ฟ้อนเล็บ ฟ้อนขันดอก ฟ้อนกลองสะบัดชัยฯลฯ) | - | 15,000 | - |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| **กิจกรรมที่ 1** การอนุรักษ์และสืบสานนาฏศิลป์พื้นบ้าน | 15,000 | - | 15,000 | - |
| **กิจกรรมที่ 2** การอบรมนาฏศิลป์พื้นบ้าน (ฟ้อนยอง ฟ้อนหริภุญไชย ฟ้อนเล็บ ฟ้อนขันดอก ฟ้อนกลองสะบัดชัยฯลฯ) | 15,000 | - | 15,000 | - |
| **รวมงบประมาณ** | **30,000** | **-** | **30,000** | **-** |

**7. ระยะเวลาดำเนินโครงการ** 1 ต.ค. 66 – 30 ก.ย. 67

**8. สถานที่** 8.1 โรงเรียนวชิรป่าซาง  
 8.2 ชุมชน องค์กรท้องถิ่น หน่วยงานภายนอก  
**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

การเดินทางเข้ารับการอบรมของนักเรียนในช่วงวันหยุด ไม่มีรถสำหรับการรับและส่ง

**9.2 แนวทางการบริหารความเสี่ยง**

ให้ผู้ปกครองมารับ/ส่ง นักเรียนและให้โรงเรียนจัดรถให้บริการรับส่งนักเรียน

**10. การประเมินผล**

| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| --- | --- | --- | --- |
| **1. เป้าหมายเชิงปริมาณ**  - นักเรียนชั้นมัธยมศึกษาตอนต้น จำนวน 100 คน มีทักษะด้านนาฏศิลป์พื้นบ้าน  - นักเรียนเข้าร่วมกิจกรรมวันสำคัญต่าง ๆ ของชุมชนในท้องถิ่น ภาคเรียนละ 2 ครั้ง ขึ้นไป | ร้อยละ 99  ร้อยละ 100 | การสังเกต  การถ่ายภาพ  การประเมิน | แบบสังเกต  ภาพถ่าย  แบบประเมิน |
| **2. เป้าหมายเชิงคุณภาพ**  - นักเรียนที่เข้าร่วมกิจกรรมนาฏศิลป์พื้นบ้าน เกิดทักษะทางศิลปวัฒนธรรม  - นักเรียนสามารถนำนาฏศิลป์พื้นบ้านออกแสดงเผยแพร่ และสามารถอนุรักษ์ สืบทอดศิลปวัฒนธรรมนาฏศิลป์พื้นบ้านได้เป็นที่พึงพอใจของชุมชนและมีการประสานงานจากชุมชนในการแสดงเผยแพร่ | ระดับดี  ระดับดี | การสอบถาม  การสังเกต  การถ่ายภาพ  การสัมภาษณ์ | แบบสอบถาม  แบบสังเกต  ภาพถ่าย  แบบสัมภาษณ์ |

**11. ประโยชน์ที่คาดว่าจะได้รับ**

11.1 นักเรียนชั้นมัธยมศึกษาตอนต้น เกิดทักษะด้านนาฏศิลป์พื้นบ้าน

11.2 นักเรียนมีความมั่นใจและกล้าแสดงออกทางด้านนาฏศิลป์เพื่อนำไปสู่การเผยแพร่ในชุมชน

11.3 นักเรียนเกิดการอนุรักษ์สืบทอดศิลปวัฒนธรรม

ลงชื่อ .................................................. ผู้เสนอโครงการ

( นายชัชพล พักตร์ใส)

1 / ตุลาคม / 2566

ลงชื่อ ....................................................งานแผนงานโรงเรียนวชิรป่าซาง

(นายสุรพงษ์ จ๋าก๋าง)

........./..................................../...........

ลงชื่อ ....................................................หัวหน้าฝ่ายบริหารงานวิชาการ

(.................................................)

………………/…………………./…………………

ลงชื่อ ..............................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………