

**โครงการ พัฒนาต่อยอด I Clean Model สู่การกำจัดขยะอย่างยั่งยืน**

**ประจำปีงบประมาณ 2567 (1 ตุลาคม 2566 – 30 กันยายน 2567)**

**1. ชื่อโครงการ พัฒนาต่อยอด I Clean Model สู่การกำจัดขยะอย่างยั่งยืน**

**ผู้รับผิดชอบ**

1. นางรุจิรา ชัยวัง
2. นายคงวิทย์ เขื่อนควบ
3. นายเฉลิมชนม์ ดู่สอน
4. นางสาววิมลพรรณ มหาวัน
5. นางสาวธารินทร์ จันทราทิตย์

6. นายไชโย ธัมหมื่นยอง

7. นายไกรสร แปงใจ

8. นางสาวรัชนก มะกอกคำ

งานโรงเรียนปลอดขยะ ฝ่ายบริหารงานงบประมาณ

**1.1 สนองมาตรฐานการศึกษาขั้นพื้นฐาน/ สมศ.**

มาตรฐานที่ 1 ด้านคุณภาพผู้เรียน

ข้อ 1.2 คุณลักษณะที่พึงประสงค์ของผู้เรียน  
 1. การมีคุณลักษณะและค่านิยมที่ดีตามที่สถานศึกษากำหนด

มาตรฐานที่ 2 ด้านการบริหารจัดการ

**1.2 สนองกลยุทธ์ของสำนักงานเขตพื้นที่การศึกษามัธยมศึกษาลำปาง ลำพูน**

กลยุทธ์ที่ 6 ปรับสมดุลและพัฒนาระบบการบริหารจัดการศึกษา

**1.3 สนองกลยุทธ์หลักของโรงเรียน**

ข้อ 6 ส่งเสริมประสิทธิภาพการบริหารจัดการศึกษาให้มีคุณภาพและมีมาตรฐาน

**2. หลักการและเหตุผล**

ตามที่ จังหวัดลำพูน มีการดำเนินนวัตกรรมในการบริหารจัดการขยะ อาทิ (1) โครงการคัดแยกขยะเปียกในครัวเรือน โดยรณรงค์ให้ทุกครัวเรือนจัดทำถังขยะเปียกสำหรับทิ้งเศษอาหารในทุกครัวเรือน ส่งผลให้จังหวัดลำพูนได้ประกาศเป็นจังหวัดปลอดขยะเปียกแห่งแรกของประเทศ เป็นต้นแบบในการจัดการขยะเปียกให้กับจังหวัดอื่นๆ ต่อไป ขยะเปียกในครัวเรือนสามารถนำมาใช้ประโยชน์ เช่น ทำปุ๋ยหมัก เลี้ยงสัตว์ เลี้ยงไส้เดือน ทำน้ำหมักชีวภาพ (2) โครงการลำพูน เมืองสะอาด ปราศจากโฟม (NO Foam) โดยองค์กรปกครองส่วนท้องถิ่นทุกแห่งในจังหวัดลำพูนได้ประกาศปลอด โฟมทุกแห่ง ต่อมาจังหวัดลำพูนจึงได้ประกาศเป็นจังหวัดปลอดภาชนะโฟมเป็นจังหวัดแรกของประเทศ (3) โครงการ คนลำพูนร่วมใจ ใส่ใจสิ่งแวดล้อม ลดรับ ลดให้ ลดใช้ถุงพลาสติก โดยได้มีการจัดทำบันทึกข้อตกลงความร่วมมือ (MOU) ระหว่างจังหวัดลำพูนกับองค์กรปกครองส่วนท้องถิ่นทุกแห่ง หน่วยงานราชการ หมู่บ้าน/ชุมชน ผู้ประกอบการ ร้านค้า และประชาชนในพื้นที่ ได้ร่วมกันรณรงค์ ลดรับ ลดให้ ลดใช้ถุงพลาสติกหูหิ้ว รวมถึงจัดทำ MOU ระหว่างจังหวัดลำพูนกับห้างสรรพสินค้า เพื่อสนับสนุนให้เกิดการงดให้บริการถุงพลาสติกหูหิ้วทุกวันที่ 4 ของเดือน และได้ขยายความร่วมมือไปยังหน่วยงานอื่นๆ ครอบคลุมทั้งจังหวัด มีการขอความร่วมมือหน่วยงานราชการจังหวัดลำพูนให้งดใช้ถุงพลาสติกหูหิ้วทุกวันพุธ (Green Day) รวมทั้งงดใช้หลอดพลาสติกภายในหน่วยงาน ซึ่งในปัจจุบันทุกหน่วยงานราชการ และหมู่บ้านชุมชน จะไม่มีการใช้หลอดพลาสติกในการจัดประชุมหรือกิจกรรมต่างๆ.

โรงเรียนวชิรป่าซางได้เล็งเห็นได้เล็งเห็นความสำคัญของการบริหารจัดการขยะในโรงเรียนสู่ชุมชน สอดคล้องกับนโยบายจังหวัด แต่จากการดำเนินโครงการพัฒนาต่อยอด I Clean Model สู่การกำจัดขยะอย่างยั่งยืน ประจำปีงบประมาณ 2566 ที่ผ่านมายังขาดเครื่องมือวัสดุอุปกรณ์ในการบริหารจัดการขยะบางประเภท ขาดงบประมาณในการสร้างสื่อให้ความรู้เรื่องการบริหารจัดการขยะแต่ละประเภท ขยายความรู้ให้กลุ่มเป้าหมายให้ครอบคลุมมากยิ่งขึ้นและนำความรู้การบริหารจัดการขยะสู่ชุมชนเพิ่มมากขึ้นตามไปด้วย

คณะผู้จัดทำโครงการ เห็นควรให้มีรณรงค์ ส่งเสริมสนับสนุนการเรียนรู้ด้านการจัดการขยะของโรงเรียนอย่างต่อเนื่อง จึงได้จัดทำโครงการ พัฒนาต่อยอด I Clean Model สู่การกำจัดขยะอย่างยั่งยืน ประจำปีงบประมาณ 2567 เพื่อให้นักเรียนเกิดความรู้ ความเข้าใจ สามารถปฏิบัติอย่างถูกต้อง เกิดความตระหนักถึงปัญหาขยะและสิ่งแวดล้อม เห็นความสำคัญของการจัดการขยะและร่วมกันจัดการขยะอย่างยั่งยืนทั้งการบริการจัดการขยะ สู่การปฏิบัติ และมีจิตสำนึกในการจัดการขยะที่ถูกต้อง และความตระหนักในการร่วมกันอนุรักษ์สิ่งแวดล้อม เป็นการอนุรักษ์สิ่งแวดล้อมที่ยั่งยืน

**3. วัตถุประสงค์ของโครงการ**

1. เพื่อรณรงค์ ส่งเสริมการลดการเกิดขยะทั่วไป การคัดแยกขยะ การเพิ่มมูลค่าขยะรีไซเคิล รวมไปถึงความร่วมมือในการจัดการขยะอย่างมีประสิทธิภาพ

2. เพื่อสร้างความตระหนักให้แก่นักเรียนถึงผลกระทบที่เกิดขึ้นจากปัญหาขยะ และเห็นความสำคัญของสิ่งแวดล้อม

**4. เป้าหมาย**

**4.1 เป้าหมายเชิงปริมาณ**

1. นักเรียน ครูและบุคลากรภายในโรงเรียนมีส่วนร่วมในการดำเนินงานการบริหารจัดการขยะ

ร้อยละ 80 ขึ้นไป

2. นักเรียนที่เข้ารับการอบรมมีความรู้ความเข้าใจเกี่ยวกับการบริหารจัดการขยะและสามารถนำความรู้ไปใช้ในการบริหารจัดการขยะในครัวเรือน ร้อยละ 60 ขึ้นไป

**4.2 เป้าหมายเชิงคุณภาพ**

1.นักเรียน ครูและบุคลากรภายในโรงเรียนมีความพึงพอใจต่อการบริหารจัดการขยะในโรงเรียน ระดับดี ขึ้นไป

2. นักเรียน ครูและบุคลากรภายในโรงเรียนเกิดความตระหนักถึงความสำคัญของการบริหารจัดการขยะในโรงเรียนสู่ชุมชน

**5. วิธีดำเนินการ/ขั้นตอนการดำเนินงาน**

**ภาคเรียนที่ 2/2566 (1 ต.ค. 2566 – 30 เม.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **1** | **รณรงค์ ส่งเสริมการลดการเกิดขยะและการคัดแยกขยะ**   * รับสมัครสมาชิกชุมนุม Mr. and Ms. Zero/ นักเรียนจิตอาสา * นักเรียนแกนนำร่วมรณรงค์ ส่งเสริมการลดการเกิดขยะ การคัดแยกขยะ หน้าเสาธง/ ประชาสัมพันธ์ตามสื่อต่างๆ * ติดตามการดำเนินกิจกรรม * รายงานผลกิจกรรม | ตุลาคม 2566 – กันยายน 2567 |  |
| **2** | **กิจกรรมเพิ่มมูลค่าขยะ (ธนาคารขยะ, ร้านค้าศูนย์บาท, ปุ๋ยชีวภาพ, กระดาษรีไซเคิล)**   * วิทยากรให้ความรู้แก่นักเรียน/ นักเรียนลงมือปฏิบัติ * ติดตามการดำเนินกิจกรรม * รายงานผลกิจกรรม | ตุลาคม 2566 – กันยายน 2567 |  |

**ภาคเรียนที่ 1/2566 (1 พ.ค. 2567 – 30 ก.ย. 2567)**

| **ที่** | **กิจกรรมหลัก** | **ระยะเวลา** | **หมายเหตุ** |
| --- | --- | --- | --- |
| **3** | **กิจกรรมการอบรมให้ความรู้เกี่ยวกับการจัดการขยะในโรงเรียนแก่นักเรียนชั้น ม.1-3 ปีการศึกษา 2567**  - ประชุมคณะกรรมการดำเนิน  - ดำเนินกิจกรรม  - ติดตามผลการดำเนินกิจกรรม  - รายงานผลกิจกรรม | พฤษภาคม -  กันยายน 2567 |  |
| **4** | **นำเสนอผลงาน/ จัดนิทรรศการ**  - ประชุมคณะกรรมการดำเนิน  - ดำเนินกิจกรรม  - ติดตามผลการดำเนินกิจกรรม  - รายงานผลกิจกรรม | สิงหาคม – กันยายน 2567 |  |

**6. งบประมาณ**

ได้รับจัดสรรงบประมาณ จำนวน 19,200 บาท (ตามตารางรายละเอียดค่าใช้จ่ายของโครงการ ปีงบประมาณ พ.ศ. 2567) รายละเอียดดังนี้ :

| **กิจกรรม** | **งบอุดหนุน** | **งบสนับสนุน** | **งบอื่น ๆ** |
| --- | --- | --- | --- |
| กิจกรรมรณรงค์ ส่งเสริมการลดการเกิดขยะ และการคัดแยกขยะ | - | 5,600 | - |
| กิจกรรมเพิ่มมูลค่าขยะ (ธนาคารขยะ, ร้านค้าศูนย์บาท, ปุ๋ยชีวภาพ, กระดาษรีไซเคิล) | 2,000 | - | - |
| กิจกรรมการอบรมให้ความรู้เกี่ยวกับการจัดการขยะในโรงเรียนแก่นักเรียนชั้น ม.1 - 3 ปีการศึกษา 2567 | - | 6,600 | - |
| นำเสนอผลงาน/ จัดนิทรรศการ | 5,000 | - | - |
| **รวมทั้งหมด** | **7,000** | **12,200** | **-** |

การจัดสรรงบประมาณจำแนกตามหมวดรายจ่าย

| **กิจกรรมและรายละเอียด**  **ในการใช้งบประมาณ** | **งบประมาณ**  **ที่ใช้** | **งบประมาณจำแนกตามหมวดรายจ่าย** | | |
| --- | --- | --- | --- | --- |
| **ค่าตอบแทน** | **ค่าใช้สอย** | **ค่าวัสดุ** |
| กิจกรรมรณรงค์ ส่งเสริมการลดการเกิดขยะ  และการคัดแยกขยะ   * สื่อประชาสัมพันธ์ * เงินรางวัล จัดประกวดห้องเรียนคัดแยกขยะ ประจำเดือน เดือนละ 600 บาท ระยะเวลา 8 เดือน * เงินรางวัล จัดประกวดสื่อสร้างสรรค์ส่งเสริมการคัดแยกขยะ 1 ครั้ง/ ภาคเรียน | 2,000  2,400  1,200 |  | 2,400  1,200 | 2,000 |
| กิจกรรมเพิ่มมูลค่าขยะ  (ธนาคารขยะ, ร้านค้าศูนย์บาท, ปุ๋ยชีวภาพ,กระดาษรีไซเคิล) | 2,000 | **-** | - | 2,000 |
| กิจกรรมการอบรมให้ความรู้เกี่ยวกับการจัดการขยะในโรงเรียนแก่นักเรียน ชั้น ม.1-3 ปีการศึกษา 2567 (โดยประมาณ 180 คน)   * ค่าอาหารว่างและเครื่องดื่ม จำนวน 1 มื้อ มื้อละ 20 บาท * สื่อ/ วัสดุ/ อุปกรณ์ * ของรางวัล | 3,600  1,000  2,000 | **-**  **-**  **-** | 3,600  -  - | -  1,000  2,000 |
| นำเสนอผลงาน/ จัดนิทรรศการ   * จัดทำเอกสาร * ค่าวัสดุทำบูท * เงินรางวัล การประกวดนวัตกรรมรักษ์โลก | 500  2,500  2,000 | **-**  **-**  **-** | 500  -  2,000 | -  2,500  - |
| **รวมงบประมาณ** |  | **-** |  |  |

**7. ระยะเวลาดำเนินโครงการ** เดือนตุลาคม 2566 - กันยายน 2567

**8. สถานที่** โรงเรียนวชิรป่าซาง, ครัวเรือน, ชุมชน

**9. การวิเคราะห์ความเสี่ยงของโครงการ**

**9.1 ปัจจัยความเสี่ยง**

-

**9.2 แนวทางการบริหารความเสี่ยง**

**-**

**10. การประเมินผล**

|  |  |  |  |
| --- | --- | --- | --- |
| **ตัวชี้วัดความสำเร็จ** | **ค่าเป้าหมาย** | **วิธีการประเมิน** | **เครื่องมือ** |
| **เป้าหมายเชิงปริมาณ**  1. นักเรียน ครูและบุคลากรภายในโรงเรียนมีส่วนร่วมในการดำเนินงานการบริหารจัดการขยะ  2. นักเรียนที่เข้ารับการอบรมมีความรู้ความเข้าใจเกี่ยวกับการบริหารจัดการขยะและสามารถนำความรู้ไปใช้ในการบริหารจัดการขยะในครัวเรือน | ร้อยละ 80 ขึ้นไป  ร้อยละ 60 ขึ้นไป | - สังเกต/ นิเทศติดตาม  -ทดสอบ/สังเกต/ นิเทศติดตาม | - แบบนิเทศติดตาม  - แบบทดสอบ  - แบบสอบถาม |
| **เป้าหมายเชิงคุณภาพ**  1.นักเรียน ครูและบุคลากรภายในโรงเรียนมีความพึงพอใจต่อการบริหารจัดการขยะในโรงเรียน  2. นักเรียน ครูและบุคลากรภายในโรงเรียนเกิดความตระหนักถึงความสำคัญของการบริหารจัดการขยะในโรงเรียนสู่ชุมชน | ระดับดีขึ้นไป | - สอบถาม  -สอบถาม | - แบบสอบถาม  -แบบสอบถาม |

**10. ประโยชน์ที่คาดว่าจะได้รับ**

ปริมาณขยะในโรงเรียนและชุมชนลดลง โรงเรียนสะอาด มีบรรยากาศที่เอื้อต่อการเรียนรู้

ลงชื่อ .................................................. ผู้เสนอโครงการ

( นางรุจิรา ชัยวัง )

วันที่ 20 ตุลาคม 2566

ลงชื่อ ....................................................หัวหน้าฝ่ายบริหารงานงบประมาณ

(นายสุรพงษ์ จ๋าก๋าง)

………………/…………………./…………………

ลงชื่อ ....................................................รองผู้อำนวยการโรงเรียนวชิรป่าซาง

(นายพงศกร สุดวงรัตน์)

………………/…………………./…………………

ลงชื่อ ....................................................ผู้อำนวยการโรงเรียนวชิรป่าซาง

(นายกิตติ ปานมี)

………………/…………………./…………………